
ГЛАВА I 
 
ПРИРОДНИ УСЛОВИЯ, ТИПОВЕ МЕСТОРАСТЕНИЯ  И ИКОНОМИЧЕСКИ ЕФЕКТ 
 
 
1. ИМЕ И МЕСТОНАХОЖДЕНИЕ 
 
ТП Държавно горско стопанство “Буйновци” носи името на с. Буйновци, община гр. Елена, Великотърновска област, седалище на стопанството. 
Горите на стопанството се намират в югоизточната част на Великотърновска област и граничат на север и изток с ТП Държавно горско стопанство “Елена”, на юг - с ТП на Държавните горски стопанства “Твърдица” и “Гурково”, на запад – с ТП Държавна ловно стопанство “Болярка”, гр. Велико Търново. Горите и земите от горския фонд в района на дейност на ТП Държавно горско стопанство “Буйновци” са разположени на част от територията на община гр. Елена, в землищата на с. Буйновци, с. Дрента, с. Илаков рът, с. Мийковци и с. Тодювци. Освен тези населени места в района на стопанството има още 52 махали, като част от тях са необитаеми. 
Районът на стопанството е обхванат от сравнително гъста шосейна мрежа, която свързва всички населени места. В посока север – юг преминава главния път от гр. Елена, през Твърдишкия  проход за гр. Твърдица. Село Буйновци е разположено на този път, а останалите села са свързани с асфалтирани шосета, които се отклоняват от него. Този основен за общината път, изграден от трошенокаменна настилка, свързва района на стопанството на север с ЖП гара гр. Елена - ЖП възел Горна Оряховица и всички административни и стопански центрове на Северна България, а на юг с ЖП гара гр. Твърдица и съответно с административните и стопански центрове на Южна България.  
Съществуващите горски автомобилни пътища са в не добро състояние и не могат да осигуряват нормални условия за усвояване на лесосечния фонд и провеждането на горскостопански мероприятия на територията на стопанството. 
Телефонни линии свързват всички населени пунктове в района, което улеснява административната и горскостопанска дейност на стопанството. В района на с. Буйновци и част от землищата на населените места на територията на стопанството се получава  и недостатъчно силен сигнал и на GSM оператор. 
Седалището на стопанството се намира в с. Буйновци. 
ТП Държавно горско стопанство “Буйновци” административно се числи към Регионална дирекция по горите гр. Велико Търново. 
 
 
2. ФИЗИКО-ГЕОГРАФСКА ХАРАКТЕРИСТИКА 
 
а) Географско положение 
 
Държавно горско стопанство “Буйновци” е разположено върху част от северните склонове на Елено-Твърдишкия дял от Средна Стара планина. Горите представляват един основен непрекъснат комплекс, опрян до централното вододелно било на Стара планина от двете страни на Твърдишкия проход и множество по-малки комплекси и отделни горички пръснати сред земеделските земи. Фигурата, която образува територията на стопанството, е с форма на правоъгълен трапец, с голям диагонал в посока югозапад-североизток около двадесет и три км въздушно по права линия и голям катет в посока изток-запад – двадесет км. 
 
б) Релеф 
 
Характерът на релефа в района на стопанството е твърде разнообразен. В основната си част той е планински и полупланински, като само отделни площи от най-северните части на територията имат хълмист характер. Преобладаващият планински характер на релефа е силно пресечен, с остри врязани долове и стръмни склонове. 
Централното било на Средна Стара планина служи за южна граница на стопанството и обхваща линията от връх “Чумерна” до връх “Божура” в посока изток-запад, като освен тези върхове в този негов участък са и върховете “Хайдушки чукар”, “Буковец”, “Бъзова поляна”, “Хорището”, “Бутурски чукар”, “Самодивски чукар” и др. От централното било на север се спускат множество била и долове, които очертават водосборите на реките Веселина и Борущица, притоци на р. Янтра. Вододел между двете реки е Твърдишкия проход (м. “Кантона” – м. “Околчец” – мах. Щубеци). На изток от този вододел по-главни била са: “Чумернишка пътека”, “Софрата”, “Кръста”, “Марков бук” и др., а на запад: “Тисов рът”, “Копнежки чукар”, “Елов чукар”, Момчилов рът”, “Власов рът” и др. Общата посока на тези била е от юг на север. От тях на изток и на запад се спускат множество странични била, които очертават релеф с къси, много стръмни и стръмни склонове и тесни долове с множество разклонения. Такъв е релефът на една ивица северно от централното старопланинско било с широчина от 3 до 8 км. Тук са гористите масиви на района, прекъснати с голини, поляни и сравнително малки масиви от работни земи и пасища. На север от тази ивица главните била са по-заоблени, с по-малък наклон и по-малка надморска височина. Върху тях, както и върху страничните била и техните склонове са разположени земеделските територии, включващи работни земи, овощни градини, ливади, пасища и необработени земи. Горите върху тези релефни форми са разкъсани на помалки комплекси, като на места са останали само на петна край стръмните долове. Теренът придобива постепенно хълмист характер, който е най-добре изразен в северните части от територията на стопанството.  
Като особености на релефа могат да се посочат малките речни лъки и низини по средните и долни течения на реките Веселина и Борущица.  
Данните за характеризирането на релефа в района на стопанството по надморска височина, наклон на терена и изложение за дървопроизводителната площ са посочени в таблици №№ 1, 
2 и 3. 
Разпределението на дървопроизводителната горска площ по надморски височини е дадено в таблица № 1. 
2 
Таблица № 1 
Разпределение на дървопроизводителната площ по средна надморска височина 
 
------------------------------------ надморска височина         ха      % ------------------------------------ 
301 -  350 m             14.3    0.1 
351 -  400 m            386.0    2.4 
401 -  450 m            321.0    2.0 
451 -  500 m           1135.3    6.9 
501 -  550 m           1022.2    6.2 
551 -  600 m           3158.1   19.3 
601 -  650 m           1728.9   10.5 
651 -  700 m           3461.3   21.1 
701 -  750 m           1047.7    6.4 
751 -  800 m           1385.9    8.5 
801 -  850 m            479.7    2.9 
851 -  900 m            769.3    4.7 
901 -  950 m            195.7    1.2 
951 -  1000 m           664.6    4.0 
1001 -  1050 m           70.1    0.4 
1051 -  1100 m          265.8    1.7 
1101 -  1150 m           73.3    0.4 
1151 -  1200 m          102.3    0.6 
1201 -  1250 m           16.5    0.1 
1251 -  1300 m           60.6    0.4 
1301 -  1350 m              -      - 
1351 -  1400 m           20.4    0.1 
1401 -  1450 m            7.1    0.1 ------------------------------------ всичко                16386.1  100.0 ------------------------------------ 
 
От таблицата е видно, че 21,1% от площта на стопанството е разположена между 651 и 700 м надморска височина. 
Стопанството попада в долния равнинно-хълмист и хълмисто-предпланински пояс на дъбовите гори (0 – 600 м н.в.) и средния планински пояс на горите от бук и иглолистни (600 – 1800 м н.в.). В долния равнинно-хълмист и хълмисто-предпланински пояс на дъбовите гори, заемащ 3867,3 ха или 23,6% от площта на стопанството, попадат в подпояса на хълмистопредпланинските смесени широколистни гори (400 – 600 м н.в.). Частта от стопанството, попадаща в средния планински пояс на горите от бук и иглолистни (70,2%) включва подпояса на нископланинските гори от горун, бук и ела (600 – 1000 м н.в.) – 11512,2 ха или 70,2% и подпояса на среднопланинските гори от бук, ела и смърч (1000-1500 м н.в.) - 1008,1 ха или 6,2%. Най-високата точка на стопанството е връх Чумерна 1570 м н.в., а най-ниската надморска височина е в подотдел 145 “д” (350 м н.в.), който се намира в най-северната част на течението на р. Веселина. Средната надморска височина на дървопроизводителната площ е 702 м н.в. 
Голямата денивелация на терените в ДГС “Буйновци” определя формирането на различни месторастения от два растителни пояса и четири растителни подпояса. 
 
Преобладават стръмните (63,5%)  и много стръмните  (25,3%) терени, което способства за бързото оттичане на повърхностните води и намалява възможностите за почвеното овлажняване и водозадържане, и формирането на месторастения  с по-голяма влажност на почвата. Наклонените терени съставляват 10,5%, а полегатите и равните – едва 0,7% от цялата дървопроизводителната площ. 
Разположението на централното старопланинско било в посока изток – запад, обуславя ориентирането на север на по-голямата част от територията на стопанството. Това е видно от таблица № 3. Изложенията са предимно сенчести (63,3%), което благоприятства формирането на по-свежи месторастения и донякъде компенсира неблагоприятното влияние на сравнително големите наклони. 
 
Релефът има определена роля за оформянето на типовете горски месторастения. Общо взето неголемите надморски височини, преобладаващите сенчести изложения, и стръмните и наклонени терени са предпоставка  за формиране на средно богати и средно богати до богати, свежи месторастения в района на стопанството. Тези особености на релефа се отразяват върху разпределението на светлината, топлината, влагата, богатството на почвата и другите екологични фактори, а от там и до формирането на различни типове горски месторастения. 
 
В) Хидроложки условия 
 
Хидроложкият район, в който попада територията на стопанството, се характеризира със слабо континентално-климатично влияние върху водния режим. За този район коефициентът “К”, който е отношение на зимния върху летния отток, има най-голяма стойност – около 2,4. Този факт свидетелства за значително превишение на зимния отток над летния. Годишният отток и коефициентът на оттока са сравнително големи, поради малките загуби на зимните валежи в инфилтрация и изпарение. Дебитът на водните течения се поддържа и подхранва основно от падналите валежи. Те са главен източник на почвена влага за дървесната растителност. Неравномерното им разпределение през годината се отразява на дебита на водните течения, който е най-малък в края на лятото и началото на есента, но въпреки това и през този период водните течения в основната си част не пресъхват.  
При съществуващия стръмен и силно пресечен терен, хидрографската мрежа е гъста и силно разчленена. Под централното било на Стара планина доловете започват със стръмни склонове и са с голям наклон на водните течения, а по-долу очертават дълбоки и тесни долини. 
С най-голям водосборен басейн от водните течения в района на стопанството е река Веселина. Тя води началото си от централното старопланинско било в югозападната част на стопанството. Тече в посока север-североизток, като приема много притоци, от които по-важни са: р. Божичка, р. Злага, р. Еловица, р. Липовска, дол Кантарица и др. В горната част водосборния басейн на реката има планински характер, а в долната хълмист, с множество суходолия, които водят началото си от околните хълмове. Коритото на реката е добре оформено, със скалисти брегове и легло с множество прагове, поради което не се наблюдава надлъжно продълбаване и странично подриване. На места в уширенията и завоите се забелязват отлагания на камъни, чакъл и пясъци. Извън територията на стопанството, в долното течение на реката, е построен яз. “Йовковци” – хидротехническо съоръжение с голямо значение за района. 
 Друго по-голямо водно течение в района е река Борущица. Горната част на водосбора й се формира между билата Твърдишки проход и Чумернишка пътека, и централното било на Стара планина. По-главните притоци на р. Борущица са: р. Зелениша, р. Съботинска, р. Стара река, Мийковска река и др. Коритото на реката е също добре оформено, като при нея бреговете и леглото са още по-силно скалисти в сравнение с р. Веселина. Водният дебит на реката е в поголяма степен непостоянен от този на р. Веселина. 
Съществуват и множество долове, които придават свежест на гората. Планинските части на водосборите на двете реки и техните притоци са наситени с множество извори, като повечето от тях не пресъхват през лятото и есента. Този факт дава макар и непълна представа за наличието на подземни води в района. 
 
 
3. ГЕОЛОЖКИ СТРОЕЖ И ПЕТРОГРАФСКИ СЪСТАВ 
 
Районът на стопанството се характеризира главно с разпространението на седиментни скални образувания. По отношение на геоложкия строеж южните части от територията попадат в границите на Старопланинската мегаантиклинала, а средните и северните части – в границите на Севернобългарската издигнатина. Представа за разположението на скалните типове, техния строеж и произход дава приложената геолого-петрографска карта. Тя е извлечение от геоложката карта на Република България. От нея се вижда, че преобладаващо разпространение имат пясъчници, мергели, песъчливи мергели, конгломерати, глинести шисти и мергелни варовици. По-ограничено разпространение имат варовиците и кварцовите пясъчници. Около Твърдишкия проход, в близост до централното било на Стара планина, ограничено се срещат и варовици с въглищни прослойки в долните етажи.  
Като се направи обобщение на формираните през различно геоложко време основни почвообразуващи  скали се вижда, че те не са много, но има преливане от един вид в друг, т.е. повечето от тях имат смесен състав. По разпространение се подреждат както следва: пясъчници, мергели, варовити мергели, конгломерати, глинести шисти и др. 
Пясъчниците в района на стопанството са едрозърнести и конгломерувани, примесени с мергели. Мергелите са сиво-сини и зеленикави, слабо песъчливи. 
Районът на стопанството е силно разчленен по отношение на релефа и се отличава със сравнително голяма гъстота на талвеговата мрежа. Скалните образувания са изветрели, ронливи и напукани. Това от своя страна създава условия за развитието на дървесната растителност и на почвообразуващите процеси. 
 
 
4. КЛИМАТИЧНИ УСЛОВИЯ 
 
Климатичните условия са решаващи при горскорастителното райониране и за формиране на отделните типове месторастения. Според климатичната класификация на Събев и Станев, територията на стопанството се намира в Умерено-континенталната подобласт на Европейската континентална климатична област и по-конкретно в Предбалканския  и Планински климатичен район. 
Според горскорастителното райониране на Р. България (по проф. Б.Захариев) стопанството се намира в Мизийската горско-растителна област (М), подобласт Северна България (СБ), в долния равнинно-хълмист и хълмисто-предпланински пояс на дъбовите гори (М-І), с подпояс на хълмисто-предпланинските смесени широколистни гори, и в Средния планински пояс на горите от бук и иглолистни (М-ІІ), с подпояс на нископланинските гори от горун, бук и ела (М-ІІ-1) и подпояс на среднопланинските гори от бук, ела и смърч (М-ІІ-2). 
4.1. Температура на въздуха 
Разликата между средномесечните температури на двата климатични района са чувствителни и варират от 1,5°С до 6,5°С Най-голяма е разликата между средногодишните абсолютни максимални температури (9,0°С) за същите два климатични района. 
Продължителността на периода с устойчиво задържане на температурата над 5,0 °С, който се приема с известно приближение за продължителност на вегетационния период, се различава съществено за различните части от територията на стопанството.  
Продължителността на вегетационния период за северната и средната част от територията на стопанството, намиращи се в предбалканския климатичен район, е значително по-голяма в сравнение с южната част попадаща в планинския климатичен район. Докато в северните и средните части от района на стопанството 210-240 дни от годината са със средна денонощна температура над 5,0 °С, то за южната част броят на тези дни варира от 130 до 210. 
Късните пролетни и ранните есенни мразове могат да имат неблагоприятно влияние за развитието на горската растителност в района на стопанството, особено когато е започнала вегетацията. Значителна възможност за проява на това неблагоприятно влияние съществува в онази част от стопанството, която се включва към предбалканския ( припланински ) климатичен район. Характерно за него, е че късните пролетни мразове се случват относително късно, към 18-20 април, а първите есенни мразове най-често настъпват в котловините към 20 октомври. 
Мразовете компрометират семеношението предимно в пояс М-ІІ-2 (билната част) на стопанството, особено когато подраста е без майчин дървостой.  
Приема се, че периодът на активната вегетация е при температура над 10,0 °С. 
 
4.2. Валежи 
 
Основни данни за валежите в района са дадени в таблица № 5. 
 
Таблица № 5 
Разпределение на средните годишни и сезонни суми на валежите (Събев, Станев) 
 
	Климатичен район (по Събев, Станев) 
	Пояси и подпояси м н.в. 
	
	Валежни суми - литри на кв.метър 

	
	
	зима 
	пролет 
	лято 
	есен 
	годишна 

	 
1. Предбалкански централна част      300-350 до 1000 м н.в. 
	М-І-3 
400-600 
М-ІІ-1 
600-1000 
	120-165 
	175-285 
	220-350 
	150-215 
	680-1000 

	2. Планински среднопланинска част      1000 – 2000 м н.в. 
	М-ІІ-2 
1000-1500 
	130-200 
	210-300 
	230-400 
	170-250 
	760-1150 


 
 
От цитираните данни се вижда, че количеството на валежите е значително по-малко в предбалканския климатичен район на стопанството в сравнение с планинския. Общо за територията на стопанството средногодишната сума на валежите варира от 680 мм до 1150 мм, което гарантира добро овлажняване, благоприятстващо растежа на горите. Характерно за района е, че най-големи суми на валежите има през зимния сезон, а най-малки през летния, което характеризира климата като континентален. 
Най-голям среден брой засушавания с продължителност над 10 дни, в течение на 10 годишен период е имало през есента 12-18, а най-малък среден брой през пролетта 11-13. 
 
4.3. Влажност на въздуха 
 
Средната годишна относителна влажност на въздуха в северната и средната част от територията на стопанството е между 70 и 75%, а в южната  част тя е между 75 и 80%. Найголяма средна месечна относителна влажност за цялата територия на стопанството имат месеците декември и януари. Стойността им се движи от 80-85 до 90%. Минималните стойности относителна влажност има през юли и август. Годишният ход на абсолютната влажност наподобява напълно хода на температурата, като минимумът е през януари, а максимумът през юли. Абсолютната влажност намалява с увеличаването на надморската височина. За предбалканския климатичен район средната абсолютна влажност на въздуха е следната: януари – 4 мм, април – 6 мм, юли – 11-12 мм и октомври – 6-7 мм. Средната годишна абсолютна влажност за този район е 7 мм. Стойностите на абсолютната влажност за останалата част от стопанството са по-ниски, тъй като надморската височина е по-голяма. 
Абсолютната влажност на въздуха обаче не може да даде представа за наситеността на съдържащата се в него водна пара, а именно този показател има значение за протичането на редица физични и физиологични процеси. 
 
4.4. Снежна покривка 
 
По данни от “Климатичен атлас на НРБ”, 1956 г. средният брой на дните със снежна покривка за предбалканския и планинския климатични райони са съответно 50 - 100 и 80 - 120. Средната височина на снежната покривка през м. януари е 20-40 см за предбалканския и 40 см за планинския климатичен район. В по-ниските части първата снежна покривка се появява в периода 20.ХІ-01.ХІІ, а последната снежна покривка – 20.ІІІ-01.ІV. За по-високите части данните са съответно – 01-20.ХІ и 01-20.ІV. 
Общо може да се каже, че снежната покривка трайно се задържа на територията на стопанството в продължение на 4-4.5 месеца, като съдейства за поддържане на една добра почвена влага, която от своя страна благоприятства за развитието на дървесните растения. 
  
4.5. Ветрове 
 
Режимът на вятъра в предбалканския район от територията на стопанството е изцяло в зависимост от орографските условия. В южната планинска част от района през цялата година преобладават ветровете със западна компонента и на първо място северозападните ветрове. Тук през пролетта и есента зачестяват и южните ветрове. Ветровете се отличават с твърде големите си скорости, особено през зимата. От местните ветрове трябва да се спомене фьона. Той се появява като топъл, сух, поривист, понякога много силен вятър, който духа от юг в района на стопанството през зимата и пролетта. Този вятър понякога нанася щети на насажденията и снижава относителната влажност на въздуха, а това също може да има вредно въздействие върху растителните формации. 
 
4.6. Продължителност на вегетационния период 
 
Продължителността на вегетационния период (броят на дните с устойчиво задържане на средната денонощна температура над 5°С) за високите части на стопанството е средно 180 дни, а за ниските – 243 дни (таблица № 4). 
Късните пролетни и ранните есенни мразове имат неблагоприятно влияние върху горската растителност, тъй като настъпват през вегетационния период. За територията късните пролетни мразове се прекратяват едва към 25 април – 15 май, а първите есенни мразове настъпват средно към 10 октомври. 
Периодът на активна вегетация е при температура над 10°С, който за района на стопанството е от 10 април до 20 октомври за предбалканския и от 5 май до 5 октомври за планинския климатични райони. 
Като следствие от влиянието на климатичните фактори могат да се посочат и някои особености на климата в района. Въздействието на фьона за по-ранното развитие на листната маса на широколистните дървесни видове, често се прекъсва от късни мразове и мокри снеговалежи. Късните пролетни мразове нанасят повреди на младия буков подраст, а мокрите снеговалежи причиняват снеголоми с неприятни последствия за нормалното развитие на дървесните видове. В района през лятото често се съсредоточава мощна гръмотевичнодъждовна облачност, която поражда поройни валежи и градушки. Другата характерна особеност на климата е съчетанието на относително хладно лято с големи валежи, от което следва едно добро овлажняване, благоприятстващо растежа на горите. Зимата е твърде студена, с устойчива и стабилна снежна покривка. Характерно е, че проявите на фьона, макар и не чести, предизвикват повишаване на температурите с 3-4°С повече в сравнение със северния Дунавски район, въпреки по-ниската надморска височина на последния. Значителната надморска височина характеризира пролетта като по-хладна и настъпваща значително покъсно в сравнение с Дунавската равнина. 
Изброените особености и характерни черти на климата за територията на стопанството го показват като благоприятен фактор за развитието на горската растителност. Тук добре се развиват бука, дъбовете, габъра, явора, шестила и др. широколистни дървесни видове, както и внесените по изкуствен начин бял бор, черен бор, смърч, дуглазка и др. 
Разликите в количествените показатели на климатичните фактори съобразно надморската височина, са предпоставка за обособяването на отделни лесорастителни подпояси и формирането на различни типове месторастения. 
Така по-ниските части, където температурите са по-високи и валежите по-малки, са в подпояса на хълмисто-предпланинските широколистни гори, където са формирани сравнително по-сухи типове месторастения, заети от основните дървесни видове зимен дъб, благун, цер, сребролистна липа и др. По-високите части, където температурата е по-ниска и валежите повисоки, са в подпояса на нископланинските гори от горун, бук и ела, където са формирани свежи и свежи до влажни месторастения, заети от предимно от зимендъбови, букови и габърови насаждения. Най-високите части са в подпояса на среднопланинските гори от бук, ела и смърч, където са формирани сравнително по-свежи и влажни месторастения, заети предимно от чисти букови насаждения. 
Някои от особеностите на климата могат да имат и отрицателно влияние върху развитието на горската растителност. Благоприятното въздействие на фьона за по-ранното разлистване на широколистните дървесни видове, често се прекъсва от късни мразове, а мокрите снеговалежи причиняват снеголоми. През лятото често се съсредоточава мощна гръмотевично – дъждовна облачност, която поражда поройни валежи и градушки. В края на лятото и през есента настъпват периодични засушавания. 
Успешното развитие на горските култури и естественото възобновяване, както и растежът на младите насаждения, що се отнася до климатичните условия е гарантиран. Поради опасността от снеговали и снеголоми трябва редовно да се извършват отгледни сечи. Необходимо е да се дава предимство на пролетното залесяване с цел да се намалят до минимум загубите от мразоизхвърляне. Залесяването трябва да се извършва със стандартни фиданки и културите да се отглеждат по-интензивно през месеците април, май и юни, за да укрепнат преди настъпване на засушаванията. 
 
 
5. ПОЧВИ 
 
За определяне на типа почви в района на дейност на ДГС “Буйновци” и техните лесорастителни свойства, е използвана почвената карта на България (1968 год.) и почвените профили заложени при лесоустройствата от 1970 год. (7 броя) и 1991 год. (15 броя). 
Установени са следните типове и подтипове горски почви: сиви горски почви – тъмносиви, сиви и светлосиви; кафяви горски почви – тъмни, преходни и светли. 
Резултатите от лабораторната обработка на почвените проби са дадени във ведомостта за почвените разрези. При лабораторната обработка са определени: механичния състав на почвата по Рутковски и Качински, процентното съдържание на хумус по Тюрин и общия азот по Келдал, както и киселинността на почвите. 
Разпределението на дървопроизводителната площ по типове и подтипове почви и дълбочина на почвите е показано в таблица № 6. 
 
Таблица № 6 
Разпределение на дървопроизводителната площ по почвени типове и подтипове и дълбочина на почвата 
 
	 
Почвени типове 
 
	тв.плитка 
	плитка 
	ср.дълбока 
	дълбока 
	мн.дълбока 
	oбщо 
	% 

	
	х  е  к  т  а  р  и 
	

	  
	  
	  
	  
	  
	  
	  
	  

	сива горска 
	- 
	345,9 
	3403,3 
	3820,8 
	52,5 
	7617,5 
	46,8 

	тъмно-сива 
	- 
	- 
	- 
	- 
	18,2 
	18,2 
	0,1 

	светло-сива 
	- 
	146,4 
	268,6 
	- 
	- 
	415,0 
	2,4 

	кафява тъмна 
	17,7 
	- 
	11,3 
	1617,9 
	- 
	1646,9 
	10,0 

	кафява преходна 
	- 
	- 
	5966,4 
	698,6 
	- 
	6665,0 
	40,6 

	кафява светла 
	- 
	22,8 
	0,7 
	- 
	- 
	23,5 
	0,1 

	  
	  
	  
	  
	  
	  
	  
	  

	всичко 
	17,7 
	510,1 
	9650,3 
	6137,3 
	70,7 
	16384,1 
	100,0 

	проценти 
	  0,1 
	3,1 
	58,9 
	37,5 
	0,4 
	100,0 
	  


 
Най-голямо разпространение на територията на стопанството имат сивите горски почви – 46,8%, следвани от кафявите горски преходни почва – 40,6%.  
Един от факторите за определяне на почвеното плодородие за типа горско месторастене е дълбочината на почвата.  
В района на стопанството преобладават среднодълбоките почви – 58,9%, следвани от дълбоките – 37,5%, плитките –  3,1% и много дълбоките – 0,4%. 
Данните от заложените почвени профили за морфологията, механичния и химичния състав на почвите, са поместени във “Ведомост за почвените разрези”, приложени към настоящата записка (приложение № 4). 
Сивите почви и техните подтипове са най-широко разпространени в района, върху общо 49,3% от дървопроизводителната площ на стопанството. Развити са върху пясъчници и мергели, под въздействието на климатичните условия в района и на дървесната растителност, предимно от зимен дъб, благун, бук, габър и др., които обуславят чисти и смесени насаждения. Разпространени са на сенчести и припечни изложения до 800 м.н.в.  
Почвообразувателният процес при сивите горски почви се характеризира с по-малко натрупване на хумус в пределите на хумусния хоризонт т.е. той е маломощен. Преходният хоризонт “В” е два и повече пъти по-мощен от хумусния хоризонт “А”, уплътнен и в различна степен глинясал, като количеството на глината е в пряка зависимост от основната скала.  
Карбонатите са дълбоко измити, в повечето случаи от целия почвен слой “А” + “В”, което оказва влияние върху почвената киселинност. Почвата над карбонатния слой обикновено е кисела.  
Азотното съдържание в съответствие с намаленото съдържание на хумус е сравнително малко, в пределите от 0,064 до 0,814%, а режимът на фосфорното хранене – неблагоприятен. Хумусното и азотно съдържание определят богатството на почвата и характеризират сивите горски почви като средно богати, бедни и по-рядко богати.  
Почвеното плодородие зависи от мощността на почвения хоризонт. Дълбоките или плитки почви обуславят съответно богати или бедни месторастения. 
По механичен състав почвите са от леко до тежко песъчливо-глинести. С повече пясък са почвите на припечни и ерозирани месторастения, а с повече глина – на сенчести, свежи месторастения. 
Реакцията на почвата е предимно кисела, а в някои случаи неутрална до алкална. 
Общо взето сивите горски почви, като средно богати на хумус и сравнително бедни на азот и фосфор, задоволяват изискванията на дървесните видове. По-лош при тях е въздушния и воден режим поради наличието на уплътнен преходен хоризонт.  
През периода на валежите и снеготопенето в горните хоризонти се създава преовлажняване, което намалява аерацията им. 
Тъмносивите горски почви заемат 0,1% от дървопроизводителната площ на стопанството. Развити са върху полегати до равни терени със сенчести и слабо ориентирани терени. В морфологично отношение правят впечатление със сравнителни мощния си хумусно акумулативен хоризонт, който достига до 40 – 50 см. Профилът им е много дълбок, с ясно изразена диференциация по генетични хоризонти.  
Карбонатите са измити под 120 – 150 см. Съдържанието на хумус варира, но е сравнително високо – от 2,14 до 8,5%. Азотното богатство е средно до добро – от 0,171 до 0,523%, а почвената киселинност е слабо кисела до неутрална и слабо алкална.  
Върху тях растат високопроизводителни дъбови и букови дървостои. 
Сивите горски почви са широко разпространени в стопанството – 46,8%. Заемат предимно склоновете и билата на всички изложения. Сравнително добре са запасени с хранителни вещества, като богатството им варира в зависимост от изложението, наклона, надморската височина и др. 
 Хумусният хоризонт е средно мощен (15 – 95 см), със съдържание на хумус от 1.45 до 3.76%. Азотното богатство е следното: от 0.218 до 0.338%, а почвената киселинност е слабо кисела до кисела. По механичен състав почвите са леко и средно песъчливо-глинести до глинесто-песъчливи. Върху тях растат средно и високобонитетни букови, дъбови, габърови насаждения, както и бялборови и черборови култури. 
Светлосивите горски почви заемат 2,4% от дървопроизводителната площ, предимно на припечни, стръмни склонове. Профилът им е с дълбочина 18 – 30 см. Хумусният хоризонт е с малка мощност, светъл, със сравнително ниско съдържание на хумус. По механичен състав са средно и силно каменливи, глинесто-песъчливи. Характеризират се с кисела реакция по целия почвен профил. Върху тях са настанени нископроизводителни насаждения от келяв габър, мъждрян, зимен дъб, благун, цер, както и среднобонитетни черборови култури. 
Деградацията на сивите горски почви в района на стопанството е слабо изразена, поради което е неоправдана извършената върху значителна площ смяна на широколистната дървесна растителност с бялборови и черборови култури. В перспектива иглолистните ще заемат само бедните месторастения. 
Кафявите почви с техните подтипове заемат общо 50,7% от територията на стопанството – ивицата край главното старопланинско било с надморска височина над 800 м. Развити са върху пясъчници под букови и дъбови насаждения. Хумусно-акумулативният хоризонт има средна мощност около 25 см и е добре запасен с хранителни вещества. Преходният хоризонт е сравнително мощен – средно 50 – 80 см, неясно очертан, поради липса на изнасяне на илести частици от горните хоризонти. Характерно е, че отдолу нагоре по профила намалява количеството на скалните частици. За разлика от сивите горски почви кафявите горски почви имат глинясал, почти неуплътнен илувиален хоризонт с ореховидно-граховидна структура. Азотното богатство в сравнение с хумусното е средно добро. 
Общо взето кафявите горски почви като средно богати на хумус и азот добре задоволяват изискванията на дървесните видове. Водновъздушният им режим е благоприятен поради липса на уплътняване в преходния хоризонт. Отличават се с по-лек механичен състав и са добре запасени с хранителни вещества. Реакцията на почвата е предимно кисела, а в някои случаи слабо кисела. 
Кафявите горски тъмни почви  заемат 10,0% от дървопроизводителната площ на стопанството и се срещат предимно в долната част на склоновете със северно и североизточно изложение. Хумусно-акумулативният им хоризонт е сравнително мощен и достига до 35 см. Профилът им е дълбок и много дълбок.  
Съдържанието на хумус варира, но е сравнително ниско – от 1,24 до 6,03%. Азотното богатство е средно до добро – от 0,194 до 0,426%. По механичен състав са леко песъчливоглинести със слабо кисела и кисела реакция.Те са най-мощни, сравнително най-плодородни и с най-голям запас от продуктивна влага. Върху тях са формирани най-продуктивните букови насаждения. 
Кафявите горски преходни почви са на първо място по разпространение от кафявите почви в стопанството - 40,6%. Заемат склоновете и билата, предимно на сенчести, но и на припечни изложения. Запасени са сравнително добре с хранителни вещества, като  богатството им варира в зависимост от изложението, наклона, основната скала, надморската височина и др. Хумусният хоризонт е средно мощен – 2 - 30 см, със средно съдържание на хумус и азот.  
Имат средна мощност, умерена скелетност и продуктивен воден баланс, по-малък от този на тъмните кафяви горски почви. Върху тях са формирани букови и зимендъбови насаждения със средна продуктивност. 
Кафявите горски светли почви заемат 0,1% от дървопроизводителната площ, на стръмни и много стръмни склонове, с предимно припечни изложения. Профилът им е с дълбочина 20 – 35 см. Хумусният хоризонт е с малка мощност и въпреки, че е добре запасен с хумус, не може да осигури нормален хранителен режим за дървесната растителност.  
Общо взето малката мощност, високата скелетност и малкия продуктивен воден баланс на кафявите горски светли почви определят формирането на ниско продуктивни зимендъбови и букови насаждения. Върху тях растат добре и среднобонитетни борови култури. 
Представа за пространственото разпространение на различните почвени типове и подтипове се добива от приложената почвена карта на стопанството. 
 
 
6. ЕРОЗИЯ 
 
Земите в района на стопанството са добре облесени и липсват ерозионни процеси от масов характер. Това са изредени и силно девастирани от продължителна в миналото паша и сеч насаждения, като по този начин почвата е била оголена и лишена от растителна защита.  
Ерозията се проявява предимно скрито под формата на площно, повърхностно измиване и отнасяне на плодородните почвени хоризонти.  
В резултат на това почвите на места са станали плитки до твърде плитки, особено върху стръмни склонове с южна компонента. Линейната ерозия се проявява ограничено като частично продълбава леглата на водните течения. Наблюдаваните степени на почвена ерозия в стопанството са І и ІІ – слабо ерозирани почви. 
В района на стопанството засегнати площи от ерозионни процеси са малко, в подотдели: 8:д; 22:е; 35:и,у; 48:х; 77:ч; 142:а; 147:2; 186:к; 192:н; 306:к,л – с обща площ 22,9 ха. За спиране на тези процеси стопанството е изпълнило доста лесовъдски мероприятия, предимно залесяване, но е наложително още доста време да се води настойчива борба с ерозията, найвече чрез залесяване на ерозираните площи.  
Разпределението на площта по вид на горите, степен и вид на ерозията е показано в таблици № 7 и № 8. 
7. РАСТИТЕЛНОСТ 
 
Съгласно възприетото горскорастително райониране територията на ТП ДГС “Буйновци” попада в Мизийската горско-растителна област (М) и в два горско-растителни пояса: долния равнинно-хълмист и хълмисто-предпланински пояс на дъбовите гори (М-І) и средния планински пояс на горите от бук и иглолистни (М-ІІ ). 
Горската растителност е представена от две основни групи насаждения: естествени чисти и смесени високостъблени насаждения, по-слабо или по-силно повлияни от стопанска дейност на човека, представляващи основната част от дървесните запаси на стопанството, съставени предимно от бук, зимен дъб, габър, цер и благун; изкуствено създадени насаждения главно от бял бор, черен бор и акация; и естествени издънкови насаждения от бук, зимен дъб, габър, цер, благун, келяв габър и др. С една десета или по-малко участие в насажденията и от трите основни групи се срещат още явор, ясен, шестил, сребролистна и едролистна липа, турска леска, планински ясен, мъждрян, клен, брекина, череша, трепетлика, а от внесените по изкуствен път – червен дъб, зелена дуглазка, смърч, ела, бреза и др. 
В района на стопанството се срещат и следните храстови видове: глог, дрян, обикновена леска, шипка, трънка, бъз, чашкодрян, птиче грозде, смрадлика, аморфа и др. Полухрастите са представени главно от къпината и по-ограничено от малината. 
Тревната покривка в горските комплекси е разнообразна, като най-често срещани и характерни видове са: лазаркиня, светлика, власатка, млечка, заешки киселец, ягода, орлова, женска и мъжка папрат, живолина, здравец, бял равнец, жълт и червен кантарион, лудо биле и др. 
 
  
М-І - Долен равнинно-хълмист и хълмисто-предпланински пояс          на дъбовите гори (0-600 м н.в.) 
 
1. М-І-3 - Подпояс на хълмисто-предпланинските смесени широколистни гори  
    (400-600 м н.в.) 
 
В този подпояс попадат 3840,3 ха от дървопроизводителната площ на стопанството.  В него преобладават зимендъбовите и буковите чисти и смесени с габър насаждения, и бялборови и черборови култури. Тук е характерно, че почвите са сиви и има сравнително голямо разнообразие на типове месторастения. 
 
М-ІІ - Среден планински пояс на горите от бук и иглолистни (600-1800 м н.в.) 
 
1. М-ІІ-1. Подпояс на нископланинските гори от горун, бук и ела (600-1000 м н.в.) 
 
В този подпояс попадат основната част (11491,0 ха) от дървопроизводителната площ на стопанството. Почвите са сиви и кафяви, което предполага по-голямо разнообразие на типове месторастения. Естествено растящите дървесни видове в този подпояс са бук, горун, габър, шестил, череша, явор и др., които формират чисти насаждения от бук или смесени буковогорунови или буково-габърови и др. 
 
2. М-ІІ-2. Подпояс на среднопланинските гори от бук, ела и смърч (1000-1500 м н.в.) 
 
В този подпояс попадат 1005,0 ха от дървопроизводителната площ на стопанството. Негова характерна особеност е, че насажденията са предимно букови с участието на горун, габър, явор, шестил, череша и др. Почвите са кафяви горски, богати, свежи до влажни, което обуславя малкото на брой типове месторастения. 
  8. ТИПОВЕ МЕСТОРАСТЕНИЯ 
 
Типът месторастене са разглежда като основна таксонометрична единица, образувала се под въздействието на климатичните, почвените и хидрологичните условия за дадена област, местност, релефна част на терена. В този аспект горското месторастене представлява определена горска площ с еднакъв лесорастителен ефект. Неговите граници се определят от еднородността на климатичните, почвени и релефни условия, които обуславят приблизителна еднородност  в състава и продуктивността на дървесната растителност. 
При относително еднороден климат, типовете горски месторастения се определят на базата на подтиповото разнообразие на генетичния тип почва. 
За района на ТП ДГС “Буйновци”, въз основа на възприетата методика за картиране на типовете горски месторастения, отразяваща горепосочените принципни положения, са определени четиринадесет типа горски месторастения, като две от тях са на ерозирани почви, по едно в двата пояса разпределени по горско-растителни подпояси, както следва: в подпояса на хълмисто-предпланинските смесени широколистни гори – 5; в подпояса на нископланинските гори от горун, бук и ела – 6; в подпояса на среднопланинските гори от бук, ела и смърч – 3.  
Кратка характеристика на типовете месторастения 
 
Мизийска горскорастителна област  Подобласт Северна България – СБ 
 
Долен равнинно-хълмист и хълмисто-предпланински пояс на дъбовите гори (М-I) 
 
І. Подпояс на хълмисто-предпланинските смесени широколистни     гори М-І-3 (400 – 600 м.н.в.) 
 
Свежо, на тъмносива и сива горска почва – СД2 (17) 
 
Месторастенето е с добри лесорастителни свойства, заема 70,7 ха или 0,4% от дървопроизводителната площ на стопанството. На това месторастене растат чисти и смесени с габър букови, благунови и зимендъбови насаждения от ІІ до ІV бонитет на производителност и незначително участие на иглолистните. Терените са наклонени и стръмни със сенчести изложения. Основната скала е пясъчник. Почвите са дълбоки и много дълбоки, средно каменливи, свежи. Запасеността с хранителни вещества е висока – хумус от 3,15% до 3,67% и общ азот от 0,241% до 0,301%. По механичен състав са глинесто-песъчливи, със слабо кисела до кисела реакция. С оглед максималното използване потенциалните възможности на месторастенето, букът и зимният дъб ще запазят своето участие в подходящия състав на насажденията като главни дървесни видове в смес с явор, габър, сребролистна липа, планински ясен, брекина, шестил и череша. 
 
Сухо, на сива горска почва – С1 (19) 
 
Това месторастене заема 57,1 ха или 0,3% от дървопроизводителната площ на стопанството. Среща се предимно на припечни изложения, на равни, полегати и наклонени терени. Основната скала е пясъчник, на някои места и варовик. Почвите са средно дълбоки до дълбоки, средно каменливи, сухи, средно богати на хранителни вещества. По механичен състав са средно песъчливо-глинести, с кисела до неутрална реакция. Естествената дървесна растителност е от габър, цер, благун, клен, келяв габър и др. На много малка част от месторастенията са създадени иглолистни култури.  
Подходящият оптимален състав ще се формира от габъра, зимния дъб, благуна, сребролистната липа и цера, които ще играят водеща роля, като съотношението им в състава на насажденията ще варира в зависимост от конкретните условия на подотделите.  
 
Свежо до сухо, на сива горска почва – С2,1 (20) 
 
Това месторастене заема 3176,5 ха или 19,5% от дървопроизводителната площ на стопанството и е най-разпространеното в този подпояс. Среща се предимно на сенчести изложения, но на по-голяма надморска височина и на изложения с южна компонента, на стръмни и наклонени терени. Основната скала е пясъчник, на някои места варовик и глинести шисти. Почвите са средно дълбоки до дълбоки, средно каменливи, свежи до сухи на места, средно богати на хранителни вещества. По механичен състав са средно песъчливо-глинести, с кисела до неутрална реакция. Естествената дървесна растителност е от бук, габър, зимен дъб, цер и благун. На част от месторастенията са създадени иглолистни култури. И в подходящия оптимален състав букът, габърът, зимният дъб, благунът и церът ще играят водеща роля, като съотношението им в състава на насажденията ще варира в зависимост от конкретните условия на подотделите. По-ограничено участие в рамките на една до две десети ще имат сребролистната липа и планинския ясен.   
 
Сухо до свежо, на светлосива горска почва – В1,2 (21) 
 
Заема 381,7 или 2,3% от дървопроизводителната площ на стопанството и се среща на припечни стръмни и много стръмни склонове. Основната скала е пясъчник, а на места и варовик. Почвата е плитка до средно дълбока, силно каменлива, суха до свежа. Хумусноакумулативния хоризонт е средно запасен с хранителни вещества, но поради малката му мощност, както и поради плиткия общ профил, почвата се характеризира като бедна. Наличните дървостои са със слаба производителност и влошено състояния. Това са предимно насаждения от бившия стопанския клас за реконструкция. Главните дървесни видове са зимен дъб, цер, благун, брекина, мъждрян, леска, бял и черен бор. 
 
Свежо, на сива и светлосива горска почва – ВС2 (139) 
 
Това месторастене заема 103,2 ха или 0,6% от дървопроизводителната площ на стопанството. Среща се на различни изложения, полегати, наклонени и стръмни терени. Основната скала е пясъчник, на някои места варовик и глинести шисти. Почвите са средно дълбоки до дълбоки, средно каменливи, свежи, средно богати на хранителни вещества. По механичен състав са средно песъчливо-глинести, с кисела до неутрална реакция. Естествената дървесна растителност е от габър, цер, зимен дъб, благун, клен, келяв габър и др. с производителност от ІІ до ІV бонитет. На това месторастене са създадени и иглолистни култури от бял и черен бор. Подходящият оптимален състав ще се формира от габър, зимен дъб, благун, сребролистна липа и цер, които ще играят водеща роля, като съотношението им в състава на насажденията ще варира в зависимост от конкретните условия на подотделите.  
 
Група сухи, сухи до свежи и свежи месторастения, на слабо или средно ерозирани почви – В1, В1,2 В2 (131) 
 
Тези месторастения не са типични за района на стопанството и са с ограничена площ –   41,4 ха или 0,3% от дървопризводителната площ. Преобладават стръмните терени и сенчестите изложения. Почвите са сиви горски, средно дълбоки, средно каменливи, ерозирани от І до ІІІ степен. Почвеното богатство е променливо, но независимо от това почвите могат да се определят като бедни до средно богати. Основна задача при изпълнение на лесокултурните мероприятия ще бъде създаването на насаждения със средна производителност – от ІІІ до ІV бонитет, но с висок противоерозионен ефект, главно от черен бор, атласки кедър, бреза и акация, с участие на една до три десети от други широколистни видове. 
 
Среден планински пояс на горите от бук и иглолистни  М-ІІ (600-1800 м н.в.) 
 
Подпояс на нископланинските гори от горун, бук и ела  М-ІІ-1 (600-1000 м.н.в.) 
 
Свежо, на сива горска почва – С2 (27) 
 
Това месторастене заема 3811,5 ха или 23,4% от дървопроизводителната площ на стапанството и е най-разпространеното от типовете месторастения на сиви горски почви. Среща се предимно на сенчести изложения, но на по-голяма надморска височина и на изложения с южна компонента, на стръмни и наклонени телени. Основната скала е пясъчник, на някои места варовик и глинести шисти. Почвите са дълбоки, слабо до средно каменливи, свежи, средно богати на хранителни вещества. По механичен състав са средно песъчливо-глинести, с кисела до неутрална реакция. Естествената дървесна растителност е от бук, габър, зимен дъб, цер, благун, и др. На част от месторастенията са създадени иглолистни култури. И в подходящия оптимален състав букът, габърът, зимният дъб, благунът и церът ще играят водеща роля, като съотношението им в състава на насажденията ще варира в зависимост от конкретните условия на подотделите. По-ограничено участие в рамките на една до две десети ще имат шестила, явора, черешата и планинския ясен.   
 
Сухо, на сива горска почва – В1 (28) 
 
Заема 365,8 ха или 2,2% от дървопроизводителната площ на стопанствто и се среща на припечни стръмни и много стръмни склонове. Основната скала е пясъчник, а на места и варовик. Почвата е плитка до средно дълбока, силно каменлива, суха. Хумусно-акумулативният хоризонт е средно запасен с хранителни вещества, но поради малката му мощност, както и поради плиткия общ профил, почвата се характеризира като бедна. Наличните дървостои са със слаба производителност и влошено състояния. Това са предимно насаждения от бившия стопанския клас за реконструкция. Главните дървесни видове са бук, зимен дъб, цер, благун, клен, мъждрян, леска, бял и черен бор. 
 
Свежо до влажно, на тъмна кафява горска почва – СД2,3 (29) 
 
Месторастенето е с много добри лесорастителни свойства. Заема 1541,8 ха или 9,4% от дървопроизводителната площ на стопанството и е покрито от най-елитните чисти букови гори с много добра производителност. Единично в насажденията участват брекина, череша, шестил и планински ясен. Среща на наклонени и стръмни терени със сенчести изложения, предимно в долната част на склоновете. Основната скала е пясъчник. Почвите са дълбоки и много дълбоки, слабо до средно каменливи, свежи до влажни. Хумусно-акумулативния хоризонт е средно мощен до мощен (20-35 см ), а запасеността с хранителни вещества е средна до добра – хумус от 1,24 до 6,03% и общ азот от 0,194 до 0,426%. По механичен състав почвите са леко песъчливоглинести до глинесто-песъчливи. Горните данни определят месторастенето като средно богато до богато. С оглед максималното използване на лесорастителните му свойства, букът ще запази участието си като главен дървесен вид и в подходящия състав. Задължително ще бъде единичното участие като спътници на бука на дървесни видове като явор, планински ясен, зимен дъб, едролистна липа, брекина, череша, шестил и турска леска. 
 
Свежо, на преходна кафява горска почва – С2 (30) 
 
Това е най-разпространеното в района на стопанството месторастене и е със средни лесорастителни свойства. То покрива площ от 5753,5 ха или 35,3% от дървопроизводителната площ на стопанството. Разпространено е на стръмни и много стръмни терени, на различни, но предимно сенчести изложения. Месторастенето е заето предимно от чисти букови и зимендъбови насаждения с производителност от ІІІ и ІV бонитет. В сравнение с голямата площ, относително ограничено е участието на създадените бялборови и смърчови култури. Основната скала е пясъчник и мергел. Почвите са средно дълбоки до дълбоки, средно каменливи, свежи. Въпреки, че богатството им варира в зависимост от изложението, наклона и надморската височина, те се характеризират със средно мощен хумусно-акумулативен хоризонт (15-25 см) и средно богатство на хумус и азот. Механичният състав е глинесто-песъчлив до леко песъчливо-глинест, а реакцията – кисела. В подходящия оптимален състав обликът на насажденията ще се дава от бука и зимния дъб с единично или по-силно участие на едролистна липа, брекина, явор, планински ясен, череша, шестил и турска леска. 
Сухо до свежо, на светла кафява горска почва – В1,2 (31) 
 
Това бедно месторастене заема 22,8 ха или 0,1% от дървопроизводителната площ,  като се среща в горната част на склоновете и около билата, на терени с голям наклон. Почвата е бедна, плитка до средно дълбока, силно каменлива, суха до свежа, при основна скала пясъчник. Хумусният хоризонт е с малка мощност и въпреки, че е добре запасен с хумус и свободен азот не може да осигури нормален хранителен режим на дървесната растителност. Това определя и ниската производителност на наличните букови и зимендъбови насаждения. Върху част от площта са създадени култури от бял бор. 
 
 
Подпояс на среднопланинските гори от бук, ела и смърч  М-ІІ-2 (1000-1500 м н.в.) 
 
Свежо до влажно, на тъмна кафява горска почва – СД2,3 (35) 
 
Месторастенето е с много добри лесорастителни свойства и е най-богатото в рамките на подпояса. Заема 105,1 ха или 0,6% от дървопроизводителната площ на стопанството и е покрито от най-елитните чисти букови гори с много добра производителност. Единично в насажденията участват брекина, череша, шестил и планински ясен. Среща на наклонени и стръмни терени със сенчести изложения, предимно в долната част на склоновете. Основната скала е пясъчник. Почвите са дълбоки и много дълбоки, слабо до средно каменливи, свежи до влажни. Хумусно-акумулативния хоризонт е средно мощен до мощен (20-35 см), а запасеността с хранителни вещества е средна до добра – хумус от 1,24 до 6,03% и общ азот от 0,194 до 0,426%. По механичен състав почвите са леко песъчливо-глинести до глинесто-песъчливи. Горните данни определят месторастенето като средно богато до богато. С оглед максималното използване на лесорастителните му свойства, букът ще запази участието си като главен дървесен вид и в бъдещия състав. Задължително ще бъде единичното участие като спътници на бука на дървесни видове като явор, планински ясен, брекина, череша, шестил и турска леска. 
 
Свежо, на преходна кафява горска почва – С2 (36) 
 
Това е най-разпространеното в границите на този подпояс месторастене и е със средни лесорастителни свойства. То покрива площ от 901,7 ха или 5,6% от дървопроизводителната площ на стопанството. Разпространено е на стръмни и много стръмни терени, на различни, но предимно сенчести изложения. Месторастенето е заето предимно от чисти букови насаждения. Незначително участието имат създадените бялборови и смърчови култури. Основната скала е пясъчник и мергел. Почвите са средно дълбоки до дълбоки, средно каменливи, свежи. Въпреки, че богатството им варира в зависимост от изложението, наклона и надморската височина, те се характеризират със средно мощен хумусно-акумулативен хоризонт (15-25 см) и средно богатство на хумус и азот. Механичният състав е глинесто-песъчлив до леко песъчливоглинест, а реакцията – кисела. В подходящия оптимален състав обликът на насажденията ще се дава от бука с единично или по-силно участие на брекина, явор, планински ясен, череша, шестил и турска леска. 
 
Група сухи, сухи до свежи и свежи месторастения, на слабо или средно ерозирани почви – В1, В1,2 В2 (133) 
 
Това са интразонални, не са типични за района на стопанството, и са с ограничена площ –  2,2 ха от дървопризводителната площ. Разположени са върху стръмните и много стръмни терени с различни, но предимно сенчестите изложения. Почвите са сиви и кафяви горски, средно дълбоки, средно каменливи, ерозирани от І до ІІ степен. Почвеното богатство е променливо, но независимо от това почвите могат да се определят като бедни. Естествената дървесна растителност е от бук, зимен дъб, габър и келяв габър. На част от месторастенията са създадени иглолистни култури от бял бор и акация. Основна задача при изпълнение на лесокултурните мероприятия ще бъде създаването на насаждения със средна производителност от ІІІ бонитет, но с висок противоерозионен ефект, главно от бял и черен бор с участие до три десети на сребролистна липа и бреза. 
 
Таблица № 10 
Разпределение на дървопроизводителната площ по типове горски месторастения 
 
	  
Подпояс 
  
	  
  
Тип местарастене, означение 
  
  
	  
площ, ха 
  
	  
% 
  

	Долен равнинно-хълмист и хълмисто-предпланински пояс  на дъбовите гори  (0 – 600 м н.в.) 
Подпояс на хълмисто-предпланинските смесени шир. гори (400 – 600 м н.в.) 

	М-I-3 
	CD-2 
	  17 
	70,7 
	0,4 

	М-I-3 
	C-1 
	  19 
	62,4 
	0,4 

	М-I-3 
	C-2,1 
	  20 
	3194,0 
	19,5 

	М-I-3 
	B-1,2 
	   21 
	383,3 
	2,3 

	М-I-3 
	BC-2 
	139 
	105,8 
	0,7 

	Среден планински пояс на горите от буки и иглолистни ( 600 – 1800 м.н.в.) Подпояс на нископланинските гори от горун, бук и ела ( 600 – 1000 м н.в.) 

	М-II-1 
	C-2 
	  27 
	3812,9 
	23,3 

	М-II-1 
	B-1 
	  28 
	374,4 
	2,3 

	М-II-1 
	CD-2,3 
	  29 
	1541,8 
	9,4 

	М-II-1 
	C-2 
	  30 
	5759,5 
	35,2 

	М-II-1 
	B-1,2 
	   31 
	22,8 
	0,1 

	МТЮ-I 
	B-1,12,2 
	131 
	41,4 
	0,2 

	Подпояс на среднопланинските гори от бук, ела и смърч (1000 – 1500 м н.в.) 

	М-II-2 
	CD-2,3 
	  35 
	105,1 
	0,6 

	М-II-2 
	C-2 
	  36 
	904,8 
	5,6 

	МТЮ-II 
	B-1,12,2 
	133 
	2,2 
	- 

	Всичко 
	  
	  
	16386,1 
	100,0 


 
  
9. ОЧАКВАЕМ ТЕХНИКО-ИКОНОМИЧЕСКИ ЕФЕКТ 
 
Съставянето на настоящия горскостопански план на типологична основа (по типове горски месторастения), дава възможност по-правилно да се определят икономическите и биологическите насоки на бъдещото стопанисване на горите, като се имат предвид сегашните и бъдещи потребности от дървесина. Определянето на подходящия състав на насажденията е свързано с пълното използване на потенциалните възможности на месторастенията с оглед максимално производство на качествена дървесина и запазване на биологично разнообразие и устойчивост на насажденията в условията на глобално променящия се климат на планетата. 
Чрез точното определяне на видовете подходящи за месторастенето на насажденията или бъдещото разпределение на площите по дървесни видове и бонитети се цели да се постигне увеличаване на основното средство за производство – дървесния запас, респективно дървесния прираст. Като се съпоставят сегашният и подходящият (оптимален) запас, ще се получи представа за ефекта от предвидените бъдещи мероприятия. На практика това сравнение на запасите е невъзможно, затова се използват условни единици – условен общ среден зрелостен прираст. За тази цел привеждаме всички сегашни състави на насажденията към стогодишна възраст и нормална пълнота (1,0) и по растежни таблици изчисляваме условния общ среден зрелостен прираст на сегашния дървостой. 
ТП ДГС “БУЙНОВЦИ” – ОБЯСНИТЕЛНА ЗАПИСКА 
ТП ДГС “БУЙНОВЦИ” – ОБЯСНИТЕЛНА ЗАПИСКА 
 
ТП ДГС “БУЙНОВЦИ” – ОБЯСНИТЕЛНА ЗАПИСКА 

При сегашния състав на гората средният бонитет на насажденията е ІІІ (3,1), докато според предвижданията на видовете подходящи за месторастенето ще има среден бонитет ІІ (2,5). Това показва чувствително подобрение на състоянието и производителността на насажденията, което се потвърждава и от другите показатели за сравнение. 
Отношението между условния среден зрелостен  прираст, сегашния и бъдещия, дава числена представа за ефекта от оптимизирането на видовия състав на гората. 
Сегашният условен общ среден зрелостен прираст е 93209 куб.м, а на видовете подходящи за месторастенето 109023 куб.м, или очакваемото увеличение на прираста само за залесената площ е с 15814 куб.м. 
   
109023 / 93209 х 100 = 116,9 или 16,9% 
 	 
  Като се вземе под внимание и очакваемото увеличение на прираста от залесяването на незалесените дървопроизводителни площи, тогава увеличението на прираста за стопанството ще бъде 
   
109326 / 93209 х 100 = 117,3 или 17,3% 
 	   
Горните данни показват, че условният общ среден зрелостен прираст се увеличава с 17,3% или с 16150 куб.м. 
Сегашния среден зрелостен прираст на 1 ха залесена площ е 5,7 куб.м, а за в бъдеще се очаква да нарасне на 6,7 куб.м.  
Сравнение на площите по дървесни видове при сегашния и на видовете подходящи за месторастенето е направено в таблица № 12. 
Основни дървесни видове и видовете подходящи за месторастенето на насажденията остават бука, зимния дъб, цера, благуна, габъра, сребролистната липа и белия и черен бор. Намалението на белия бор е в следствие от това, че бялборовите култури са създадени извън зоната на естественото им разпространение. Тук производителността му е ІІІ и ІV бонитет, той страда от болести и вредители, от снеголоми и снеговали, от затоплянето на климата.  
Увеличаването площта на бука, зимния дъб, сребролистната липа, явора, брекината и другите спътници на основните дървесни видове в подходящия състав на насажденията е естествен, факт че понастоящем заемат среднобогати и богати месторастения. Последните, като слабо продуктивни, а бряста, ивата, върбата и други ще се запазват с единично участие в състава на насажденията във връзка със съхраняване и поддържане на видовото разнообразие.  
С цел подобряване на хранителната база на дивеча, единично се предвижда внасяне на горскоплодни дървесни видове. Останалите дървесни видове или запазват участието си  и в подходящия състав, или в малка степен го променят.  
В заключение може да се каже, че бъдещите насаждения ще са по-устойчиви, с по-висока продуктивност, с по-добри защитни, водоохранно-регулиращи и здравно-рекреационни функции. 
  
ГЛАВА II 
 
ИКОНОМИЧЕСКИ УСЛОВИЯ 
  
 КРАТКА ХАРАКТЕРИСТИКА ЗА ИКОНОМИКАТА В РАЙОНА 
 
Горите на територията на ТП ДГС “Буйновци” имат съществено значение за икономиката на община гр. Елена, като източник на строителна и технологична дървесина, дърва за огрев, странични горски продукти, дивеч, паша на домашни животни, основен водосбор на яз. “Йовковци” и един от значимите поминъци на местното население. На територията има няколко дървообработващи предприятия като “Елба-2000” АД, “Ювигилес” ЕООД и др., които добиват и обработват част от дървесината. Друга част от добивите на стопанството се насочват в съседни дървообработващи предприятия в гр. Велико Търново, с. Стара река, гр. Твърдица и др. Част от средната и дребната строителна дървесина се преработва от “Свилоза” гр. Свищов и “Завода за хартия” гр. Стамболийски. 
ТП Държавно горско стопанство “Буйновци” задоволява нуждите на местното население от селата в общината като му осигурява дърва за огрев и строителна дървесина. 
Транспортните и експлоатационни условия в района са изоставали от икономиката, а през последните години са силно влошени. През територията на стопанството преминава една от основните връзки между Северна и Южна България - прохода “Твърдица – Елена” Съществуващата пътна мрежа е в незадоволително състояние.  
Необходимо е главния път през прохода да бъде реконструиран, разширен и асфалтиран, а  шосетата свързващи гр. Елена със селата от общината редовно поддържани и ремонтирани.  
Съществуващите горски автомобилни пътища са в окаяно състояние и не осигуряват нормални условия за усвояване на лесосечния фонд и провеждането на залесителни и други горскостопански мероприятия на територията на стопанството. За да се нормализира работата в горите е наложително изграждането на нови горски автомобилни пътища и поддържане на съществуващите такива. 
С най-голямо значение за икономиката на населените места в района на стопанството от страничните ползвания е пашата на домашни животни. Въпреки това предвидените за ползване през ревизионния период площи не са използване пълноценно.  
В малки количества е добивано сено. Ограничено се практикува събирането на билки и гъби, въпреки че възможностите на горските тиритории са значително по-големи. 
От голямо значение за населението от района на стопанството са защитно-водоохранните, противоерозионните и рекреационните функции на горите. На територията му е обособена вододайната зона на яз. “Йовковци”. Горските комплекси са единствените източници на питейна вода за селищата в общината.  
В бъдеще като основен поминък на населението освен дърводобива, млекопреработването, животновъдството и занаятчийството, място ще заеме и ловния, селския и зимен туризъм. Условия за това създават прекрасните природни дадености на района, които съчетават на едно място гъсти прохладни гори, по-големи и по-малки поляни, водни площи, лесно достъпна и атрактивна леглова база и стръмни терени за изграждане на ски съоръжения. 
 
 ВЪЗОБНОВЯВАНЕ И ЗАЛЕСЯВАНЕ 
 
Степента на естественото възобновяване в сечнозрелите насаждения е от голямо значение за определяне начина на тяхното бъдещо стопанисване.  
В района на Държавно горско стопанство “Буйновци” съществуват благоприятни условия за възобновяване на бука и зимния дъб, особено в подпояса на нископланинските гори от горун, бук и ела.  
Разнообразните почвено-климатични условия и микрорайони са предпоставка за естественото възобновяване, което протича с нееднакъв успех.  
Това е било причина в лесоустройствения проект да се даде приоритет на сечите с естествено възобновяване, като основен метод за възобновяването е прилагането и правилното провеждане на постепенната и групово-изборната сеч.  
Много добре протича процеса на възобновяване в насаждения, където склопеността е разкъсана  и е сведена до 0,5 – 0,6. 
Другият метод за възобновяване е бил изкуственият - чрез залесяване. 
Извършено е залесяване общо на 26,3 ха, при предвидено по лесоустройствен проект 32,7 ха, или с 6,4 ха по-малко. Прави впечатление, че основно са извършвани залесявания по показателите ново залесяване – изпълнение в началото и края на периода общо 15,5 ха - с 4,6 ха по-малко от предвиденото, а при реконструкция стопанството отчита 10,8 ха.  
 В по-голямата си част в сечнозрелите насаждения възобновяване липсва или е в занижено количество. По-слабото възобновяване се дължи основно на недостатъчната работа в част от насажденията в по-недостъпни райони. Други причини за незадоволителното естествено семенно възобновяване са: рядкото и частично семеношение, дължащо се на честите засушавания, късните мразове по време на цъфтежа и влиянието на болести и вредители; засилената и понякога неконтролирана паша; наличието на дебела мъртва постилка в повечето насаждения; наличието на подлес в голяма част от насажденията. 
По добро е възобновяването в буковите високостъблени гори, където са създадени условия за продължаване на възобновителните сечи, благодарение на появилия се качествен и укрепнал подраст. 
Нежелателно явление, отразяващо се на благоприятното естествено възобновяване на гората е значителното участие на подлес, надраснал подраст на другите по-ценни дървесни видове, най-вече бук, зимен дъб и благун. 
С проекта е било предвидено през семеносни години разрохкване на почвата на дълбочина    5-10 см, с цел отстраняване и разкъсване на мъртвата почвена постилка, откриване на минералния слой на почвата и създаване на условия за поникване и вкореняване на семенни поници на обща площ от 96,3 ха. През десетилетието това мероприятие не е изпълнявано. 
В заключение трябва да се каже, че за да се използва пълноценно естественото възобновяване, освен правилното извеждане на възобновителните сечи е необходимо да се упражнява строг контрол по отношение на пашата, преди опадване на жълъда почвата да се разрохква до откриване на минералния слой, да не се оставя подлес в сечнозрелите насаждения и да се регулира количеството на подраста от габър в подраста, чрез изсичане с предимство на габъра в зрелите дървостои при провеждане на възобновителни сечи. 
През ревизионния период са извършени залесявания върху 26,3 ха редуцирана площ, при предвиждане в лесоустройствеиян проект за изминалия период обем от 32,7 ха, или в по-малко с 6,4 ха, което представлява 80,4% от предвиденото за десетилетието.  
При почвоподготовката е работено изключително ръчно. Приоритетна е направата на ръчни тераси. Изпълнението на лесоустройствения проект по вид на почвоподготовката е в ръчни тераси 89,5%, или 26,3 ха при предвидени 29,4 ха, а при останалите видове почвоподготовка няма изпълнение. 
През ревизионния период е залесявано само със зимен дъб 0,3 ха или 8,3% от предвидените при ръчна подготовка – в ръчни тераси.  
Прихващането на залесените фиданки е много добро. Площите за залесяване са подготвяни през предхождащата есен, а това гарантира добро влагозапасяване.  
Залесяването се извършва предимно през пролетта, непосредствено след стопяването на снеговете и размразяването на почвата. Есенното залесяване е прилагано много рядко, след спиране на вегетацията в улегнали овлажнени почви. 
Културите са създадени чрез садене на фиданки, а гъстотата на засаждане е според съществуващата нормативна база. Всички едногодишни култури са отглеждани по два пъти, а две и тригодишните по един път. 
Възможностите, които предоставят семепроизводствените насаждения на стопанството за добив на семена се използват недостатъчно. Необходимо е в тях да се провеждат мероприятия, които да ги превърнат действително в насаждения за производство на семена с доказани генетически качества. 
Държавно горско стопанство “Буйновци” е имало три горски разсадника. Към настоящия момент не разполага с такива.  
Почвената ерозия в земите от горския фонд в района на стопанството е слабо изразена и липсват ерозионни процеси от масов характер. С изключение на залесяванията, противоерозионни мероприятия през ревизионния период не са провеждани, тъй като не е имало необходимост от това. 
 
СТРАНИЧНИ ПОЛЗВАНИЯ 
 
Главното странично ползване в района на Държавно горско стопанство “Буйновци” през ревизионния период е била пашата на едър и дребен добитък. Средногодишно е била предвидена паша по лесоустройствен проект на площ от 3781,4 ха. Върху тази площ средногодишно са допускани на паша 3149 броя едър добитък и 15124 броя дребен добитък.  
През ревизионния период е било предвидено да се добиват средногодишно по 27 т сено от съществуващите ливади, поляни и млади култури,  сурови билки и липов цвят в размер на 3 т, и 1 т диворастящи гъби. Добитите количества са повече при билките и гъбите от предвидените, поради големия интерес в района към този вид дейност. Страничните ползвания са повлияли благоприятно върху икономиката на района на стопанството и са донесли допълнителни доходи на местното население
. 
 СГРАДИ, ПЪТИЩА И ДРУГИ СЪОРЪЖЕНИЯ 
 
По време на теренно-проучвателните работи през 2011 год стопанството е разполагало със следния сграден и жилищен фонд, автомобили и други съоръжения: 
 
· административна сграда в с. Буйновци 
· обор “Крилевци” 
· сезона къща - автомобили: 
· ЛАДА Нива ВАЗ 321213 ВТ6940АМ 
· УАЗ ВТ6938АМ 
· УАЗ 31514 ВТ8112АТ 
· ЛАДА Нива 6196 
· Мотоциклет ИЖ Планета 
· Мобилна радиостанция “Мидланд”70-1066ВХ136942/Т 
 
В района на стопанството са съществували 81,7 км горски пътища, от които 66,2 км са чакълирани с трошенокаменна настилка и 15,5 км са нечакълирани, и се отклоняват от държавните шосета и от чакълираните пътища.  
През ревизионния период са били предвидени ремонтни работи на административната сграда на стойност 50000 лв, както и реконструкция на 20 км горски пътища на стойност 400000 лв. 
Пътната мрежа е все още в много лошо състояние. 
Предвидените ремонтни дейности са изпълнени частично. 
 
  ОПАЗВАНЕ НА ГОРАТА 
 Лесозащитни мероприятия. Санитарното състояние на насажденията в района на стопанството е сравнително добро. Повредите от силни ветрове са предимно по билата, но не са често явление.  
Поради преобладаването на естествени насаждения, в които в продължение на много години е установено относително санитарно равновесие, повредите от насекомни и гъбни болести не са така чести.  
През ревизионния период по широколистните насаждения не е имало нападения от гъботворка и пръстенотворка, а нападенията от листоврътка са били ограничени и слаби. Борба с трахеомикозата се води главно със санитарни сечи. През ревизионния период санитарна сеч е била извършена на площ от 792,5 ха.  
При иглолистните култури по-голямо стопанско значение имат нападенията на летораслозавивачката по белия и черния бор. През десетилетието срещу нея се е водила главно механична борба.  
Почти повсеместно зрелите букови насаждения на по-ниска надморска височина страдат в различна степен от загниване в основата. По бука се забелязват и повреди от мразобойни, които влошават качеството на дървесината и дават началото на загниване на стъблата.  
По време на теренно-проучвателните работи бяха констатирани наличие на неусвоени площи от снеговали и снеголоми, поради ранното падане на тежък и мокър сняг върху насажденията в облистено състояние.  
Повредите от дивеча и пашата са незначителни и са без особено стопанско значение, тъй като са прекъсвани навреме. Значителни са повредите върху младите насаждения и култури. 
 
Охрана на горите. Територията на стопанството е била разделена на два горскостопански и шест охранителни участъка. Това разпределение на площта е предполагало сравнително лесна охрана от нарушения. Данни за нарушенията в горите през изтеклия десетгодишен период са дадени в таблица № 23. От таблицата се вижда, че нарушенията са само от незаконни сечи – 43 случая. Въпреки добрата охрана и разяснителната дейност сред населението, тенденцията към намаление на нарушенията е очертана слабо.  
 
Противопожарни мероприятия. В стопанството значими от горскостопанска гледна точка пожари не са възниквали. Предвидени в лесоустройствения проект лесокултурни противопожарни прегради няма, общата дължина на съществуващите е била 65,4 км, а от предвидените общо           8000 л.м. защитни минерализовани ивици данните от таблица № 24 за изпълнение през последните три години показват, че са изпълнени само през 2011 година - 1500 л.м. На местата определени за почивка, паркиране и палене на огън, и покрай пътищата са поставени достатъчно предупредителни табелки (35 броя).   
Ежегодно преди настъпване на пожароопасния сезон е провеждан инструктаж със служителите и работниците от стопанството за запознаване с правилата на пожарна безопасност и разясняване на противопожарните планове. Извършвала се е и пропаганда сред населението посредством местните средства за информация. Допълнително са били подсигурени средства за закупуване на противопожарни раници (120 лв), каски (50 лв), очила (16 лв) и гръбни пръскачки (8 бр.). 
 
 ОРГАНИЗАЦИЯ НА УПРАВЛЕНИЕТО 
 
През последното устройство стопанството е било разделено на два технически и шест охранителни участъка. Териториалното разположение на тези горскостопански единици способства за доброто стопанисване и опазване на горите. Целесъобразността им е доказана, като промени могат да се правят в посока на увеличението на охранителните участъци, с оглед по-добрата охрана на площите на новоустроените гори и горски култури.  

 ЗАЩИТЕНИ ПРИРОДНИ ОБЕКТИ, ЗАЩИТЕНИ И ЛЕЧЕБНИ  
    РАСТЕНИЯ 
 
На територията на стопанството се намира резервата “Хайдушки чукар”, обявен със заповед № 508 / 28.03.68 год. на Комитета по горите и горската промишленост с обща площ 33,9 ха. Същият представлява елитна букова гора.  
Съгласно Закона за защитените територии, той е прехвърлен за стопанисване и охрана към Министерство на околната среда и водите. Прекатегоризиран е в Поддържан резерват със същото име със Заповед № РД 389/15.10.1999 год. на МОСВ.  
Със Заповед № РД-707/29.07.2010 год. (ДВ бр.78/05.10.2010) е променена площта на резервата – намаление на 31,7810 ха (землище с. Буйновци, ЕКАТТЕ 06896, кадастрален          № 002.602 по КВС). 
Със Заповед № РД-227/07.03.2003 година на МОСВ са обявени за защитени и забележителни вековни дървета: 16 броя бял бор (Pinus sylvestris) и 5 броя черен бор (Pinus nigra) в землището на с.Тодювци, община Елена, област Велико Търново. 
 
  ЗАЩИТЕНИ МЕСТНОСТИ  
 Защитена местност “Главите” - обявена като буферна зона около Резерват “Савчов чаир” със Заповед № 311/10.04.1986 г. на КОПС при МС (ДВ, бр. 34 от 1986 г.), землище с.Буйновци – ЕКАТТЕ 06896, кадастрален № 000.028 по КВС с площ (908,845 дка), или 90,9 ха. Прекатегоризиран в Защитена местност със Заповед РД-506 от 12 юли 2007 година на МОСВ.  
 
Защитена местност “Слона” - обявена със Заповед № 333/16.05.1991 г. на МОС, включва имот кадастрален № 772.017 по КВС с площ 136,679 дка, или 13,7 ха в землището на с. Тодювци, ЕКАТЕ – 72607, община Елена, област Велико Търново. В защитената местност има обявена и природна забележителност “вековно дърво” – зимен дъб на 1300 години. 
 
б) Исторически места 
 
В района на стопанството се намира и Историческото място “Чочоолу”, обявено със заповед №357/09.02.73 год. на Министерство на горите и опазването на околната среда. Със Заповед № РД-1136/22.11.2002 год на МОС (ДВ бр. 116/2002 год.) е заличено историческото място. 
 
в) Защитени зони (Натура 2000) 
 
1. Защитени зони за запазване на природните местообитания на дивата флора и фауна – Директива 92/43/ЕЕС (Директива за местообитанията). Обявени по реда на Закона за биологичното разнообразие (ЗБР) и категоризирани съгласно чл. 5, ал. 3 от Закона за горите: 
 
Защитена зона “ТВЪРДИШКА ПЛАНИНА” – BG 0000211 – определена съгласно чл.3, ал.1, т.1 от Закона за биологичното разнообразие, с РМС № 611/16.10.2007 г. – 2569,4 ха.  
  
 ЛЕЧЕБНИ РАСТЕНИЯ 
 Тази точка  от Глава VI е разработена въз основа на Закона за “Лечебните растения”, приет от Народното събрание на 23.03.2000 г., издаден в гр. София на 04.04.2000 год., обнародван в “Държавен вестник” бр. 29/07.04.2000 г., с Указ № 86 и Заданието за изработване на горскостопански и ловностопански план на Държавно горско стопанство ”Буйновци”.  
Към момента на написването на настоящата записка няма разработени планови документи по чл. 50 точка 4, методика за извършване на наблюдение и оценка на популациите от лечебни растения по чл. 56, ал. 4, т. 1 от закона и поради тези причини е извършена приблизителна оценка на ресурсите и на възможностите за ползуване въз основа на теренни изследвания, съгласно § 3 ал. 2.  
Трябва да се отбележи, че въз основа на цитираните по-горе липси (на планови документи и методика), настоящият раздел “Лечебни растения” има по-скоро констативен, препоръчителен и до някаква степен оценъчен характер. 
 
А. Месторастения, условия, количество и състояние на ресурсите 
 
Местонахождението и границите определят местонахождението на естествените находища на лечебните растения. 
Държавно горско стопанство “Буйновци” с. Буйновци е разположено в югоизточната част на Великотърновска област. На изток и на север граничи с ДГС ”Елена”, на запад с ДЛС ”Болярка”,  и на юг с ДГС ”Твърдица” и ДГС ”Гурково”. 
Обхваща горите на част от територията на община гр. Елена, разположени в Стара планина. 
Условията в местобитанията на лечебните растения се определя от почвените типове месторастения и климатични условия, наличието на естествена и изкуствена хидрографска мрежа, надморска височина, наклона, изложенията и други биотични и абиотични фактори. 
Според “Класификационната схема на типовете горски месторастения в България” от 1983 г, територията на ДГС ”Буйновци” попада в една горскорастителна област - Мизийска, горскорастителна подобласт – Северна България, а във вертикално отношение заема два горско растителни пояса, като това разнообразие предопределя наличието на 8 типа почви. Най-разпространеният е сивите почви – 46,7%, следвана от кафява преходна – 40,6%. 
Климатичните условия са решаващ фактор за горско-растителното райониране и според класификацията на Събев, Станев “Климатичните райони на България и техния климат” -        1959 година.  
Районът попада в Европейско-контитенталната климатична област, преходно континенталната климатична област. 
Друго по-голямо водно течение в района е река Борущица. Горната част на водосбора й се формира между билата Твърдишки проход и Чумернишка пътека, и централното било на Стара планина. По-главните притоци на р. Борущица са: р. Зелениша, р. Съботинска, р. Стара река, Мийковска река и др. Коритото на реката е също добре оформено, като при нея бреговете и леглото са още по-силно скалисти в сравнение с р. Веселина. Водният дебит на реката е в поголяма степен непостоянен от този на р. Веселина. 
Съществуват и множество долове, които придават свежест на гората. Планинските части на водосборите на двете реки и техните притоци са наситени с множество извори, като повечето от тях не пресъхват през лятото и есента. Този факт дава макар и непълна представа за наличието на подземни води в района. 
За всички водни течения е характерно, че имат много гъста хидрографска мрежа и са с променлив воден дебит в зависимост от сезоните през годината. 
Най-голямата надморска височина на територията на стопанството имат площите, разположени в южната част около връх Чумерна, а най-малка в северната й част. 
Релефът е планински и полупланински. Горските площи са разположени предимно върху стръмни и много стръмни терени. В по-голямата си част преобладават сенчестите изложения. 
Абиотичните фактори са свързани с ползуването от горите - сечи, прекарване на нови горски пътища, пашата, сезонното събиране на билки и плодове, и други които в своята съвкупност дават пряко и косвено отражение върху популациите от лечебни растения. 
Като цяло съвместното действие на изброените биотични и абиотични фактори определят условията в местообитанието на лечебните растения като благоприятни за съществуването, размножаването, развитието и запазването им. На тази база е изготвен и приложен списък на по-важните видове със стопанско и икономическо значение, като за всяко от тях е дадена кратка характеристика. 
Количествената оценка на популациите от лечебни растения от представените в списъка    29 вида не може да се даде, поради липса на изготвена методика за наблюдение и оценката им. Състоянието на популациите от лечебни растения е добро.  
  
Б. Списък, според хорологичния атлас на лечебните растения в       Република България 
 
Обикновен дрян - Cornus mas - храст с кафяво зеленикави клонки. Расте разпръснато или групово в смесени, главно дъбови гори, където се явява като подлес, както и из храсталаци и скалисти склонове върху различни почви. Използва се във фитотерапията. 
Обикновена леска - Corulis avellana - храст или малко дърво. Фрмира  самостоятелни съобщества - храсталаци на мястото на изсечени или унищожени гори. Среща се като подлес в дъбови и габърови гори. Търпи изсичане, при което се формират нови гнезда от многобройни млади стъбла. Използва се в медицината. 
Обикновена хвойна -  Juniperus communis - вечно зелен храст с изправени или разположени по повърхността на почвата клони. Расте в предпланините и планините на цялата страна. Среща се в подлеса на шроколистни и смесени гори, на мястото на деградирали гори и сечища. Събират се плодчетата през есента на втората година. Използва се в официалната и народната медицина, в парфюмерията. 
Влакнест равнец - Achillea millefolium var setacea  - многогодишно тревисто растение. Расте из ливади и пасища, каменисти и тревисти места, изоставени ниви, край  пътища и селища, вторично като заплевител в посеви. Използва се в билколечението. При предозиране са възможни отравяния. 
Смрадлика -  Cotinus coggygria - храст, рядко ниско дърво. Расте по сухи и каменисти почви из храсталаци и дъбови гори, предимно върху варовици в равнините и предпланиннските райони. Образува и самостоятелни вторични съобщества на мястото на унищожените дъбови и други гори. Използва се във фитотерапевтичната практика, парфюмерията, като багрило и като декоративно растение. При вътрешно използване е отровно. 
Обикновен глог - Crataegus monogyna - бодлив храст. Среща се изцялата страна до към 1500 м н.в. Расте из храсталаци и гори, край пътеките в цялата страна. Умерено светлолюбив мезофит. Използва се в официалната и народната медицина. 
Полски хвощ  -  Eguisetum arvense  - многогодишно тревистоспорово растение. Расте край реки, потоци, често като плевел в градини, ливади, необработени места и необработваеми ниви, по-рядко в сенчести гори. Използва се във фитотерапевтичната промишленост. 
Кукувича прежда - Cuscuta  europaеa - едногодишно безхлорофилно паразитно растение, увиващо се около гостоприемника и прикрепващо се за него. Паразитира по различни тревисти растения и храсти. Използва се във фитотерапевтичната практика. 
Мъждрян - Fraхinus ornus - храст или дърво до 15 метра. Среща се доста често в страната. Расте по каменистите склонове на дефилетата при пълно слънчево осветление. Видът е силно пластичен. Издържа добре засушаванията, понася засенчванията и е непридирчив към почвените условия. Често формира самостоятелни събщества. Кората се използва като суровина във фармацевтичната  промишленост за производство на ескулин. 
Еньовче - Galium verum - многогодшно тревисто растение с дълго разклонено коренище. Расте по умерено сухи или умерено влажни тревисти места, из ливади и пасища, често с нарушен тревостой, в горски поляни, покрай ниви и пътища. Използва се в народната медицина. 
Бръшлян - Hedera heliх - вечно зелено увивно или пълзящо растение, с хватателни коренчета на стъблата. При подходящи условия бръшлянът се среща  във всички части на страната. Расте из храсталаците, поляните и разсветлените гори. Отровно. Използва се във фитотерапевтичната практика. Употребява се само под лекарски контрол.  
Бял оман -  Inula helenium - многогодшно тревисто растение. Расте из влажни тревисти и храсталачни места в покрайнините на горите и край потоци и реки. Използва се във фитотерапевтичната практика и в хранително вкусовата промишленост. 
Маточина - Melissa officinalis - тревисто многогодишно растение с многобройни стъбла. 
Расте най-често край населени места, огради, гробища, пътища и в разредени храсталаци и горски  поляни. Привързана е към умерено влажни и влажни, добре проветрени местообитания с богати почви. Използва се в парфюмерията, народната медицина, пчеларството. 
Обикновен риган - Origanum vulgare - многогодишно тревисто растение. Среща се из цялата страна. Расте из харсталаци, разредени гори и горски поляни от низините до 2000 м н.в. Използва се в парфюмерията и фитотерапията. 
Драка - Paliurus spina - сhristi - силно разклонен трънлив храст. Расте по тревисти, каменисти и припечни склонове, в покрайнините на горите и в разредени терени. Приема се като храстов плевел в някои пасища. Използва се във фитотерапевтичната практика. 
Теснолистен живовляк - Plantago lanceolata  - многогодишно тревисто растение със силно разклонено коренище. Расте из ливади, пасища, по сухи и умерено влажни тревисти и песъчливи места, край пътища, като плевел в градини, лозя и окопни култури. Използва се във фитотерапевтичната практика. При вътрешна употреба са възможни отравяния. 
Широколистен живовляк - Plantago major - многогодишно тревисто растение. Расте по влажни, тревисти, пясъчливи и наводнени места, край реки, блата, изкопи, край пътища и сечища. Използва се във фитотерапевтичната практика. При вътрешна употреба са възможни отравяния. 
Трънка -  Prunus spinosa - храст със силно разклонено стъбло. Расте из храсталаци по синори, пасища, пустеещи места, край пътища в покрайнините на дъбовите гори. Дребноплодно растение. Понякога образува самостоятелни храстови съобщества. Използва се във фитотерапевтичната практика. 
Жълтурче - Ranunculus ficaria - многогодишно тревисто растение. Расте по влажни ливади из храсталаци и широколистни гори. Сенкоиздържлив вид, с известно предпочитание към разсветлените места. Използва се в народната медицина за лечение на маясъл, подагра, кожни обриви и ревматизъм. 
Обикновена шипка - Rosa canina - храст с дъговидно извити клони. Расте из храсталаци, тревисти терени, покрай речни тераси и потоци, по синорите, из пустеещи селскостопански земи, в покрайнините на горите и други. Използва се във фитотерапевтичната практика, хранително-вкусовата промишленост, в народната медицина, в домашното производство на сиропи, мармалади и др. 
Малина - Rubus idaeus - полухраст с изправени вдървени стъбла. Расте из храсталаци и като подлес в широколистни и иглолистни гори, а понякога образува самостоятелни съобщества на територията на сечищата, ветровали, пожарища, край пътища и други. Използва се във фитотерапията, като билка в народната медицина, като суровина в хранителновкусовата промишленост, а в домакинството за производство на сиропи, конфитюри и др. 
Жълт кантарион - Hupericum perforatum - многогодишно тревисто растение с хоризонтално, пълзящо коренище. Расте по сухи тревисти, каменисти и храсталогични местообитания, в разредени гори и сечища, по необработваеми места, край пътища, като елемент на естествената растителност до към 2000 м.н.в. Използва се във фитотерапевтичната практика, в ликьорената и кожухарската промишленост. 
Имел бял - Viscum album - вечнозелен полупаразитен, висок до 100 см, вилужно разклонен храст, прикрепящ се с хаустерии върху гостоприемника. Расте като полупаразит върху различни видове иглолистни и широколистни растения. Използва се  във фитотерапевничната практика. Употреба само под лекарски контрол. 
Обикновен киселец - Rumex acetosa - многогодишно двудомно растение. Расте по влажни поляни, ливади и тревисти места из цялата страна. Използва се в народната медицина и фитотерапевтичната практика, като зеленчук в свежо или преработено състояние. Създадени са ценни градински сортове. 
Бяла върба - Saliх alba - еднодомно дърво, високо до 25-30 м, с широка корона и надлъжна напукана кора. Расте по влажни и блатисти места, край потоци, реки, блата и езера, крайбрежните гори и храсталаци, заедно с други видове върби и тополи. Използва се във фитотерапевтичната практика. 
Ракита - Saliх purpurea - еднодомен храст, висок до 5-6 метра. Расте край потоци и реки. Образува малки  храсталачни групировки, самостоятелно или с други върби. Използва се във фитотерапевтичната практика, в кошничарството. 
Черен бъз - Sambucus nigra - разклонен храст или дърво. Расте по влажни, сенчести места, край реките и потоците, почти винаги в близост до населените места, върху богати и влажни почви. Използва се във фитотерапията. От кората на младите клони се правят мехлеми за бързо заздравяване на рани. 
Черно кучешко грозде - Solanum nigrum - едногодишно тревисто растение. Расте по изоставени буренливи и необработени места, градини, покрай пътища, огради, като плевел и бурен в цялата страна. Използва се в билколечението и народната медицина, само под лекарски контрол. 
Лечебно сапунче - Saponaria officinalis - многогодишно растение с пълзящо коренище. Расте по песъчливи и чакълести места край реки, потоци и жп линии, по диги на канали, в храсталаци и други. Използва се в билколечението. 
  
ГЛАВА III 
 
ИНВЕНТАРИЗАЦИЯ НА ГОРСКИТЕ ТЕРИТОРИИ 
 
 1. ПЛОЩ И ЛЕСИСТОСТ 
 
Общата площ на горските територии в района на дейност на Държавно горско стопанство “Буйновци” възлиза на 16976,7 ха, от която залесена – 16335,0 ха или 96,3%, незалесена дървопроизводителна 51,1 ха – 0,3%, и незалесена недървопроизводителна 596,0 ха – 3,5%.  
От залесената площ естествените високостъблени и издънкови насаждения са 13393,6 ха – 78,9%, а горските култури 2939,6 ха – 17,3%. От незалесената горска площ, подлежаща на залесяване, 51,1 ха – 0,3% са невъзобновени сечища. 
От недървопроизводителната горска площ най-много са поляните 394,9 ха – 2,3%, следват просеки,  нелесопригодните голини и площи, следвани от горските автомобилни пътища и др. 
 
 При устройството от 2002 год. общата площ на стопаството е възлизала на 16296,2 ха. 
Площта на стопанството е приведена в съответствие с границите на землищата на населените места през миналото устройство. През изтеклия ревизионен период няма изменение в границите на землищата на населените места. 
В резултат от инвентаризацията през изтеклия ревизионен период общата площ в териториален обхват на стопанството се е увеличила с 680,5 ха, което представлява 4,2% от общата площ при миналото устройство. 
 А. Увеличение на площта 
 + 301,7 ха – площи, които са уточнени при определяне на фондовите граници от КВС и  плановете за земеразделяне, и включени към най-близкия отдел независимо от тяхната собственост. 
 + 786,8 ха – площи, които са новоустроени гори по време на инвентаризацията и прикрипени към най-близкия отдел. От тази площ 523,7 ха са гори върху земеделски земи. Съгласно Протокола на ЕТИС от 03.05.2012 год. новоустроените гори са диференцирани по възраст както следва: 52,1 ха – насаждения на възраст до 10 години; 734,7 ха – насаждения на възраст над  10 години. Списък с подотделите на новоустроените гори е приложен в Приложение № 3. Всичко увеличение на площта – 1088,5 ха. 
 Б. Намаление на площта 
 - 408,0 ха – площи, уточнени при определяне на фондовите граници от КВС и плановете за земеразделяне, които са възстановени на собствениците им. 
Горите, които са създадени върху земеделски земи, устроени на територията на стопанството, са възстановени на физически лица, съгласно изискванията на чл. 5, ал. 10 от Закона за собствеността и ползването на земеделските земи.  
Общо  А – Б = 1088,5 – 408,0 = 680,5 ха 
 
При предишното устройство площта на бившите горските пасища е възлизала на 304,7 ха, които при изработване на лесоустройствения проект от 2002 година са преминали към общата  площ на стопанството. 
 Предоставени площи: 
 Горите, които са били предоставени на бившите селскостопански организации, и съгласно изискванията на § 7 от Преходните и заключителни разпоредби на действащия тогава Закон за горите са преминали към държавния горски фонд, ако върху тях не е възстановена собственост съгласно Закона за възстановяване на собствеността върху горите и земите от горския фонд. 
· със заповед № 328/04.02.1970 г. за строителство на Окръжен пионерски лагер на отдел „Народна просвета" при ОНС гр.В.Търново в подотдел 146:к са били предоставени 2,1 ха. 
· със заповед № 1285/15.05.1972 г. за строителство на сграда за екскурзионно летуване на ЦСБПС гр. София  в подотдел 71:4 - част са били предоставени 0,15 ха. 
· със заповед № 2725/17.08.77 г. за строителство на туристическа хижа на БТС-ОНС                  гр. Велико Търново в подотдел 71:4 - част са били предоставени 0,03 ха. 
· със заповед № 153/15.07.68 г. за строителство на база за отдих на ОС на БТС гр. Ямбол в подотдел 110:и - част са били предоставени 0,03 ха. 
· със заповед № 150/09.03.1989 г. за реконструкция на пътя „Елена - Твърдица" на ГУП – София  в части на подотдели: 162:а, е, к, 1; 163:о; 164:н, о; 229:к, л, 11; 167:б; 79:в, г, д, е, ж, з и др. са били предоставени 2,459 ха. 
 
Всичко предоставени площи -  4,769 ха 
 
Във връзка с извършеният процес на възстановяване на собствеността в горите и земите, и изработените карти на възстановената собственост (КВС), както и на предоставените планове за земеразделяне от Общинските служби за земеделие и гори, горите и земите в горските територии се диференцират по собственост както следва: 
 
	Видове собственост – общо за ДГС ”Буйновци” 
	ха 
	% 

	Държавна собственост 
	12484,4 
	73,6 

	Общинска собственост 
	2148,1 
	12,6 

	Частна собственост  
	2305,2 
	13,6 

	На юридически лица 
	37,0 
	0,2 

	На религиозни организации 
	2,0 
	- 

	Всичко 
	16976,7 
	100,0 


 
  
2. ПЛОЩ И РАЗПРЕДЕЛЕНИЕ ПО КАТЕГОРИИ ФУНКЦИИ 
 
Съобразно своето функционално предназначение горите на територията на стопанството се разделят на гори със защитни и специални функции (ЗСФ) с площ 13616,9 ха, и гори със стопански функции (СФ) с площ от 3359,8 ха.  
Към тази площ не е включена площта  на резервата “Хайдушки чукар”  31,7810  ха, който се управлява и стопанисва от МОСВ. 
От защитните и рекреационни гори 10768,1 ха са водоохранни, 5,0 ха са противоерозионни, 57,9 ха са рекреационни, 2750,8 ха са защитени територии, от които 181,4 ха защитени местности и 2569,4 ха защитени зони по Натура  2000, и 40,1 ха са отнесени към други (бази за интензивно стопанисване на дивеча - БИСД).  
Това категоризиране на горите е дадено подробно в Обобщения протокол за категоризация на горите и земите, съобразно функциите които изпълняват – приложение №1.  
За да се получи цялата площ на определена категория защитни и рекреационни гори и гори в защитени територии, е необходимо да се събере с частта й отнесена “в това число” на друга категория с по-тежък режим на стопанисване.  
 Горски територии със защитни и специални функции 
 
Общата площ на горите и земите със защитни и специални функции е 13616,9 ха, от която 13173,8 ха залесена и 443,1 ха незалесена. 
 
- Горски територии със стопански функции  
 
Обща площ 3359,8 ха, от която 3161,2 ха залесена и 198,6 ха незалесена. 
 
А. Горски територии със защитни функции, с обща площ 10 768,1 ха, от която 10 386,4 ха залесена и 381,7 ха незалесена:  
 
1. За защита на водите 
 
Общата площ е 10763,1 ха, от която 10386,4 ха залесена и 376,7 ха незалесена. 
 
1.1. Вододайни зони 
 
1. Обявена с протокол от 14.12.1976 г. – одобрен на 16.11.1978 г. от Министерството на строежите и архитектурата, и съгласувано с Министерството на горите и горската промишленост с писмо № 12300/20.10.1978 г. 
2. Заповед № СОЗ-34/28.12.2004 г. на Директора на Басейнова дирекция “Дунавски район” (БДДР) за учредяване на санитарно-охранителната зона на яз. “Йовковци”, предназначен за питейно-битово водоснабдяване. 
 
2. За защита на почвите  
 
Съгласно чл. 5, ал. 2 от ЗГ с обща залесена 5,0 ха. 
 
2.1. Нелесопригодни площи, обрасли с дървесна и храстова растителност – определени съгласно чл. 5, ал. 2 от Закона за горите – обща незалесена площ 5,0 ха. 
 
Б. Горски територии със специални функции 
 
Съгласно чл. 5, ал. 3 от ЗГ с обща площ 2750,8 ха, от която 2787,4 ха залесена и 61,4 ха незалесена. 
 
1. Гори и земи в защитени територии, обявени по реда на чл. 5, ал. 3, т. 1 от ЗГ, 
Закона за защитените територии и Закона за биологичното разнообразие, с обща площ        2750,8 ха, от която 2689,7 ха залесена и 61,1 ха незалесена. 
 
1.1. Защитени зони, обявени по реда на ЗБР (Натура 2000) за запазване на природните местообитания на дивата флора и фауна – съгласно директива 
92/43/ЕЕС (Директива за хабитатите), съгласно чл. 5, ал. 3, т. 1 от Закона за горите, с обща площ 2569,4 ха, от която 2513,2 ха залесена и 56,2 ха незалесена. 
 
1.1.1. ЗАЩИТЕНА ЗОНА “ТВЪРДИШКА ПЛАНИНА” – BG 0000211 – определена съгласно чл. 3, ал. 1, т. 1 от Закона за биологичното разнообразие, с РМС № 611 от 16.10.2007 г. 
 
1.2. Защитени местности, съгласно ЗЗТ. 
 
Обща площ 181,4 ха, от която 176,5 ха залесена и 4,9 ха незалесена. 
 
1.2.1. Защитена местност “Марков бук” - обявена като буферна зона около Резерват 
“Хайдушки чукар” със Заповед № 311/10.04.1986 г. на КОПС при МС (ДВ, бр. 34 от 1986 г.), прекатегоризиран в Защитена месност със Заповед № РД-506 от 12 юли 2007 г. на МОСВ – с обща площ 90,9 ха. 
1.2.2. Защитена местност “Главите” - обявена като буферна зона около Резерват 
“Савчов чаир” със Заповед № 311/10.04.1986 г. на КОПС при МС (ДВ, бр. 34 от 1986 г.), прекатегоризиран в Защитена месност със Заповед № РД-506 от 12 юли 2007 г. на МОСВ – с обща площ 76,8 ха. 
1.2.3. Защитена местност “Слона” - обявена със Заповед № 333/16.05.1991 г. на 
МОС, включва имот с кадастрален № 772.017 по КВС в землището на с. Тодювци, ЕКАТЕ 72607, община Елена, област Велико Търново, с обща площ 136,679 дка, или 13,7 ха. 
 
2. Други гори и земи със специални функции 
 
Съгласно чл. 5, ал. 2 от ЗГ с обща залесена площ 40,1 ха. 
 
2.1. Бази за интензивно развитие на дивеча, определени съгласно чл. 5, ал. 3, т. 2 от Закона на горите. 
 
3. Рекреационни гори и земи 
 
Съгласно чл. 5, ал. 2 от ЗГ с обща площ 57,9 ха, от която 57,6 ха залесена и 0,3 ха незалесена. 
 
3.1. Курортни гори – определени с протокол от 13.11.1974 г., одобрен от Министерството на горите и опазването на природната среда – с обща площ 57,9 ха. 
 
3. ТАКСАЦИОННА ХАРАКТЕРИСТИКА НА НАСАЖДЕНИЯТА 
 
Общата залесена площ на горските територии в района на дейност на Държавно горско стопанство “Буйновци” възлиза на 16333,2 ха, а дървесния запас на 3041160 куб.м без клони.  
Отделните стопански класове са обособени съобразно биологичните особености на дървесните видове, производителността на насажденията, целта на производство и типовете месторастения, върху които растат и имат следната таксационна характеристика: 
Разпределението на залесената площ по стопански класове, група гори и функциите, които те изпълняват са дадени в таблица № 29 – общо за стопанството и в.т.ч. само за гори държавна собственост. 
  
Таблица № 29 
Разпределение на залесената площ по стопански класове, групи гори и функции 
 
Общо за стопанството 
 
	Стопански класове 
	Защитни функции 

	Специални функции 

	Общо защитни и специални 

хектари 
	Стопански функции 

	Всичко функции 

	% 

	Буков В 
	1297,9 
	1043,7 
	2341,6 
	188,1 
	2529,7 
	15,5

	Буков Ср 
	3335,8 
	1088,2 
	4424,0 
	494,5 
	4918,5 
	30,1

	Буков В П 
	104,7 
	97,5 
	202,2 
	223,7 
	425,9 
	2,6

	Дъбов СрН 
	617,8 
	54,4 
	672,2 
	318,6 
	990,8 
	6,1

	Акациев 
	175,5 
	1,0 
	176,5 
	232,3 
	408,8 
	2,5

	Габъров В П 
	782,1 
	39,3 
	821,4 
	217,2 
	1038,6 
	6,4

	Келяв-Габъров 
	280,8 
	8,8 
	289,6 
	99,9 
	389,5 
	2,4

	Буков СрН П 
	0,2 
	0,0 
	0,2 
	0,0 
	0,2 
	0,0

	Габъров 
	1756,7 
	150,7 
	1907,4 
	348,0 
	2255,4 
	13,8

	Смесен Иглол. В 
	80,5 
	37,1 
	117,6 
	50,3 
	167,9 
	1,0

	Зимендъбов СрН П 
	251,5 
	74,4 
	325,9 
	242,9 
	568,8 
	3,5

	Бялборови култури 
	1460,9 
	188,9 
	1649,8 
	665,8 
	2315,6 
	14,2

	Черборови култури 
	242,0 
	3,4 
	245,4 
	79,9 
	325,3 
	1,9

	всичко 
	10386,4 
	2787,4 
	13173,8 
	3161,2 
	16335,0 
	100,0


Обща площ 16976,7 xa, 
брой отдели 244, брой подотдели 5270 
 
Държавна собственост 
 
	Стопански класове 
	Защитни функции 

	Специални функции 

	Общо защитни и специални 

хектари 
	Стопански функции 

	Всичко функции 

	% 

	Буков В 
	1026,7 
	890,9 
	1917,6 
	166,5 
	2084,1 
	17,5

	Буков Ср 
	2226,7 
	954,9 
	3181,6 
	261,6 
	3443,2 
	28,9

	Буков В П 
	49,0 
	66,4 
	115,4 
	57,0 
	172,4 
	1,4

	Дъбов СрН 
	395,1 
	52,4 
	447,5 
	206,3 
	653,8 
	5,5

	Акациев 
	124,4 
	1,0 
	125,4 
	179,1 
	304,5 
	2,6

	Габъров В П 
	534,9 
	34,1 
	569,0 
	112,5 
	681,5 
	5,7

	Келяв-Габъров 
	257,3 
	8,8 
	266,1 
	89,2 
	355,3 
	3,0

	Габъров 
	1138,1 
	123,5 
	1261,6 
	224,1 
	1485,7 
	12,5

	Смесен Иглол. В 
	65,2 
	37,1 
	102,3 
	37,1 
	139,4 
	1,2

	Зимендъбов СрН П 
	173,0 
	58,5 
	231,5 
	112,7 
	344,2 
	2,9

	Бялборови култури 
	1272,6 
	152,7 
	1425,3 
	549,1 
	1974,4 
	16,6

	Черборови култури 
	195,7 
	3,4 
	199,1 
	58,2 
	257,3 
	2,2

	всичко 
	7458,7 
	2383,7 
	9842,4 
	2053,4 
	11895,8 
	100,0


Обща площ 16976,7 xa, брой отдели 244, брой подотдели 5270 
  
А. Група гори със стопански функции 
 
1. Бялборови култури – ББК (приложение № 2, таблици 1-7) 
Площта на този стопански клас е 549,1 ха. Културите са на възраст от 1 до 60 год. Средната възраст на културите е 40 години.  
Общият запас на стопанския клас е 143515 куб.м, като основната част е съсредоточена във ІІ и ІІІ клас на възраст – 142635 куб.м. Средният запас на 1 ха е 261 куб. м. Средният прираст е 3647 куб.м, а средният прираст на 1 ха – 6,64 куб.м.  
Стопанският клас е формиран от чисти и смесени с преобладание шест и повече десети култури от бял бор, както и без преобладание на бора. На бедни и средно богати месторастения. 
Културите са от І до ІV бонитет, а средният бонитет е ІІІ (2,8). Преобладаващият бонитет е ІІІ – 273,1 ха или 49,7%. 
Културите са със средна пълнота 0,85, като преобладават тези с пълнота 0,9 – 196,5 ха и с пълнота 0,8 – 184,7 ха или 33,7%. 
 
2. Черборови култури – ЧБК (приложение № 2, таблици 8-14) 
Площта на този стопански клас е 58,2 ха. Културите са на възраст от 21 до 70 год, като от          41 до 60 са 85,9% от площта. Средната възраст на културите е 46 години.  
Общият запас на стопанския клас е 17860 куб.м, като основната част е съсредоточена в            ІІІ клас на възраст – 15790 куб.м. Средният запас на 1 ха е 307 куб.м. Средният дървесен прираст е 391 куб.м, а средният прираст на 1 ха – 6,72 куб.м.  
Стопанският клас е формиран от чисти и смесени с преобладание шест и повече десети култури от черен бор. На бедни и средно богати месторастения. Културите са от І до ІV бонитет, а средният бонитет е ІІ (1,9). Преобладаващият бонитет е ІІІ – 19,5 ха или 33,5%. 
Културите от този стопански клас са със средна пълнота 0,82 като преобладават тези с пълнота 0,8 – 42,7 ха – 73,3%. 
 
3. Смесен иглолистен високобонитетен – СмИВ (приложение № 2, таблици 15-21) 
Площта на този стопански клас е 37,1 ха. Културите са на възраст от 11 до 50 год, като от        31 до 50 са 94,1% от площта. Средната възраст на културите е 40 години.  
Общият запас на стопанския клас е 12390 куб.м, като основната част е съсредоточена в            ІІІ клас на възраст – 7950 куб.м. Средният запас на 1 ха е 334 куб.м. Средният дървесен прираст е 309 куб.м, а средният прираст на 1 ха – 8,33 куб.м.  
Стопанският клас е формиран от чисти и смесени с преобладание шест и повече десети култури от бял бор и дуглазка ела. На бедни, среднобогати и среднобогати до богати  месторастения. Културите са от І до ІІІ бонитет, а средният бонитет е І (1,1). Преобладаващият бонитет е І – 33,6 ха или 90,6%. 
Културите от този стопански клас са със средна пълнота 0,88 като преобладават тези с пълнота 0,8 – 17,2 ха или 46,4%. 
 
4. Буков  високобонитетен – БВ (приложение № 2, таблици 22-28) 
Площта на този стопански клас е 166,5 ха. Насажденията са на възраст от 11 до 160 год., преобладават насажденията от ІІІ клас на възраст – 37,4% и от VІ клас на възраст – 29,9% от площта. Средната възраст на насажденията е 66 години.  
Общият запас на стопанския клас е 41460 куб.м, като основната му част е съсредоточена във ІІІ клас на възраст – 16210 куб.м. и в VІ клас на възраст – 12390 куб.м. Средният запас на 1 ха е 249 куб.м. Средният дървесен прираст е 742 куб.м, а средният прираст на 1 ха – 4,46 куб.м.  
Стопанският клас е формиран от чисти и смесени с преобладание пет и повече десети насаждения от високостъблен бук. Насажденията са от ІІ бонитет.  
Насажденията от този стопански клас са пълноти от 0,5 до 1,0. Средната пълнота е 0,84 като преобладават тези с пълнота 0,9 – 64,4 ха или 38,7%. 
 
5. Буков среднобонитетен – БСр (приложение № 2, таблици 29-37) 
Площта на този стопански клас е 261,6 ха. Насажденията са на възраст от 1 до 160 год., като преобладават насажденията от VІ клас на възраст – 23,4% и от VІІ клас на възраст – 33,5% от площта. Средната възраст на насажденията е 109 години.  
Общият запас на стопанския клас е 52125 куб.м, като основната му част е съсредоточена в VІІ клас на възраст – 18555 куб.м. Средният запас на 1 ха е 199 куб.м. Средният дървесен прираст е 507 куб.м, а средният прираст на 1 ха – 1,94 куб.м. Запасът на надлесните дървета е 305 куб.м. 
Стопанският клас е формиран от чисти и смесени с преобладание пет и повече десети насаждения от високостъблен бук. Към този стопански клас са причислени и 5,1 ха от V бонитет, които ще се стопанисват като нискобонитетни при турнус 100 години и цел на производство на строителна дървесина с диаметър на тънкия край 18 см. Насажденията са от ІІІ и ІV бонитет,  средния бонитет е ІІІ ( 3,2 ) Преобладаващият бонитет е ІІІ– 210,2 ха. 
Насажденията от този стопански клас са с пълноти от 0,5 до 0,9. Средната пълнота е 0,67, като преобладават тези с пълнота 0,7 – 108,8 ха или 38,5%. 
 
6. Габъров – Г (приложение № 2, таблици 38-46) 
Площта на този стопански клас е 224,1 ха. Насажденията са на възраст от 1 до 140 год., като преобладават насажденията от ІІ клас на възраст – 43,3% от площта. Средната възраст на насажденията е 33 години.  
Общият запас на стопанския клас е 20935 куб.м, като основната му част е съсредоточена във ІІ клас на възраст – 9990 куб.м. Средният запас на 1 ха е 93 куб.м. Средният дървесен прираст е 633 куб.м, а средният прираст на 1 ха – 2,82 куб.м. Запасът на надлесните дървета е 740 куб.м. 
Стопанският клас е формиран от чисти и смесени с преобладание шест и повече десети насаждения от високостъблен габър. Към този стопански клас са причислени и насаждения и култури от бреза – 0,4 ха. Насажденията са от ІІ до V бонитет, а средният бонитет е ІV (3.6). Преобладаващият бонитет е ІІІ – 116,3 ха или 51,9%. 
Насажденията от този стопански клас са с пълноти от 0,4 до 1,0. Средна пълнота е 0,85, като преобладават тези с пълнота 1,0 – 72,7 ха или 32,4%. 
 
7. Дъбов средно и нискобонитетен – ДСрН (приложение № 2, таблици 47-55) 
Площта на този стопански клас е 206,3 ха. Насажденията са на възраст от 1 до 150 год., като преобладават насажденията от VІ клас на възраст – 29,6% и от VІІ клас на възраст – 26,4% от площта. Средната възраст на насажденията е 89 години.  
Общият запас на стопанския клас е 15800 куб.м, като основната му част е съсредоточена в VІ клас на възраст – 4775 куб.м. Средният запас на 1 ха е 77 куб.м.  
Средният дървесен прираст е 213 куб.м, а средният прираст на 1 ха – 1,03 куб.м. Запасът на надлесните дървета е 160 куб.м. 
Стопанският клас е формиран от чисти и смесени с преобладание пет и повече десети насаждения и култури от високостъблен зимен дъб, благун и цер. Насажденията са от ІІ до V бонитет, а средният бонитет е ІV (4.3). Преобладаващият бонитет е V– 127,0 ха, или 61,5%. 
Насажденията и културите от този стопански клас са с пълноти от 0,3 до 0,9. Средната пълнота е 0,61, като преобладават тези с пълнота 0.6 – 63,2 ха или 30,6%. 
 
8. Буков високобонитетен за превръщане – БВП (приложение № 2, таблици 56-62) 
Площта на този стопански клас е 57,0 ха. Насажденията са на възраст от 1 до над 60 - 80 год., като преобладават насажденията от ХІІІ клас на възраст – 68,9% от площта. Средната възраст на насажденията е 56 години.  
Общият запас на стопанския клас е 10070 куб.м, като основната му част е съсредоточена в ХІІІ клас на възраст – 7370 куб.м. Средният запас на 1 ха е 177 куб.м. Средният дървесен прираст е 185 куб.м, а средният прираст на 1 ха – 3,25 куб.м.  
Стопанският клас е формиран от чисти и смесени с преобладание шест и повече десети насаждения от издънков бук. Насажденията са от І до ІІІ бонитет, а средният бонитет е ІІ (1,9). Преобладаващият бонитет е ІІ – 25,7 ха или 45,1%. 
Насажденията от този стопански клас са пълноти от 0,6 до 1,0. Средната пълнота е 0,77 като преобладават тези с пълнота 0,7 – 22,4 ха или 39,3%. 
 
9. Габъров високобонитетен за превръщане – ГВП  
    (приложение № 2, таблици 63-69) 
Площта на този стопански клас е 112,5 ха. Насажденията са на възраст от 5 до 70 год., като преобладават насажденията от ХІІІ клас на възраст – 26,7% и от VI клас на възраст – 23,2% от площта. Средната възраст на насажденията е 40 години.  
Общият запас на стопанския клас е 16625 куб.м, като основната му част е съсредоточена в ХІІІ клас на възраст – 5960 куб.м. Средният запас на 1 ха е 148 куб.м. Средният дървесен прираст е 411 куб.м, а средният прираст на 1 ха – 3,65 куб.м.  
Стопанският клас е формиран от чисти и смесени с преобладание шест и повече десети от издънков габър. Насажденията са от І до V бонитет, средният бонитет е ІІ (2,3). Преобладаващият бонитет е ІІ – 77,8 ха или 69,1%. 
Насажденията от този стопански клас са със средна пълнота 0,81 като преобладават тези с пълнота 0,7 – 42,5 ха или 37,8%. 
 
10. Зимендъбов средно и нискобонитетен за превръщане – ЗдСрНП  
	 	(приложение № 2, таблици 70-78) 
Площта на този стопански клас е 112,7 ха. Насажденията са на възраст от 5 до 70 год., като преобладават насажденията от ХІІІ клас на възраст – 30,7%, от Х клас на възраст – 26,7%, от  VI клас на възраст – 23,5% от площта. Средната възраст на насажденията е 46 години.  
Общият запас на стопанския клас е 18030 куб.м, като основната му част е съсредоточена в ХІІІ клас на възраст – 7000 куб.м. Средният запас на 1 ха е 160 куб.м. Средният дървесен прираст е 427 куб.м, а средният прираст на 1 ха – 3,79 куб.м.  
Стопанският клас е формиран от чисти и смесени с преобладание пет и повече десети от издънков зимен дъб, благун и цер. Насажденията са от ІІ до ІV бонитет, средният бонитет е            ІІІ (2,8 ). Преобладаващият бонитет е ІІ – 45,5 ха или 40,4%. 
Насажденията от този стопански клас са със средна пълнота 0,84 като преобладават тези с пълнота 0,9 – 35,4 ха или 31,5%. 
 
11. Акациев – А (приложение № 2, таблици 79-85) 
Площта на този стопански клас е 179,1 ха. Насажденията са на възраст от 1 до 55 год., като преобладават насажденията от ІІ клас на възраст – 26,1% и от І клас на възраст – 15,4% от площта. Средната възраст на насажденията е 18 години.  
Общият запас на стопанския клас е 9800 куб.м. Средният запас на 1 ха е 55 куб. м. Средният дървесен прираст е 577 куб.м, а средният прираст на 1 ха – 3,22 куб.м.  
Стопанският клас е формиран от чисти и смесени с преобладание пет и повече десети насаждения и култури от акация. Насажденията са от ІІІ до V бонитет, а средният бонитет е           ІV (3,8). Преобладаващият бонитет е ІV – 102,2 ха или 57,1%. 
Насажденията от този стопански клас са със средна пълнота 0,79, като преобладават тези с пълнота 0,8 – 60,1 ха или 33,6%. 
 
12. Келявгабъров – Кгбр (приложение № 2, таблици 86-92) 
Площта на този стопански клас е 89,2 ха. Насажденията са на възраст от 21 до над 60 год., като преобладават насажденията от VІІІ клас на възраст – 59,9% от площта. Средната възраст на насажденията е 57 години.  
Общият запас на стопанския клас е 3235 куб.м, като основната му част е съсредоточена в VІІІ клас на възраст – 1935 куб.м. Средният запас на 1 ха е 36 куб. м. Средният дървесен прираст е 60 куб.м, а средният прираст на 1 ха – 0,67 куб.м.  
Стопанският клас е формиран от келяв габърови насаждения растящи на бедни, много бедни или ерозирани месторастения, от насаждения растящи на среднобогати и среднобогати до богати месторастения, с намалена устойчивост и продуктивност. Насажденията са от ІV и V бонитет. Средният бонитет е ІV (4,2) Преобладаващият бонитет е ІV – 72,9 ха или 81,7%. В насажденията се предвижда запазване на съществуващата растителност. При тях където условията позволяват, е възможно да се извършват сечи за подмладяване, с цел засилване на защитните функции и увеличаване устойчивостта на насажденията.  
Насажденията от този стопански клас са със средна пълнота 0,72, като преобладават тези с пълнота 0,7 – 55,4 ха или 62,1%. 
 
Б. Група гори със защитни и специални функции 
 
Залесената площ на групата гори със защитни и специални функции е 13173,8 ха. Средната възраст на групата гори със защитни и специални функции е 72 години. Общият стъблен запас (без клони) е 2504525 куб.м, а на надлесните дървета е 20920 куб.м. Средния запас на 1 ха е 190 куб.м. Средният прираст на групата гори със защитни и специални функции е 40418 куб.м, а средният прираст на 1 ха е 3,07 куб.м. Средната пълнота е 0,77, а средният бонитет е IІІ (3,0). 
Преобладаващите дървесни видове имат следното площно участие: бук – 50,4%; габър – 23,0%; зимен дъб – 8,8% и бял бор – 10,4%. Останалите дървесни видове са с ограничено разпространение.  
Разпределението на запаса по дървесни видове е следното: бук – 61,5%; габър – 13,2%; зимен дъб – 4,3%; бял бор – 14,7%. 
 
 
За горите държавна собственост  
 
Общата залесена площ на групата гори със защитни и специални функции в държавните гори е 9842,4 ха или 57,9% от общата площ на стопанството и 60,2% от общата залесена площ. 
 
	иглолистни 
	- 
	1726,7 ха 
	- 
	17,5% 

	широколистни високостъблени 
	- 
	6808,3 ха 
	- 
	69,2% 

	издънкови за превръщане 
	- 
	915,9 ха 
	- 
	9,3% 

	нискостъблени 
	- 
	391,5 ха 
	- 
	4,0% 



	Всичко Гори със ЗСФ 	- 	9842,4 ха 	- 	100,0% 
 
Общо за гората 
 
Общата залесена площ на стопанството е 16335,0 ха, неравномерно разпределена по класове на възраст. Преобладават насажденията и културите от III клас на възраст – 23,8%, следват IІ клас – 21,0%, VІ клас – 13,2%, VІІ клас – 12,4% и други. 
Средната възраст на гората е 70 години. Общият стъблен запас на гората е 3042600 куб.м, а с клони 3635460 куб.м. Средният стъблен запас на 1 ха е 186 куб.м. Средният прираст на гората е 51350 куб.м, а на 1 ха 3,14 куб.м.  
Средната пълнота на гората е 0,77, а средния бонитет - ІІІ (3,2). 
От дървесните видове по площ най-голямо е участието на бука – 46,0%; габъра – 22,8%; белия бор – 12,1%; зимния дъб – 9,4% от площта. По запас: бук – 56,9%; габър – 13,4%; бял бор – 17,4% и зимен дъб – 4,9% и други.  
В таблица № 30 и № 31 е дадено сравнение на залесената площ и дървесния запас (с клони) по класове на възраст при двете последователни устройства. 
 
Таблица № 30 
За разпределение на залесената площ по класове на възраст 
 
Общо за стопанството 
 
	Година на устройство 
	
	
	К л а с о в е  н а  в ъ з р а с т 
	
	
	Всичко 

	
	І 
	ІІ 
	ІІІ 
	ІV 
	V 
	VІ 
	VІІ 
	VІІІ 
	

	
	1-20 
	21-40 
	41-60 
	61-80 
	81-100 
	101-120 
	121-140 
	141-160 
	

	
	
	
	х  е  к  т  а  р  и 
	
	
	

	2001/2002 
	1780,3 
	4293,7 
	2164,1 
	724,6 
	802,2 
	2401,8 
	2001,2 
	1143,7
	 	15311,6

	% 
	11,6 
	28,0 
	14,1 
	4,7 
	5,2 
	15,7 
	13,1 
	7,5
	 	100,0

	2011/2012 
	1698,9 
	3439,3 
	3884,7 
	1411,8 
	359,0 
	2167,4 
	2037,3 
	1336,6
	 	16335,0

	% 
	10,5 
	21,1 
	23,8 
	8,5 
	2,2 
	13,2 
	12,5 
	8,2
	 	100,0

	разлика 
	-81,4 
	-854,4 
	+1720,6 
	+687,2 
	-444,2 
	-234,4 
	+36,1 
	+192,9
	 	+1023,4


 
 
Таблица № 31 
За разпределение на общия дървесен запас (с клони) по класове на възраст  
 
Общо за стопанството 
 
	Година на устройство 
	
	
	К л а с о в е  н а  в ъ з р а с т 
	
	
	Всичко 

	
	І 
	ІІ 
	ІІІ 
	ІV 
	V 
	VІ 
	VІІ 
	VІІІ 
	

	
	1-20 
	21-40 
	41-60 
	61-80 
	81-100 
	101-120 
	121-140 
	141-160 
	

	
	
	
	к  у  б  и  ч  е  с  к  и    м  е  т  р  и 
	
	
	

	2001/2002 
	105900 
	1009280 
	522340 
	133990 
	179410 
	609540 
	525660 
	306620 
	3392740

	% 
	3,1 
	29,7 
	15,4 
	3,9 
	5,3 
	18,0 
	15,5 
	9,0 
	100,0

	2011/2012 
	20,65 
	620110 
	1052210 
	281590 
	75510 
	572550 
	563755 
	417670 
	3635460

	% 
	1,4 
	17,1 
	28,9 
	7,8 
	2,1 
	15,7 
	15,5 
	11,5 
	100,0

	разлика 
	-53835 
	-389170 
	+529870 
	+147600 
	-103900 
	-36990 
	+38095 
	+111050 
	+242720


 
Общият дървесен запас (с клони) при миналото устройство е бил - 3392740 куб.м През ревизионния период (10 години) е натрупан прираст  	-     52215 куб.м 
	Общо:                                                              	 	 	- 3444955 куб.м 
 
През ревизионния период е реализирано ползване (с клони)          -   225120 куб.м 
	В края на ревизионния период би трябвало да бъде               
	- 3219835 куб.м 

	При сегашното устройство е установен запас                        
	- 3635460 куб.м 

	Разликата спрямо очакваемия запас е 11,4%  	 	 
	-   415625 куб.м 

	а спрямо миналото устройство 6,6%              	 	 
	-   242720 куб.м 


 
От таблицата се вижда, че залесената площ е нараснала с 1023,4 ха, а запасът се е увеличил със 242720 куб.м. Голямото увеличение на площта се дължи най-вече на включените новоустроени горски площи. По-слабо въздействие върху увеличението на залесената площ е оказало приобщаването на горските площи към залесените територии на промяната на фондовите граници на досега устроените гори, дължащо се на картите на възстановената собственост (КВС).  
Увеличение на запасите се наблюдава в ІІІ, ІV, VІІ и VІІІ класове на възраст. 
Промените в дървесния запас са логично следствие от увеличението на залесената площ, както и от по-големия прираст на младите и средновъзрастните насаждения.  
Намалението на площта на горите в първи и втори клас на възраст от една страна се дължи на намалената интензивност на залесяванията, и преминаването на част от насажденията в погорен клас на възраст.  
В останалите класове площите се увеличават, с изключение на ІІ клас на възраст, най-вече благодарение на  преминаване на площи между отделните класове и подкласове на възраст. 
 
Общо за горите държавна собственост  
 
Общата залесена площ на държавните гори на стопанството е 11895,8 ха или 72,8% от общата залесена площ на стопанството. 
Разпределението на площта по класове на възраст е неравномерно, като преобладават дървостоите от IIІ клас на възраст – 27,2%; следвани от  ІІ-ри клас на възраст – 21,7%, и VІ-ти клас – 12,1%. Средната възраст на гората е 68 години. Средната продуктивност на гората е   ІІІ (3,0) бонитет, а средната пълнота - 0,78. 
Общият дървесен запас (без клони) е 2294475 куб.м или средно по 193 куб.м на 1 хектар.  
Средният годишен прираст е 39991 куб.м, а този на 1 хектар е 3,36 куб.м. 
В държавните гори е установен запас с клони от 2752035 куб.м.  
При съпоставяне на средните таксационни показатели общо за гората при двете последователни устройства се забелязват следните изменения: 
· средната възраст на гората се запазва същата 
· залесената площ се е увеличила с 1023,4 ха, а за държавните гори без промяна 
· средния запас на хектар без клони е нараснал с 2 куб.м, а за държавните гори с 16 куб.м. 
· общия среден годишен прираст е намалял с 865 куб.м, а за държавните гори увеличение с 663 куб.м. 
· средния годишен прираст на 1 ха е намалял незначително, а за държавните гори се е увеличил 
· средната пълнота се е повишила с 0,02  - както за цялата площ на стопанството така и за държавните гори, а средния бонитет се е запазил – ІІІ (средният бонитет се е повишил с 0,1). 
 4. ОСНОВНИ НАСОКИ НА СТОПАНИСВАНЕТО 
 Направлението на стопанисване на горите в района на дейност на Държавно горско стопанство “Буйновци” е в зависимост групата гори, към които са причислени отделните насаждения  и техните основни функции. 
В горите със стопански функции, стопанисването на насажденията има за основна цел максимално производство на строителна дървесина с високи технически качества, като се използва най-рационално потенциалното плодородие на почвите на наличните месторастения, и се увеличат техните защитни, водоохранни, рекреационни и други специфични функции.  
Във връзка с това насажденията са групирани в отделни стопански класове, при които са приети диференцирани цели на стопанисване и на производство при различни турнуси на сеч. 
За постигане на поставената цел пред тази група гори, съобразно сегашното им състояние са проектирани серия от лесовъдски мероприятия, по-важните от които са:  
· ускорено естествено и изкуствено възобновяване на горите, чрез правилно извършване на възобновителни сечи; 
· регулиране на видовия и качествен състав на насажденията чрез провеждане на система от отгледни сечи; 
· поддържане и увеличаване на биологическото разнообразие на горите, чрез извършване на качествени залесявания и създаване на жизнени и устойчиви горски култури от ценни местни и чужди дървесни видове; 
· ефикасна защита на горите от нарушения, пожари, вредители и болести, и на земите от почвена ерозия;  
· максимално и регулирано използване на страничните горски ресурси чрез контролиране на пашата на домашни животни, събирането на горски плодове, билки и гъби, и добив на сено и листников фураж; 
В горите със защитни и специални функции, в зависимост от функционалната им принадлежност, без да се пренебрегват техните дърводобивни и средообразуващи функции, са проектирани лесовъдски мероприятия, които водят до: 
· повишаване на водоохранната и водорегулиращата им роля; 
· укрепване на скалните и урвестите терени от ерозия; 
· увеличаване на здравно-украсните и рекреационните качества на насажденията; 
· производството на качествен и генетически подбран семенен материал за производство на фиданки от местни дървесни видове. 
  
5. РАЗДЕЛЯНЕ НА СТОПАНСТВОТО НА ГОРСКОСТОПАНСКИ 
    УЧАСТЪЦИ 
 С оглед улесняване работата на ръководството на стопанството по организацията и провеждането на всички заложени в настоящия горскостопански план мероприятия и експлоатацията на горите, територията на Държавно горско стопанство “Буйновци” е разделена на два горскостопански участъка: “Дрента” и “Мийковци”.  
 
Първи горскостопански участък “Дрента”  
Обхваща западната част на стопанството и включва в себе си отдели №№ 1-54; 56-61; 126153; 156; 173; 185; 186; 188-193; 195-210; 226; 227; 370, с обща площ 8627,8 ха, от която 8320,3 ха залесена площ и 307,5 ха незалесена площ. Участъкът изцяло се намира във вододайната зона на яз. “Йовковци”. Горите на участъка заемат водосборните басейни на р. Веселина с нейните притоци: Божичка, Еловица, Липовица.  
 
Втори горскостопански участък “Мийковци”  
Заема източната част на стопанството и включва в себе си отдели №№ 55; 62-125; 154; 155; 157-172; 174-184; 187; 194; 211-225; 228-230; 297-301; 306; 307; 316-321, с обща площ 8348,9 ха, от която 8014,7 ха залесена площ и 334,2 ха незалесена площ. Територията на участъка обхваща водосборите на реките Борущица, Мийковци, Липовска, Тисова, Зеленишка и др. 
Седалищата и на двата участъка са в с. Буйновци, където е и администрацията на стопанството. 
 
    
ГЛАВА IV 
 
ГОРСКОСТОПАНСКИ ПЛАН 
 
 
Всички мероприятия, които са залегнали в ГСП са проектирани съгласно Закона за горите от 2011 г.,  Наредба № 6 за устройство на горите и земите от горския фонд и ловностопанските райони в Република България от 2004 г,както и в съответствие с писмо № 33-05-08/18.04.2008г. на ДАГ относно: Оценка за съвместимост на лесоустройствените проекти с предмета и целите на защитените зони по чл. 3, ал. 1, т. 1 от Закона за биологичното разнообразие (защитени зони  по Натура 2000), така и със “Система от режими и мерки за стопанисване на горските типове местообитания от Приложение  No 1 от Закона за биологичното разнообразие”, утвърдена на основание чл.4, ал.1, т.2 от Наредба No 8 от 05.05.2011 г. за сечите в горите от ИД на ИАГ. 
   При проектирането на всички мероприятия, които са залегнали в ГСП стриктно са спазени всички условия, които са предвидени в Решение № 32 ОС от 06.08.2012 г. на МОСВ, с цел предотвратяване, намаляване и възможно най-пълно отстраняване на предполагаемите отрицателни въздействия.   
  
1. СТОПАНСКИ КЛАСОВЕ И ТУРНУСИ НА СЕЧ 
 
Възприетите турнуси на сеч на стопанските класове са съгласно Наредба № 6 от 5.02.2004 год., утвърденото технико-икономическо задание (ТИЗ) и резултат от таксационните проучвания. 
Стопанските класове, турнусите на сеч и размера на годишното ползване са приети на ЕТИС при ИАГ с протокол от 03.05.2012 година. 
Съобразно биологичните особености на дървесните видове, естествените условия на типовете горски месторастения, състоянието на насажденията, поставената производствена цел пред насажденията, изискванията на нормативната уредба и най-рационалното използване на дървопроизводителните възможности на почвите, при настоящото устройство са обособени следните дванадесет стопански класа: 
За всеки стопански клас от горските територии със стопански функции, както и за горските територии със защитни и специални функции (за държавните горски територии) е направена кратка характеристика. 
 
1.1. Горски територии със Стопански функции  
 
1. Бялборови култури 	 	 	 	 	-     549,1 ха 
2. Черборови култури 	 	 	 	 	-       58,2 ха 
3. Смесен Иглолистен високобонитетен 	 	 	-       37,1 ха 
4. Буков високобонитетен  	 	 	 	-     166,5 ха 
5. Буков среднобонитетен  	 	 	 	-     261,6 ха 
6. Габъров  	 	 	 	 	 	-     224,1 ха 
7. Дъбов средно и нискобонитетен  	 	 	-     206,3 ха 
8. Буков високобонитетен за превръщане  	 	-                   57,0 ха 
9. Габъров високобонитетен за превръщане 	 	-     112,5 ха 
10. Зимендъбов средно и нискобонитетен за превръщане -        112,7 ха 
11. Акациев  	 	 	 	 	 	-     179,1 ха 
12. 12. Келяв габъров  	 	 	 	 	-       89,2 ха  
     Всичко  	 	 	 	 	 	-                2053,4 ха 
 
 1.2. Горски територии със Защитни и Специални функции  
 
Обособяването на горските територии със Защитни и Специални функции е направено въз основа на документи, подробно описани в Протокола за категоризация на горите, приложен към горскостопанския план. 
В групата гори със защитни и специални функции (ЗСФ) са обособени по видове гори: 
иглолистни, широколистни високостъблени, издънкови за превръщане и нискостъблени. 
В ГТ със ЗСпФ са обособени условни стопански класове по същите критерии, както и в горските територии със стопански функции (СтФ). За всяко насаждение и култура от тази група е определен съответстващ стопански клас по принципите и критериите, както в групата гори със стопански функции. 
 
1. Иглолистни 	 	 	-    1726,7 ха 
2. Широколистни високостъблени -         6808,3 ха 
3. Издънкови за превръщане 	-      915,9 ха 
4. Нискостъблени  	 	-                  391,5 ха 
	    Всичко  	 	 	-    9842,4 ха 
	    ОБЩО 	 	 	 	-  11895,8 ха 
 
От стопанските класове, обособени при предходното устройство, отпадат: стопански клас Иглолистни култури, поради обособяването на отделни Бялборови култури; Черборови култури и Смесен иглолистен и високобонитетен стопански класове.  
Стопански клас за Реконструкция отпада, поради промяната на нормативната уредба по обособяване на този стопански клас.  
При сегашното деление се обособяват следните нови стопански класове: Зимендъбов средно и нискобонитетен за превръщане и Келяв габъров стопански клас,  а  се запазват стопанските класове: Буков високобонитетен, Буков среднобонитетен, Габъров, Дъбов средно и нискобонитетен, Буков високобонитетен за превръщане, Габъров високобонитетен за превръщане и Акациев. 
Намаляването на площта на горите със стопански (основно дървопроизводителни и средообразуващи) функции и на броя на стопанските класове, се дължи на прекатегоризирането на горите, съгласно изискванията на Заданието за изработване на горскостопански план, на отпадане на категорията “ловностопански територии” от групата защитни и рекреационни гори и гори в защитени територии и на приобщаването на нови горски територии от Държавно лесничейство “Елена”. 
 
1.3. Турнуси на сеч 
 
1. Стопански клас Бялборови култури. Целта на стопанисване ще бъде производство на едра строителна дървесина с диаметър на тънкия край над 18 см, при ориентировъчен турнус на сеч 80 год. 
 
2. Стопански клас Черборови култури. Целта на стопанисване ще бъде производство на едра строителна дървесина с диаметър на тънкия край над 18 см, при ориентировъчен турнус на сеч 80 год. 
 
3. Стопански клас Смесен Иглолистен високобонитетен. Целта на стопанисването ще бъде добив на едра строителна дървесина с диаметър на тънкия край над 30 см, при турнус на сеч 120 години за високобонитетните насаждения, и добив на едра строителна дървесина с диаметър на тънкия край над 18 см, при турнус на сеч 100 години за среднобонитетните насаждения 
 
4. Буков високобонитетен стопански клас. Целта на стопанисване ще бъде производство на едра строителна дървесина с диаметър на тънкия край над 50 см, при турнус на сеч 140 год. 
 
5. Буков среднобонитетен стопански клас. Целта на стопанисване ще бъде производство на едра строителна дървесина с диаметър на тънкия край над 30 см, при турнус на сеч 120 год. за среднобонитетните насаждения, и едра строителна дървесина с диаметър на тънкия край над 18 см, при турнус на сеч 100 години за нискобонитетните насаждения.  
6. Габъров стопански клас. Целта на стопанския клас е производство и добив на едра строителна дървесина с диаметър на тънкия край над 18 см, при турнус на сеч 100 години. За брезовите култури - при турнус 60 години. 
7. Дъбов средно и нискобонитетен стопански клас. Целта на стопанисването ще бъде производство и добив на едра строителна дървесина с диаметър на тънкия край над 18 см, при турнус на сеч 120 години, за церовите насаждения - при турнус на сеч 100 години и диаметър на тънкия край над 18 см, и за високобонитетните насаждения при турнус на сеч 140 год. и диаметър на тънкия край над 30 см. Насажденията от червен американски дъб ще се стопанисват при турнус 100 години. 
 
8. Буков високобонитетен стопански клас за превръщане. Целта на стопанисване ще бъде превръщането на издънковите насаждения във високостъблени и производство на едра строителна дървесина с диаметър на тънкия край над 18 см, при турнус на сеч 100 год. за високобонитетните насаждения и производство на средна строителна дървесина при турнус на сеч 60 год. за средно и нискобонитетните. 
 
9. Габъров високобонитетен стопански клас за превръщане. Целта на стопанисване ще бъде превръщането на издънковите насаждения във високостъблени и производство на едра строителна дървесина с диаметър на тънкия край над 18 см, при турнус на сеч 80 год. за високобонитетните насаждения и производство на средна строителна дървесина при турнус на сеч 60 год. за средно и нискобонитетните.  
 
10. Зимендъбов средно и нискобонитетен стопански клас за превръщане. Целта на стопанисването ще бъде семенното възобновяване на издънковите дъбови насаждения и превръщането им във високостъблени, и добив на средна строителна дървесина при турнус на сеч 50 години. За високобонитетните дъбови и церови насаждения целта е производство на едра строителна дървесина с диаметър на тънкия край над 18 см, при турнус на сеч 80 години, а за цера – 60 години. 
 
11. Акациев стопански клас. Целта на стопанисване ще бъде производство на средна строителна дървесина с диаметър на тънкия край над 8 см, при турнус на сеч 20 год. и производство на дребна строителна дървесина при турнус на сеч 15 год. за насажденията създадени с противоерозионна цел. 
 
12. Келяв-габъров стопански клас. Целта на стопанисването ще бъде повишаване продуктивността и биологичната устойчивост на насажденията, запазване на растежните условия и съществуващата растителност, като се води сеч за подмладяване, с цел засилване на защитните им функции, поддържане на жизнеността на дървостоя и биологичното разнообразие, подобряване на състава и продуктивността и добив на дърва за огрев, при турнус на сеч 30 години. 
 
13. Група гори със защитни и специални функции. Целта на стопанисването на тези гори е да се използват максимално и ефективно техните защитни, водоохранни, рекреационни, социални, здравно-хигиенни и др. специални функции, като същевременно се получи възможно най-голямо количество висококачествена дървесина.  
В групата гори със защитни и специални функции също са обособени стопански класове по признаците, както за съответните им насаждения от горите със стопански функции, с оглед улесняване работата по организацията, стопанисването и отчетността, но те ще имат условно значение. Турнусът на сеч за тези гори се определя по турнуса на сеч на съответните стопански класове. Възобновителният период е удължен. 
 
 2. ОПРЕДЕЛЯНЕ РАЗМЕРА НА ГОДИШНОТО ПОЛЗВАНЕ  
    ОТ ВЪЗОБНОВИТЕЛНИ СЕЧИ 
 
Общият размер на ползването от възобновителни сечи се установява чрез анализ на изчислените сечища по възприетите формулни методи  за високостъблените насаждения, и по състояние за издънковите насаждения като сбор от ползването от отделните зрели насаждения.  
Годишно ползване през следващия период е установено по формулните методи за Буковия среднобонитетен стопански клас, като е предложено и възприето ползване от сечище по прираст. Ползването ще се реализира и от зрелите насаждения в следните стопански класове: Буков ВП; Габъров ВП; Зимендъбов СрНП; Акациев стопански клас 
В групата гори със защитни и специални функции ползването е по състояние, но е проконтролирано по формулните методи за стопански класове: Буковия високобонитетен, Буковия среднобонитетен, Габъров стопански клас. 
Сечищата са приети с Протокол на ЕТИС от 03.05.2012 год. в Изпълнителната агенция по горите при МЗХ. 
 
3. ПЛАНИРАНИ СЕЧИ В ГОРСКИТЕ ТЕРИТОРИИ 
 През следващото десетилетие в горите на Държавно горско стопанство “Буйновци” е предвидено да се извършат възобновителни, отгледни, селекционни и санитарни сечи.  
За повишаване ефективността на производството, желателно е предвидените за сеч насаждения да се обособяват в блокове за сеч по години, като в тях се извършват всички видове сечи и залесителни мероприятия. Това е условие за прилагане на различни високопроизводителни и в същото време екологосъобразни технологии за дърводобив. 
 
3.1. Възобновителни сечи 
 
Съобразно биологичните особености на дървесните видове, типовете горски месторастения, количеството и качеството на наличния подраст, състоянието на насажденията и други фактори, налагащи в сечнозрелите насаждения да се извършват възобновителни мероприятия, са проектирани следните видове възобновителни сечи: постепенна, постепенно-котловинна, групово-постепенна и гола.  
3.1.1. Краткосрочно-постепенна сеч. При правилното и навременно извършване, с нея се осигурява повсеместно естествено възобновяване на насажденията. 
Предвижда се сечта да се извърши върху 98.1 ха, в по-голямата част от сечнозрелите насаждения в габъровия високобонитетен за превръщане и зимендъбовия средно и нискобонитетен за превръщане стопански класове.  
Предвижда се и в групата гори със защитни и специални функции. 
В зависимост от хода на възобновителния процес (процента на покритие на площта с надежден подраст) и склопеността на насажденията, е предвидено да се извършват осеменителна, осветителна и окончателна фази на постепенната сеч.  Възобновителния период е 20 години. 
 
А) Осеменителна фаза се предвижда де се извърши в сечнозрели насаждения с пълнота 0,7 и по-голяма, в които липсва възобновяване, или подраста е недостатъчен. Интензивността на сечта е 20 – 30%. Целта е да се създадат условия за поява или увеличаване на наличния естествен подраст предимно от габър и дъб, които трябва да бъдат запазени или увеличени в състава на бъдещия дървостой.  
Особеното при проектиране на запаса и дърветата за сеч при тази фаза е отстраняването във възможно най-голяма степен на габъра, възобновяването на който не е желателно. При наличие на подлес от келяв габър, мъждрян и др. нежелателни видове, е предвидено неговото предварително или едновременно с възобновителната сеч изсичане.  
През десетилетието осеменителна фаза на краткосрочно-постепенната сеч ще се извърши върху площ от 97,1ха (В горите със стопански функции – 48,9 ха, а в групата гори със защитни и специални функции 48,2 ха). 
 
Б) Осветителна фаза. Проектира се само, ако в сечнозрелите насаждения е настъпило естествено възобновяване не по-малко от 50%. Интензивността на сечта се определя съобразно изискванията на дървесните видове, типа на месторастенето и наличието на качествен и жизнен подраст. В зависимост от конкретните условия тя е от 35 до 50%. И при тази фаза на сечта се продължава предимственото изсичане на габъра, като се оставят само най ценните екземпляри от него, а там където е необходимо се изсича и появилия се подлес от нежелани видове. При наличие на значително количество подраст или ако същият е прерасъл, едновременно с възобновителната сеч е предвидено и осветление на подраста. Сечта се извършва в насаждения със склопеност 0,5 и 0,6. В някои случаи, когато подраста е неравномерно разположен върху територията на насаждението, са проектирани за извършване едновременно осеменителна и осветителна фази на сечта.  
Площта, върху която е проектирана осветителната фаза на постепенната сеч, е 1,0 ха (в подотдел 157 п1,  в групата гори със защитни и специални функции). 
При осеменителната и осветителна фази на краткосрочно-постепенната сеч да се запазват единичните естествени спътници от ценните дървесни видове като явор, ясен, брекина, шестил, дива череша и др. 
В зависимост от състоянието и разположението на подраста по цялата площ на насажденията и тяхната склопеност, могат да се провеждат комбинации от по две фази на сечта, а при определени случаи и трите. 
 
3.1.2. Постепенно-котловинна сеч. Тази сеч е проектирана в Зимендъбовия средно и нискобонитетен стопански клас за превръщане. Насажденията са чисти или смесени дъбови, невъзобновени или с подраст на петна, неравномерно разположени върху площта. Интензивността на сечта се определя съобразно изискванията на дървесните видове, типа на месторастене и наличието на качествен и жизнен подраст, и в зависимост от конкретните условия варира от 20 до 50%.  
Счита се, че тази сеч е най-подходяща за възобновяване на дъбовите гори, тъй като чрез нея успешно се съчетават двата етапа на възобновяването – създаването на условия за поява на желан подраст и неговото освобождаване и укрепване. Сечта е проектирана върху 15,2 ха. 
 
3.1.3. Групово-постепенна сеч. Този вид сеч е проектирана основно в групата със защитни и специални функции, горите, попадащи в зоните по Натура 2000, и в горите от високобонитетните издънкови букови насаждения. Проектирана е в насаждения с групово разположение на подраста. Насажденията, в които се проектира групово-постепенната сеч, са с неравномерен строеж и в зависимост от степента на възобновяването, интензивността на сечта е 25–50%. Възобновителния период е по-дълъг - 25–40 год. и дава възможност за създаване на разновъзрастни, смесени и устойчиви, с повишени защитни, водоохранни, рекреационни и др. функции гори. Площта, върху която е предвидена тази сеч, е 1562,7 ха, включваща стопански класове БСр и БВП. 
3.1.4. Гола сеч. Предвидено е провеждане в акациеви култури и насаждения. Общата площ, върху която ще се извършва тази сеч, е 167,4 ха. 
След голата сеч в акациевите насаждения ще се разчита на издънково възобновяване от пънни и коренови издънки, предвижда се и разкъсване на корените след извършване на голата сеч. 
При извършването на всички видове възобновителни сечи е необходимо да се обръща особено внимание на доброто почистване на сечищата, за да не се затруднява хода на естественото възобновяване. 
 
 
3.2. Отгледни сечи 
 
През десетилетието е предвидено да се извършат отгледни сечи на млади насаждения и горски култури върху площ от 3793,1 ха. 
Основните цели  при провеждането на отгледните сечи са използването на естествения отпад, регулиране на състава, пълнотата и произхода на насажденията, подобряване на сортиментната структура на дървостоите и повишаване на водоохранните, почвозащитните, защитните, рекреационните и други полезни функции на горите.  
Основните видове отгледни сечи, които ще се извършат през следващото десетилетие в района на дейност на Държавно горско стопанство “Буйновци”, са прореждания и пробирки.  
Отгледните сечи са основно лесовъдско мероприятие, към което е необходимо да подхождат с нужният професионализъм и отговорност, за създаване на по-качествени и производителни гори. 
 
3.2.1. Прочистки се предвиждат в насаждения и култури от 11 до 20 години на площ от 
205,2 ха. Във високостъблените букови и дъбови гори ще се извършват прочистки без материален добив, а в широколистните насажденията с участие на повече дървесни видове да се прилагат системи от сечи за индивидуално производство на висококачествена дървесина. 
 
3.2.2. Прореждания се предвиждат за извършване на площ от 1782,7 ха, в насаждения и култури от 21 до 40 години, с пълнота от 0,8 до 1,0 или при по-малка пълнота, когато строежът е неравномерен (наличие на по-гъсти групи с пълнота от 0,9 и 1,0 ).  
Във високостъблените букови и дъбови гори, прорежданията се извършват в насаждения до 60 годишна възраст. В зависимост от пълнотата и производителността на насажденията, типа месторастене, наклона на терена, дървесния вид и функционалната принадлежност на подотделите, интензивността на сечите е от 10 до 30%.  
 
3.2.3. Пробирки са проектирани във всички останали насаждения над 40 годишна възраст, за иглолистните и издънковите за превръщане и над 60 год. възраст, във високостъблените букови и дъбови насаждения до достигане на зряла възраст. Тази сеч се проектира при пълнота на дървостоите от 0,7 и нагоре или при по-малка пълнота, когато строежът е неравномерен (наличие на по-гъсти групи с пълнота от 0,8; 0,9 и 1,0). В зависимост от пълнотата и производителността на насажденията, типа месторастене, наклона на терена, дървесния вид и функционалната принадлежност на подотделите, интензивността на сечите е от 10 до 30%. Общата площ предвидена за пробирки е 1730,6 ха. 
Основната задача на пробирката е да се осигури растежен простор на насажденията и прираст по диаметър на дърветата с желани стъблени форми и сортиментна структура.  
Работи се главно по “низовия метод” за отстраняване на угнетената маса от дървесни видове, които са нежелателни при възобновяването на насажденията или са в недобро жизнено състояние. 
При всички видове отгледни сечи, е възприето еднократно влизане през десетилетието върху цялата площ на насажденията, с оптимална интензивност, като се създават благоприятни растежни условия за дърветата от главните дървесни видове и техните спътници, с добри генетически и технически качества. Цели се още  запазване и регулиране смесения характер на насажденията, както и повишаване на устойчивостта им срещу повреди от биотичен и абиотичен характер, и подготовката им за възобновяване.  
При необходимост, в рамките на десетилетието, след одобряване на допълнително планизвлечение за ползване, може да се повтори отгледната сеч, след достигане на показателите за нейното осъществяване. 
 
3.3. Селекционна 
 
Ще се води в семепроизводствени насаждения одобрени с протокол от 12.03.2012 год.- в подотдели: 31:и; 65:ю; 71:з; 83:л; 217:ж – с обща площ 43,2 ха. 
Селекционната сеч е с умерена интензивност, като видът на сечта и интензивността са съгласувани с Горска семеконтролна станция - гр. София. 
 
 3.4. Санитарни сечи 
 Санитарни сечи са проектирани на обща площ от 524,7 ха предимно в млади насаждения и култури засегнати от повреди. Санитарни сечи са проектирани в случаите, когато процента на повредите е по-голям от процента на редовната отгледна или възобновителна сеч или насажденията през следващото десетилетие ще “почиват”. В случаите, когато в проектираните отгледни и възобновителни сечи, част от сечта ще има санитарен характер, това е предвидено и по отношение на сортиментната структура на добивите по видове сечи и дървесни видове, в посока на увеличаване на по-некачествените сортименти. Интензивността е равна на процента на увредената дървесна маса. Причина за възникналите санитарни сечи се дължи до голяма степен на внезапния снеговалеж през месец октомри на 2011 година, при което по-голяма част от дървостоите са повредени от снеголоми и снеговали. 
  
3.5. Технически сечи 
 Технически сечи: за почистване на просеките, просветляване на пътищата и др. т.н. технически сечи, от които е предвидено ползване от 5260 куб.м, което се рекапитулира отделно. 
При необходимост да се извършват почиствания на просеките на далекопроводите от дървесната растителност, като се спазва широчината на просеката да не бъде по-голяма от два пъти височината на дървостоя с цел при възникването на евентуални ветровали или снеговали да не повреждат далекопроводите, с което се създават предпоставки за появата на горски пожари. Освен това да се извършват редовно просветлявания на пътищата и др. 
Списък на подотделите, в които е предвидено да се провеждат технически сечи, е приложен в Приложение № 3. 
  
3.6. Почистване на сечищата 
 При провеждане на възобновителните сечи с естествено възобновяване отпадъците ще се събират на купчини, а при голата – ще се изгарят, там където няма опасност от ерозия и няма да се използват с противоерозионна цел. Изгарянето и събирането ще става върху пъновете на заболели или изгнили дървета с оглед унищожаване на мицела, или на места, свободни от подраст. 
  
4. АНАЛИЗ НА РАЗМЕРА НА ПЛАНИРАНОТО ПОЛЗВАНЕ НА 
    ДЪРВЕСИНА ОТ ГОРСКИТЕ ТЕРИТОРИИ 
 
Общият размер на ползването от дървесина за десетгодишния период се предвижда да бъде 359890 куб.м стъблена маса без клони, а с клони 419785 куб.м. 
Общото годишно ползване при сегашното устройство е 41979 куб.м с клони или с 11357 куб.м повече от това предвидено при миналото устройство.  
Средно на 1 ха ползването е 3,53 куб.м с 0,96 куб.м повече, а процентът му спрямо общия запас на гората е 1,52% или 0,37% повече спрямо миналото устройство.  
Процента на ползване спрямо годишния прираст е 105,0% от прираста или 27,1% повече спрямо миналото устройство. Увеличението се дължи на завишеното ползване от санитарни сечи, заради внезапния снеговалеж през октомври 2011 година, както и на по-голямото ползване от възобновителни сечи в издънковите гори спрямо предходното устройство. 
	ОБЩО ОТ ВСИЧКИ СЕЧИ 

5.ВЪЗОБНОВЯВАНЕ И ЗАЛЕСЯВАНЕ В ГОРСКИТЕ ТЕРИТОРИИ 
 
 Възобновяване 
 Природните условия в района на дейност на Държавно горско стопанство “Буйновци” са благоприятни за развитието на наличната естествена дървесна растителност, които съчетани с правилно провеждане през семеносните години на сечи с предварително естествено възобновяване, гарантират добро възобновяване на горите, факт който е установен при инвентаризацията на горите.  
При нормални климатични, почвени и др. условия, не се налага подпомагане на естественото възобновяване. Поради сравнително големия интервал между семеносните години за бука и дъба, в някои насаждения, въпреки създадените благоприятни условия (склопеност около 0,7) подрастът липсва или е в недостатъчно количество. В тези насаждения и в някои изредени до склопеност 0,6 с неравномерен строеж и липсващ подраст или наличен, но в недостатъчно количество, през това десетилетие не се предвижда подпомагане на естественото възобновяване без залесяване.  
Подпомагането, ако се налага, да се извършва чрез разрохкване на почвата на дълбочина   5-10 см, във форма на площадки, ивици и др., с цел отстраняване и разкъсване на мъртвата почвена постилка, откриване на минералния почвен слой и създаване на условия за поникване и вкореняване на семенните поници. 
Начинът на възобновяване на сечнозрелите насаждения е по естествен път и е определен конкретно за всяко насаждение, с оглед типологичната му принадлежност, особеностите на дървесните видове от целевия бъдещ състав, проведените в миналото лесовъдски мероприятия и резултатите от тях. 
За осигуряване в пълен размер на естественото семенно възобновяване на сечнозрелите насаждения е необходимо: 
· във възобновителните участъци да се забрани временно пашата до възобновяване на определените насаждения; 
· през семеносните години да се извършва при необходимост разрохкване на почвата под склопа на сечнозрелите насаждения; 
· да се извърши проектираното изсичане на подраста, като за дъбовите насаждения задължително се извърши двуразово; 
· осветителната и окончателна фази на постепенната сеч да се извършват своевременно, след като наличния подраст укрепне достатъчно, но да не се допуска и неговото прерастване. При възможност сечта да се извършва през зимния сезон; 
· при постепенно-котловинната сеч да се пристъпва към разкриване на подраста само когато той е укрепнал и на местата, където неговото количество е най-голямо; 
Важно условие за естественото възобновяване на насажденията е поддържането на оптимален склоп при извършването на сечите с предварително естествено възобновяване, своевременно осветление на подраста и почистването на насажденията от отпадъци. 
При смесеното естествено възобновяване, за получаване на целевия дървесен състав, сечите да се извършват при съчетаване с разрохкване на почвената постилка, залесяване на невъзобновените участъци и толериране на желаните дървесни видове при отглеждане на подраста. 
Издънково ще бъде възобновяването на акациевите насаждения и култури. За по-ефективно възобновяване и израстване на по-производителни дървостои, след сечта да се извършва разкъсване на кореновата система. За акациевите насажденията след втори турнус да се извърши разкореняване и залесяване с по-производителни клонове акация. 
 
Планирано залесяване 
 
Предвидено е да се извърши залесяване в насаждения върху засегнатите площи причинени от снеговалежите през октомври месец на 2011 година, които с предимство ще се изведат санитарни сечи през 2013 година. 
Предвидената почвоподготовка е планирана само с ръчни тераси на площ от 98,2 ха. 
 
За нуждите на семепроизводството стопанството е обособило достатъчно по площ и брой семепроизводствени насаждения, в които е необходимо да се организира добив на семена от бук, зимен дъб, сребролистна липа, явор и в по-слаба степен от благун, череша, брекина, планински ясен и др. 
 
 
6. ПАША В ГОРСКИТЕ ТЕРИТОРИИ 
 
В горите и земите от Горските територии на стопанството се забранява паша съгласно чл. 
124 и чл. 125 от ЗГ. 
Всичко забранена площ за паша в ГСУ “ Дрента” – 3348,8 ха.  
Всичко забранена площ за паша в ГСУ “Мийковци” –  3590,5 ха. 
Списъци с подотделите, забранени за паша, са посочени в кратките записки по отделно за всеки участък по землища, както и в Приложение №3 на ГСП. 
 
Общо забранена площ за паша на територията на ДГС “Буйновци ” –  6939,3 ха. 
 
Числеността на селскостопанските животни, допускани на паша, да се определя според производителността, състоянието на пасищните участъци и тревната покривка при спазване на изискванията на Закона за горите и следните нормативи за:  
1. Високостеблени гори - за глава едър добитък минимум 12 дка, а за овца или свиня - минимум 2,5 дка;  
2. Издънкови гори - за глава едър добитък минимум 10 дка, а за овца или свиня - минимум 
2 дка;  
3. Високопланински и горски пасища - за глава едър добитък минимум 2 дка, а за овца или свиня - минимум 0,5 дка;  
4. В насаждения за гола сеч с последващо изкуствено възобновяване - за коза 12 дка.  
Пашата на кози да се допуска само със самостоятелни стада. 
7. СТРАНИЧНИ ПОЛЗВАНИЯ 
 
В района на Държавно горско стопанство “Буйновци” се практикуват следните странични ползвания от горите: паша на домашни животни, добив на билки, горски плодове, гъби, листников фураж и сено. 
 
 Добив на билки, горски плодове и гъби 
 
В района на стопанството съществуват условия за добив на билки, горски плодове и гъби. Достатъчно разпространени билки и горски плодове са: шипка, риган, жълт кантарион, малини, къпини и др.; гъби: манатарка, сърнела, печурка и др., но не са в такова количество, че да представляват стопанска дейност с високи показатели.  
 
Добив на сено 
 
В района на стопанството може да се коси трева за сено ограничено в съществуващите поляни и ливади. Ползвайки се от достигнатите добиви през изтеклия ревизионен период и отчитайки площите за добив през настоящото десетилетие, не се предвижда да се добива сено. 
 
 Добив на листников фураж 
 
Насаждения, от които може да се добива листников фураж, който би могъл да се използва за подхранване на дивеча или за домашни животни, не се предвиждат. 
  
8. СТРОЕЖ НА СГРАДИ И СЪОРЪЖЕНИЯ, СВЪРЗАНИ 
    С УПРАВЛЕНИЕТО, ВЪЗПРОИЗВОДСТВОТО, ПОЛЗВАНЕТО     И ОПАЗВАНЕТО НА ГОРИТЕ 
В района на държавно горско стопанство “Буйновци” с оглед по-правилното управление, стопанисване, ползване и охрана на горите от горските територии, и изпълнение на горскостопанските мероприятия се предвижда да се построя и ремонтират следните сгради и съоръжения: 
 
I ГСУ ”Дрента” и II ГСУ ”Мийковци” 
Ремонт и поддръжка на административната сграда на ДГС “Буйновци” . 
 
	 Пътно строителство  	 
 	 
I ГСУ ”Дрента”  
Предвидено е да се построят нов автомобилен горски път от подотдел 17:3 до подотдел 23:о  през отдели 17, 18, 19, 20, 21, 23 с обща дължина 2,4 км.  
Освен основните пътища за извозване на отсечената дървесна маса, е необходимо да се извърши строителство на тракторни  и трупчийски пътища. 
По-подробна информация е посочена в разработения проект за пътищата, приложен към настоящата записка.  
 
II ГСУ ”Мийковци”   
Предвидено е да се построят нов автомобилен горски път в землището на с. Мийковци от подотдел 222:1 през отдел 222 и отдел 110 до хижа “Чумерна” с дължина 3,3 км. 
Освен основните пътища за извозване на отсечената дървесна маса, е необходимо да се извърши строителство на тракторни  и трупчийски пътища. 
По-подробна информация е посочена в разработения проект за пътищата, приложен към настоящата записка.  
Предвид полупланинския и планински характер на терените в района на стопанството е наложително да се поддържа целогодишно и да се извършва своевременно текущ ремонт на мостовете (45 броя) по цялата пътна мрежа. 
Общо за ремонта на сградите, мостовете и направата на нови горски автомобилни пътища ще са необходими средства, след изготвянето на необходимите технически разчети, конкретно за всяко отделно съоръжение.  
По-подробно описание на предвидените строежи на сгради и пътища е показано в изготвените специално за това проекти, приложени към кратките записки по горскостопански участъци. 
 
 Технико-укрепителни мероприятия 
 
В района на дейност на държавно горско стопанство “Буйновци” не е установено наличие на водни течения, поройният характер на които да е до такава степен, че да налага проектирането и изграждането на противоерозионни технико-укрепителни съоръжения, поради което такива и не се предвиждат. Борбата срещу почвената ерозия в района на стопанството, установена по време на теренно-проучвателните работи, ще се води преди всичко чрез извършване на залесителни мероприятия и сечи за подмладяване в насажденията на много бедни и сухи месторастения.  
Добитата при провеждането на различните сечи вършина ще се събира и натрупва по хоризонталите или в появилите се по временните горски пътища ровини. 
 
 Лов и риболов 
 Дивечът и рибата на територията на стопанството ще се стопанисват по ловностопански план, който е неразделна част от горскостопанския.  
 
 9.ОПАЗВАНЕ НА ГОРСКИТЕ ТЕРИТОРИИ 
 Необходим щат на стопанството. Съществуващата управленска структура в стопанството е посочена в гл. ІІІ на настоящата записка. 
 
Необходими превозни и други средства. Наличните превозни 
средства са недостатъчни и с оглед ефикасното провеждане на горскостопанските мероприятия са нужни още автомобили с висока проходимост. За по-добро използване на превозните средства, най-вече при охраната и контрола върху горскостопанската дейност е необходимо те да бъдат редовно поддържани. За по-ефективно стопанисване, управление, охрана и контрол е наложително закупуването на GPS устройства. 
 
Участъци за опазване на гората. На територията на стопанството броят на охранителните участъци са определени със Зоповед №10/01.09.2011 год. на директора на стопанството на шест, разпределени по горскостопански участъци както следва: 
Горскостопански участък “Дрента” 
· 1  ОУ - включва следните отдели и подотдели: 1-22; 126-130; 189- 192; 198-202. 
· 2  ОУ -включва следните отдели и подотдели: 23-34; 37- 42; 45; 131-145; 193; 195-197; 203; 
226; 227; 370.                                                                                     
· 3  ОУ - включва следните отдели и подотдели: 35; 36; 43; 44; 46-54; 56-61; 146-153; 156; 173; 185; 186; 188; 204-210. 
 
Горскостопански участък “Мийковци” 
· 4 ОУ - включва следните отдели и подотдели: 55; 62-84; 154; 157-162; 194; 211-214; 228; 229. 
· 5  ОУ - включва следните отдели и подотдели: 85-99; 101-110; 155; 163-172; 187; 215; 216; 217; 219; 222.  
· 6  ОУ - включва следните отдели и подотдели: 100; 111-125; 174-184; 218; 220; 221; 223225; 230; 297- 301; 306; 307; 316- 321. 
За поддържане добро санитарно състояние на горите в района на стопанството, ограничаване на вредното влияние на някои климатични фактори, насекомни вредители и гъбни заболявания, следва да се спазват някои условия и да се провеждат следните мероприятия: 
· редовно да се събира сухата и паднала маса от насажденията и горските култури; 
· своевременно да се извършват санитарните сечи; 
· да се осигурява редовно наблюдение през пожароопасния сезон за поява на пожари и да се организира своевременното им потушаване; 
· да се засилят мерките и да се води системна борба за ограничаване и намаляване на нарушенията от незаконна сеч, паша, лов, риболов и др., за извършването на които има потенциални условия. 
ГЛАВА V 
 
ПЛАН ЗА ЗАЩИТА НА ГОРСКИТЕ ТЕРИТОРИИ  ОТ ПОЖАРИ 
 
Възможните източници, от които би могла да възникне пожарна опасност за горските комплекси в района на ДГС “Буйновци”, са разположените сред тях населени места, пресичащите ги шосета и пътища, биваците на туристи, пастири, горски работници и др. 
Разпределението на площта на стопанството по класове на пожарна опасност и по стопански участъци е съобразено с Наредба №6/05.02.2004 год. за Устройство на горите и земите в Р.България и  ще се прилага съгласно Наредба №8/11.05.2012 год. за условията и реда за защита на горските  територии от пожари. Противопожарните дялове са обособени от участъци с еднакъв клас на пожарна опасност и са нанесени на противопожарните стопанските карти в мащаб 1:25 000 със съответния цвят на класа на пожарна опасност.   
Разпределение на площта по класове на пожарна опасност и по стопански участъци е дадено в таблица № 43. 
 
Таблица № 43 
 
	Стопански участък 
	
	Клас на пожарна опасност 

	
		І 	
		ІІ 		ІІІ 		ІV 		V 	 Всичко 

	
	
	х е к т а р и 

	I ГСУ  “Дрента” 
	- 
	1361,6 
	- 
	4323,4 
	2944,6 
	8627,8 

	II ГСУ “Мийковци” 
	174,8 
	884,9 
	- 
	4189,6 
	3099,6 
	8348,9 

	Общо 
	174,8 
	2246,5 
	- 
	8511,2 
	6044,2 
	16976,7 

	% 
	1,0 
	13,2 
	- 
	50,1 
	35,7 
	100,0 


 
 
I-ви - много висока 
 
иглолистни: 
· насаждения и култури, растящи на много сухи, сухи и сухи до свежи месторастения, силно съхнещи със суха и паднала маса над 10%, с ветровални и снеговални петна над 10%. 
широколистни: 
· насаждения и култури, силно съхнещи, със суха и паднала маса над 10%, с ветровални и снеговални петна над 10%. 
· непочистени сечища и пожарища. 
 
IІ-ри - висока  
 
иглолистни: 
· насаждения и култури, растящи на свежи и свежи до сухи месторастения. 
· насаждения и култури, растящи на много сухи, сухи и сухи до свежи месторастения с пълнота до 0,7 (0,75) и височина на дървостоя над 12 метра. 
· насаждения и култури, растящи на много сухи, сухи и сухи до свежи месторастения с пълнота над 0,8 (0,75)  и височина на дървостоя над 8 - 12 метра. 
широколистни: 
· насаждения и култури, растящи на много сухи, сухи и сухи до свежи месторастения, с покритие на подлеса над 30%. 
 
IV-ти - ниска 
 
иглолистни: 
· насаждения и култури, растящи на свежи, свежи до сухи месторастения с пълнота до 0,7 (0,75) и  с височина на дървостоя над 8 - 12 метра. 
· насаждения и култури, растящи на свежи до влажни, влажни, влажни до свежи месторастения с пълнота до 0,7 (0,75) с височина на дървостоя над 12 метра. 
· насаждения и култури, растящи на свежи до влажни, влажни, влажни до свежи месторастения с пълнота над 0,8 (0,75) с височина на дървостоя над  8 - 12 метра. широколистни: 
· насаждения и култури, растящи на свежи, свежи до сухи месторастения с покритие на подлесната растителност под 30%. 
· насаждения и култури, растящи на свежи до влажни, влажни, влажни до свежи  месторастения с покритие на подлеса над 30%. 
 
V-ти - много ниска 
 
иглолистни: 
· насаждения и култури, растящи на свежи до влажни, влажни, влажни до свежи месторастения с пълнота до  0,7 (0,75) и с височина на дървостоя над 8 - 12 метра. 
широколистни: 
· насаждения и култури, растящи на свежи до влажни, влажни, влажни до свежи  месторастения с покритие на подлеса под 30%. 
 
Към записките по горскостопански участъци са приложени ведомости, в които са посочени кои отдели към кой клас на пожарна опасност са отнесени. 
На картата на противопожарните мероприятия в М 1:25000 площите, отнесени към съответните класове на пожарна опасност, са оцветени с различни цветове. 
За предотвратяване възникването на пожари, за ограничаване на разпространението и за бързото им потушаване, се предвижда направа на противопожарни съоръжения и провеждане на мероприятия, които заедно със съществуващите естествени и изкуствени прегради на огъня ще намалят щетите при евентуално възникване на пожари. 
Проектираните съоръжения и наличните такива са нанесени на картата на противопожарните мероприятия с условни знаци, като наличните и проектираните са с различни цветове. 
 
Таблица № 44 
Противопожарни мероприятия за периода 2012-2021 година 
 
	Горскостопански участъци 
	
	Съществуващи 
	
	
	Проектирани 
	

	
	ППД
 

	Бариерни
 
прегради
 

	Лесокултурни
  
прегради
 

	Минерализовани
  
ивици
 

	Площадки
 
за
 
авиотехника
 

	Временни
 
ППД
 

	Стационарен
 
наблюдателен
 
пост
 

	Минерализовани
 
ивици
 

	Пътни
 
бариери
 

	Предупредителни
 
табели
 


	
	бр. 
	км 
	км 
	км 
	бр. 
	бр. 
	 
	км 
	бр. 
	бр. 

	ГСУ ”Дрента” 
	1 
	7,2 
	77,5 
	- 
	1 
	- 
	- 
	- 
	- 
	50 

	ГСУ ”Мийковци” 
	2 
	10,6 
	70,7 
	- 
	- 
	- 
	2 
	- 
	- 
	50 

	Всичко: 
	3 
	17,8 
	148,2 
	- 
	1 
	- 
	2 
	- 
	- 
	100 


 
 
Подробни указания за разпределението на гората по класове на пожарна опасност са дадени във ведомостите за описание на пожарните дялове, приложени към кратките записки за отделните горскостопански участъци, както и в специалните карти, приложени към проекта. 
За предотвратяване появата на пожари в гората, както и за ограничаване на разпространението и бързото им потушаване се предвижда направа на противопожарни съоръжения и провеждане на мероприятия, които заедно със съществуващите естествени и изкуствени прегради на огъня, ще намалят или предотвратят щетите от евентуално възникнали пожари. 
Проектираните съоръжения и наличните изкуствени и естествени такива са нанесени върху картата на противопожарните мероприятия в М 1:25 000 с условни знаци, наличните са обозначени с черен цвят, а проектираните - със син цвят. Основните противопожарни мероприятия са: 
 
1. Бариерни противопожарни прегради. Общата дължина на съществуващите бариерни противопожарни прегради възлиза на 17,8 км. Използват се естествени прегради - реки и шосета с широчина 15-20 (30) м. През следващия десетгодишен период не се предвиждат нови.  
 
2. Лесокултурни противопожарни прегради. Общата дължина на съществуващите лесокултурни противопожарни прегради възлиза на 148,2 км. Това са речни корита, канали, камионни и тракторни пътища и просеки с широчина 5-10 м. Просеките имат минерализовани ивици по средата.  
Не са проектирани нови лесокултурни противопожарни прегради.  
Полезна и ефективна е дейността на стопанството през последните години по отношение просветлението на главните шосета и камионни пътища, с което се увеличава широчината на съществуващите прегради. Тази дейност е необходимо да продължи и през следващия ревизионен период. 
 
3. Защитна минерализована ивица. Представляват ивици с широчина 1-3 (5) м, в които е премахната тревната растителност без да са изорани. Те са покрай иглолистните култури, покрай пътищата с интензивно движение на хора и селскостопанска техника.  
Стопанството отчита изпълнение на минерализовани ивици с общата дължина на 1,5 км, която е прокарана през иглолистна култура, тя се използва като извозен път, и изпълнява функцията на лесокултурна преграда. Поради това, че минерализованите ивици изпълняват функции на лесокултурни прегради, направата на нови минерализовани ивици не се предвижда. 
 
4. Покрай пътищата е необходимо ежегодно да се провеждат санитарни мероприятия с обща дължина 9,3 км. 
 
5. Определени са и 12 места за почивка, паркиране и палене на огън по шосето през “Твърдишкия проход”, по течението на р. Мийковска в близост до с. Мийковци и м. Хъневци и по течението на р. Веселина до с. Тодювци. Определянето на нови не е наложително. 
 
6. Предупредителните табели и плакати да се поставят през 500 – 1000 м покрай пътищата и на местата, определени за почивка, паркиране и палене на огън. Средногодишно е необходимо да се поставят по 10 броя. 
 
7. Противопожарният инвентар е разпределен в 3 противопожарни депа, в които се съхранява необходимия инвентар (лопати, мотики, брадви, кирки, моторен трион, тупалки, кофпомпи и др). Противопожарните депа се намират в с. Буйновци, с. Дрента и с. Тодювци. 
 
Противопожарни средства за гасене на пожари, необходими за технологичното оборудване на противопожарно депо 
 
	пожаро-
гасител 
	кофпомпа 
/гръбна пръскачка 
	кафа за 
вода 
	лопата 
	брадва 
	кирка 
	тупалка 
	съд за вода     
200 л 
	моторен 
трион 

	- 
	4 
	4 
	10 
	3 
	3 
	15 
	1 
	2 


 
 
8. На картите с противопожарните мероприятия са показани с червен цвят пътищата за противопожарната техника. Върху тези карти са показани също източниците за вода и подстъпите към тях и площадката за кацане на хеликоптери – за тази цел да се използва стадиона в с.Тодювци. 
 
9. През пожароопасния период трябва да се назначават пожаронаблюдатели за стационарния пункт в местността “Шубеци” и подвижна патрулна двойка.  
 
10. Ежегодно при настъпване на пожароопасния сезон да се извършва инструктаж на служителите от стапанството, и да се пропагандира сред местното население чрез наличните средства за информация.  
Общо за провеждане на противопожарни мероприятия ще са необходими средства след като се изготвят допълнителни разчети за всяко едно мероприятие.  
Изпълнението на противопожарните мероприятия трябва да се извърши през първите две – три години от действието на горскостопанския план. 
ГЛАВА VІ 
 
ЕКОЛОГО-ИКОНОМИЧЕСКИ ЕФЕКТ 
ОТ ГОРСКОСТОПАНСКОТО ПЛАНИРАНЕ 
 
  ЕКОЛОГО-ИКОНОМИЧЕСКИ ЕФЕКТ 
 Този горскостопански план е перспективен план за стопанисване на горите в ДГС “Буйновици”. В него са набелязани редица мероприятия, целящи повишаване продуктивността и увеличаване на другите полезни функции на гората. 
Мероприятията са проектирани въз основа на установените типове горски месторастения и са съобразени с перспективите за най-целесъобразно използване на потенциалните им възможности. 
С извеждане на възобновителните сечи се цели: възобновяване на насажденията и осигуряване на по-добри условия за възобноваване на естествените високостъблени насаждения, превръщане на издънковите насаждения в по-продуктивни семенни, изсичане на зрелите и презрели насаждения и култури, които са с намален прираст. 
С извеждането на санитарните и отгледни сечи ще се подобри санитарното състояние и сортиментното съотношение на оставащите дървостои. 
От промяната на залесената площ, от общия прираст на гората и след провеждане на предвидените мероприятия, ще настъпят чувствителни промени и в разпределението на площите и запасите по класове на възраст. 
През настоящото десетилетие са предвидени значителни по обем и видово разнообразие лесовъдски мероприятия. Същите съчетават в себе си, както ползване на дървесина и други полезности от гората, така и съществено подобряване на състоянието и качеството на дървостоите, увеличаване на продуктивността на гората от единица площ, максимално използване на потенциалната продуктивност на типовете горски месторастения и оптимизиране на целевия състав. 
По своята същност горскостопанският план, като съвкупност от теренни проучвания, резултатите от досегашното стопанисване, предвидените мероприятия, съобразно състоянието на насажденията и отражението им върху общото състояние на гората, е екологичен проект, чийто ефект е от съществено значение както за района, така също и общо за страната. 
Икономическата страна е отражение на добивите на дървесина от единица площ, количеството и качеството на сортиментите, нарастването на залесената площ и други. 
 
Екологическият ефект е подобряване на общите показатели на гората като цяло, на съотношението на видовете сечи, на видовото разнообразие, на видовете гори и т.н. 
  
Извеждането навреме на отгледните и санитарни сечи, наред с химическата борба ще подобрят качеството на дървостоите и здравословното им състояние. 
Значително се увеличават защитените територии, като запазват защитните, водоохранните и водорегулиращи функции на насажденията, а така също и растежните условия. 
Еколого-икономическият ефект от лесоустройственото проектиране е отражение на изменението на натуралните показатели в количествено и качествено отношение. 
 
В заключение трябва да се каже, че при проектирането на мероприятията, залегнали в този горскостопански план водещ приоритет е съхраняване на природните дадености на района –  биологично разнообразие, ландшафт и др.  
 
Проектираните мероприятия имат за цел да подобрят състоянието и видовия състав на насажденията, да повишат тяхната продуктивност и други полезни функции на горите и не на последно място да спомогнат за увеличаване устойчивостта на екосистемите. Това ще се постигне след изпълнение в пълен размер на всички видове възобновителни, отгледни, селекционни и санитарни сечи.  
През следващото десетилетие се очаква общият дървесен запас на стопанството да бъде около установените 2752035 куб.м. Проектираното ползване от 419785 куб.м е равно на 105,0% от прираста, който възлиза на 447640 куб.м. 
 
От средните таксационни показатели се наблюдава запазване на средната възраст, която е 68 години. Пълнотата, бонитетът и прирастът, както общо за стопанството, така и по стопански класове или видове гори, ще останат около сегашните си стойности. За бъдещия десетгодишен период от икономическа гледна точка главна роля ще играят отгледните и възобновителните сечи, които ще доведат до подобряване на качественото състояние на дървостоите. Подобряването на сортиментната структура ще доведе до доближаване на общата количествена стойност на дървесните ресурси. Страничните горски ресурси ще останат в същите граници.  
Значително се увеличават горите с природозащитен статус, което се дължи на обявените територии по Натура 2000. Наблюдаваме значително намаление на ерозираните земи. 

  
ГЛАВА VІІ 
 
ЗАЩИТЕНИТЕ ЗОНИ ПО ДИРЕКТИВА НАТУРА 2000 
 
Очаквано въздействие на проектираните мероприятия върху предмета и целите на защитените зони по Закона за биологичното разнообразие 
 
УВОД 
 
Тази глава е разработена в съответствие с писмо №НСЗП-83/09.03.2012 на МОСВ относно: Оценка за съвместимост на горскостопанските мероприятия с предмета и целите на опазване на защитените зони по чл.10 и чл.11 от Наредбата за ОС и чл.3, ал.1, т.1 от Закона за биологичното разнообразие (защитени  зони  по Натура 2000). 
 
 
1. СПИСЪК НА ВОДОДАЙНИТЕ ЗОНИ, РАЗПОЛОЖЕНИ В 
    ГРАНИЦИТЕ НА ДГС ”БУЙНОВЦИ” с. БУЙНОВЦИ 
 
Обявена е с протокол от 14.12.1976 г., одобрен на 16.11.1978 г. от Министерството на строежите и архитектурата, и съгласувано с Министерството на горите и горската промишленост с писмо № 12300/20.10.1978 г. и със Заповед № СОЗ-34/28.12.2004 г. на Директора на Басейнова дирекция “Дунавски район” (БДДР) за учредяване на санитарно-охранителната зона на яз. “Йовковци”, предназначен за питейно-битово водоснабдяване. Тя е част от водосборния басейн на язовира и обхваща следните отдели и подотдели с №№ 1 – 70; 71 а-е, з, и, 2-5; 72 г; 75 а-д, м, н, 1; 76 – 79; 80 а-д, з, и, м, 1; 81; 82 а, б, в, м, 1, 2; 97 з; 126 а, з-ш, 1, 3, 4; 127 б-х, 1-6; 128 – 132; 133 а-ф1, 1, 2, 3; 134 – 144; 145 а, б, г-ш, 1; 146 – 153; 154 з, л-у, ч, ш, щ, 3; 156 – 162; 173; 185 – 188; 189 е-с, 1; 190 – 212; 226 – 229; 370 – с обща площ 10768,5 ха, от която 10386,4 ха залесена и 382,1 ха незалесена. 
Част от вододайната зона попада в Гори и земи в защитени територии, обявени по реда на чл. 5, ал. 3, т. 1 от ЗГ, Закона за защитените територии и Закона за биологичното разнообразие: 
 
1. Защитени зони,  обявени по реда на ЗБР (Натура 2000) за запазване на природните местообитания на дивата флора и фауна – съгласно директива 
92/43/ЕЕС (Директива за хабитатите), съгласно чл. 5, ал. 3, т. 1 от Закона за горите. 
 
- Защитена зона “ТВЪРДИШКА ПЛАНИНА” – BG 0000211 – определена съгласно     чл. 3, ал. 1, т. 1 от Закона за биологичното разнообразие, с РМС № 611 от 16.10.2007 г. - отдели и подотдели с №№ 71 ж, 1; 72 а, б, в, 1, 2; 73; 74; 75 е-л; 80 е, ж, к, л, 2; 82 г-л; 83; 84; 85 а, б, в, д, е, и; 213; 214 – с обща площ 488,6 ха, от която 474,4ха залесена и 14,2 ха незалесена. 
 
 
2. ЗАЩИТЕНИ МЕСТНОСТИ, съгласно ЗЗТ. 
 
· Защитена местност “Марков бук” - обявена като буферна зона около Резерват 
“Хайдушки чукар” със Заповед № 311/10.04.1986 г. на КОПС при МС (ДВ, бр. 34 от 1986 г.), прекатегоризиран в Защитена месност със Заповед № РД-506 от 12 юли 2007 г. на МОСВ – отдели и подотдели с №№ 85 г, ж, з, 1 – с обща площ 26,2 ха, от която 26,1 ха залесена и 0,1 ха незалесена. 
· Защитена местност “Главите” - обявена като буферна зона около Резерват “Савчов чаир” със Заповед № 311/10.04.1986 г. на КОПС при МС (ДВ, бр. 34 от 1986 г.), прекатегоризиран в Защитена месност със Заповед № РД-506 от 12 юли 2007 г. на МОСВ – отдели и подотдели с №№ 126 б, в, г, д, е, ж, 2; 127 а; 133 х1; 189 а, б, в, г, д – с обща площ  76,8 ха, от която 72,6 ха залесена и 4,2 ха незалесена. 
 
· Защитена местност “Слона” - обявена със Заповед № 333/16.05.1991 г. на МОС, включва имот с кадастрален № 772.017 по КВС в землището на с. Тодювци, ЕКАТЕ – 72607, община Елена, област Велико Търново, с площ 136,679 дка – отдел и подотдели: 145 в, 2 - с обща площ 13,7 ха, от която 13,5 ха залесена и 0,2 ха незалесена. 
 
На територията на стопанството се намира резервата “Хайдушки чукар”, обявен със заповед № 508/28.03.68 год. на Комитета по горите и горската промишленост с обща площ 33,9 ха. Същият представлява елитна букова гора.  
Съгласно Закона за защитените територии, той е прехвърлен за стопанисване и охрана към Министерство на околната среда и водите. Прекатегоризиран е в Поддържан резерват със същото име със Заповед № РД 389/15.10.1999 год. на МОСВ.  
Със Заповед №РД-707/29.07.2010 год. (ДВ бр.78/05.10.2010) е променена площта на резервата – намаление на 31,7810 ха. 
 
Със Заповед РД-227/07.03.2003 година на МОСВ са обявени за защитени и забележителни вековни дървета: 16 броя бял бор (Pinus sylvestris) и 5 броя черен бор (Pinus nigra) в землището на с.Тодювци, община Елена, област Велико Търново. 
 
 
3. МЕРОПРИЯТИЯ НА ТЕРИТОРИЯТА НА ВОДОДАЙНИТЕ ЗОНИ,  
    ПОПАДАЩИ В ГРАНИЦИТЕ НА ЗАЩИТЕНИТЕ ЗОНИ  
    (НАТУРА 2000) 
 
а) Проектирани сечи 
 
Съобразно биологическите особености на дървесните видове, състоянието на насажденията, хода на възобновителния процес и целта на стопанисването  на територията на вододайните зони попадащи в Защитена зона “Твърдишка планина” е предвидено да се извършват сечи, които са съобразени с Наредба № 8 на ИАГ при МЗХ. 
Групово-постепенна – в подотдели: 71: ж; 72:а, б, в; 73:е, ж, и; 74:а, б, в, г; 75:з; 82:д, ж, з, и, п; 83:б, д, к, м, п; 84:в, е, ж, з; 85:а, в, д; 213:д, е; 214:г,ж – с обща площ 267,6 ха. 
Пробирка – в подотдели: 75:ж, и, к; 80:е, ж; 82:л; 83:и, о; 84:а; 214:и, к, л – собща площ 32,6 ха. 
Прореждане – в подотдели: 75:е; 82:е, к; 83:е; 84:и; 85:е; 213:в; 214:д, з – собща площ 21,8 ха. Санитарна – в подотдел 81:г – с обща площ 13,1 ха. 
Селекционна в подотдел 83:л – с обща площ 8,7 ха. 
 
б) Възобновяване и залесяване 
 
През настоящия ревизионен период в насажденията на територията на вододайните зони попадащи в Защитена зона  “Твърдишка планина” в ДГС “Буйновци” с. Буйновци ще се разчита изцяло на естественото възобновяване. На територията няма площи, предвидени за залесяване. 
 
в) Противопожарно устройство 
 
На територията на вододайните зони попадащи в Защитена зона “Твърдишка планина” BG0000211 са проектирани противопожарни мероприятия, които не са в разрез с целите за които е създадена тази  зона. 
 
 
4. МЕРОПРИЯТИЯ НА ТЕРИТОРИЯТА НА ЗАЩИТЕНИТЕ ЗОНИ,      ПО СМИСЪЛА НА ЗЗТ И ЗАЩИТЕНИТЕ ЗОНИ (НАТУРА 2000)      ПО СМИСЪЛА НА ЗБР 
 
Защитените територии, обявени по реда на Закона за биологичното разнообразие попадащи на територията на ДГС „Буйновци” с. Буйновци са категоризирани като “гори в защитени  територии”  съгласно  чл. 4, ал. 3  от  Закона за горите.  
В границите на  защитените зони са включени всички гори и горски територии, независимо  от вида на собствеността. 
Проектирането на лесовъдските мероприятия са съобразени с предмета и целите на защитената зона и ограничителните режими на защитените зони по Закона за биологичното разнообразие, описани в заповедта за обявяването на всяка зона.  
Целите, които трябва да се имат в предвид при стопанисването и при проектиране на лесовъдските  мероприятия  в Защитени зони обявени по Директива 92/43/ЕЕС от 21 май 1992 г., за запазването на природните местообитания на дивата флора и фауна, които ще бъдат наричани за кратко Защитени зони за хабитатите (Директива за местообитанията) са  следните: 
· Запазване на площта на природните местообитания и местообитанията на видове и техните популации, предмет на опазване в рамките на защитената зона. 
· Запазване на естественото състояние на природните местообитания и местообитанията на видове, предмет на опазване в рамките на защитената зона, включително и на естествения за тези местообитания видов състав, характерни видове и условия на средата. 
· Възстановяване при необходимост на площта и естественото състояние на приоритетни природни местообитания и местообитания на видове, както и на популации на видовете, предмет на опазване в рамките на защитената зона. 
Всяка Защитена зона по Дитектива Натура 2000, попадаща на територията на ДГС „Буйновци” с. Буйновци, е разработена по отделно, представена е информация за наименованието на защитената зона, код, по коя от директивите е обявена, обща площ,  таксационни показатели, проектирани лесовъдски мероприятия  и  др.  
 
В ДГС „Буйновци” с. Буйновци попада една Защитена зона: 
 
1. Защитена зона “Твърдишка планина” BG0000211 - определена съгласно чл. 3, ал. 1, т. 1 от Закона за биологичното разнообразие с Решение на МС № 611/16.10.2007 год. 
Общата площ на  Защитената зона по Дитектива Натура 2000, разположени на  територията на  ДГС „Буйновци” с.Буйновци е 2658,5 ха, което представлява 15,1% от площта на стопанството.  
 
Подробно описание на Защитената зона 
 
5. ЗАЩИТЕНА ЗОНА “ТВЪРДИШКА ПЛАНИНА” BG0000211 - 
определена съгласно чл. 3, ал. 1, т. 1 от Закона за биологичното разнообразие с Решение на МС №611/16.10.2007 г., която представлява Защитена зона местообитания. 
Разположена е в землищата: на село Буйновци – 914,9 ха и село Мийковци – 1743,9 ха от община Елена в ІІ-ри ГСУ –  "Мийковци“ на ДГС “Буйновци” с.Буйновци в отдели и подотдели  с №№: 71 ж, 1; 72 а, б, в, 1, 2; 73; 74; 75 е-л; 80 е, ж, к, л, 2; 82 г-л; 83; 84; 85 а, б, в, г, д, е, ж, з, и, 1; 86 а, б, в, г, д, е, ж, з, и, 1, 2; 87; 88 б-к, л, м, 2-4; 91 б-ж, 1, 2; 92; 93; 94; 95; 96 к, н-р, 2, 3, 4; 97 у, ф, ч, ш; 99 с-а1, 3, 4; 100 р, с; 101 – 114; 115 а, з, и, к, о, п, т, у, ф, х, ч, ш, щ, 2-7; 116 г-м; 117 б, в; 213; 214; 215 а, б, в, 1; 216 ж, з, и; 217; 218 д-л, 1, 2, 3; 219; 220 – 223; 224 б-е, к, л, м; 297; 298 а-ж, к, 1; 299; 320; 321  - с обща площ 2658,5 ха, от която 2601,8 ха залесена и 56,7 ха незалесена. 

 
Списък на местообитанията в Защитена зона  “Твърдишка планина” BG0000211 
 
9110 - Букови гори от типа Luzulo-Fagetum  в отдели и подотдели: 71:ж; 72:а –в; 73:а 
· н; 74:а – г; 75:е – л; 80:е, ж; 83:и, н, р; 84:а – и; 85:б - е, з, и; 86:д – и; 87:а –з; 88:г; 92:а – в, д, ж, и, м; 93:а – г; 94:а – ж; 95:в, е, ж, и; 96:к, н – р; 99:ю, я; 101:а – к; 102:а – т; 103:ж, з, к; 104:в –к; 105:а – е; 106:д – з; 107:а, в – е, з –п; 108:а – н; 109:а – г, е – о; 110:а – з; 111:а – о; 112:а; 113:а , б, г – к, м – о; 114:а – е, з – к; 115:и, к, о, п, т – х, ч – щ; 116:г – м; 213:а – е; 214:д; 215:б, в; 216:и; 217:а, с; 218:д, ж, к; 219:а –д; 220:а – и; 221:а – о; 222:а; 224:б – е; 297:а –е, з – к; 298:а, в, г, е, ж; 
320:а; 321:е с  обща площ  1795,5 ха. 
 
9130 - Букови гори от типа Asperulo-Fagetum  в отдели и подотдели: 82:л; 83:а, б, к 
· м, о, п; 85:а, ж; 86:а – г; 88:в, и, л; 91:г – ж; 92:г, е, з, к, л, н; 95:а, б, г, д, з, к; 103:а – е, и; 104:а, б; 106:а – г; 107:б, ж; 214:а – г, ж, и – л; 215:а; 217:б – г, п, р; 222:б – е с   обща площ  346,1 ха. 
 
9170 - Дъбово-габърови гори от типа Galio-Caprinetum  в отдели и подотдели: 
80:к, л; 82:г – к; 83:в – з; 88:б, д – з, к, м; 91:б, в; 97:у, ф, ч, ш; 99:с – щ, а1; 100:р, с; 106:и; 109:д; 112:б – л; 113:в, л; 114:ж; 115:а, з; 117:б, в; 214:е, з; 216:ж, з; 217:д – о; 218:е, з, и, л; 223:а – в, д, ж – о; 224:к – м; 297:ж; 298:б, д, к; 299:а – н; 321:а – д, ж, з с   обща площ  466,6 ха. 
 
 
Собственост на горските територи в Защитена зона  “Твърдишка планина” BG0000211 
 
Във връзка с извършеният процес на възстановяване на собствеността в  горите и земите  от горския фонд и изработените Карти на възстановената собственост (КВС) на землищата разположени на територията на Защитена зона “Твърдишка планина” BG0000211, е  извършена  следната диференциация по  собственост: 
 
 
Собственост на горските територии  в  защитена зона  “Твърдишка планина” BG0000443 
 
	Защитена зона 
	Собственост на горските територии в защитена зона 

	
	държавна  общинска 	частна  юр.лица 	религ. 		общо 

	
	Хектари 

	Твърдишка планина 
	2360,6 
	233,8 
	62,6 
	1,5 
	- 
	2658,5 

	% 
	88,8 
	8,8 
	2,3 
	0,1 
	- 
	100,0 


 
 
Общи таксационни данни за защитена зона “Твърдишка планина” BG0000211 
 
Средната възраст  на защитената  зона е 82 години, средният  запас е 219 куб.м/ха, средният прираст е 3,06 куб.м/ха. Общият среден  годишен прираст  е  7952 куб.м. 
Средната пълнота на  защитената  зона  - 0,78 
 
 Проектирани мероприятия в Защитена зона “Твърдишка планина”  BG0000211 
 
а) Проектирани сечи 
 
Съобразно биологическите особености на дървесните видове, състоянието на насажденията, хода на възобновителния процес и целта на стопанисването  в  Защитена зона  “Твърдишка планина”  на териториите с обособени местообитания е предвидено да се извършват такива сечи, които са съобразени  с Наредба № 8 на ИАГ при МЗХ. 
В държавните гори на Защитена зона “Твърдишка планина” BG0000211   
годишното ползване  по  ГСП от 2012 година е 7115 куб.м, което представлява  100,9% от средния им годишен прираст – 7046 куб.м. В сравнение с общия запас в държавните гори на  Защитена зона “Твърдишка планина”, който е 500330 куб.м, размерът на годишното ползване е  1,4%, а ползването на 1 ха е 3,1 куб.м. 
 
б) Възобновяване и залесяване 
 През настоящия ревизионен период в насажденията на Защитена зона “Твърдишка планина” в ДГС “Буйновци” с. Буйновци с обособени местообитания ще се разчита изцяло на естественото възобновяване. На територията на защитената зона няма площи предвидени за залесяване. 
 в) Противопожарно устройство 
 
На територията на Защитена зона “Твърдишка планина” BG0000211 са проектирани следните противопожарни мероприятия, които не са в разрез с целите, за които е създадена тази зона. 
1. Бариерни прегради 
Съществуващи бариерни прегради в Зaщитена Зона ”Твърдишка планина” – BG0000211 е по границата на защитената зона, общата им дължина е 1,7 км. В защитената зона не се налага проектиране на нови бариерни противопожаярни прегради. 
 
2. Лесокултурни прегради 
Съществуващите лесокултурни прегради в Защитена зона ”Твърдишка планина” BG0000211 са с обща дължина 29,2 км и представляват автомобилни горски пътища, просеки и други. Проектиране на нови лесокултурни противопожарни прегради не се налага. 
 
3. Минерализовани ивици 
В Защитена зона ”Твърдишка планина” BG0000211 няма съществуващи минерализовани ивици и не е необходимо проектирането и изграждането на нови.  
 
4. Пожарозащитни пояси  
Това са залесени ивици създадени от пожарно - устойчиви широколистни дървесни и храстови видове с ширина от 100 до 300 метра, разположени напречно на преобладаващите ветрове или по влажни дерета за разделяне на по-големите комплекси иглолистни култури. Не са проектирани нови пожарозащитни пояси, поради липсата на големи комплекси от иглолистни култури на територията на Защитена зона ”Твърдишка планина” BG0000211 и отсъствието на големи масиви от иглолистни видове. 
 
5. За да се избегне опасността от пожари преди наближаване на пожароопасния сезон е необходимо покрай шосетата и чакълираните пътища в Защитена зона ”Твърдишка планина” – BG0000211 тревата да се окосява, изнася и да се почистват леснозапалимите материали, намиращи се на разстояние 10-20 м от двете страни на пътищата. 
 
6. Предупредителни табелки и плакати с противопожарно съдържание се предвижда да се поставят покрай следните пътища, водещи към горските масиви в Защитена зона ”Твърдишка планина” BG0000211: на шосето от село Буйновци към град Твърдица, на границата между отдел 79 и отдел 88. На билото на Стара планина (Твърдишки проход). На шосето преди с. Мийковци – мах. Духпевци. Общият им брой е 3 (три). Предвидено е да се поставят и предупредителни табелки и плакати и на местата за почивка, паркиране на коли и палене на огън. Предупредителните табели и плакати трябва да се обозначат съгласно БДС. 
 
7. Местата за почивка и паркиране в Защитена зона ”Твърдишка планина” BG0000211 се намират в близост до следните отдели и подотдели: 99:ю; 72:в. Тези места трябва да се обозначат съгласно БДС. 
 
8. Местата за палене на огън в Защитена зона ”Твърдишка планина” – BG0000211 се намират в близост до следните отдели и подотдели: до 99:ю; 72:в. Местата за палене на огън да се обозначават съгласно БДС. 
 	 
9. Водоизточници за противопожарни нужди  
В Защитена зона ”Твърдишка планина” – BG0000211 не съществуват водоизточници с необходимите подстъпи, пригодени за противопожарни цели, за които е необходимо да има и преносими потопяеми помпи: най-близкия водоизточник се намира до село Мийковци. Площадките да се обозначават съгласно БДС. 
 
10. Площадки за кацане на авиационна техника  
На територията на Защитена зона ”Твърдишка планина” BG0000211 няма площадки за кацане на авиационна техника и не е предвидено изграждането на нови такива.  
 
11. Телефонни постове - най-близките телефонни постове до Защитена зона ”Твърдишка планина” BG0000211 се намират в с. Буйновци и с. Мийковци. 
 
12. Местата за обръщане на противопожарни автоцистерни в Защитена зона ”Твърдишка планина” – BG0000211 се намират до следните отдели и подотдели: 72:в; 222:1. Тези места трябва да се обозначат съгласно БДС и да се стабилизират на терена. 
 
13. Съществуващо депо за противопожарен инвентар в Защитена зона ”Твърдишка планина” BG0000211 няма. Необходимо е да се устрои такова в подходяща сграда на територията на село Мийковци. 
14. Наблюдателни пунктове 
В Защитена зона ”Твърдишка планина” BG0000211 няма стационарни кули за пожаронаблюдение и не е предвидено и изграждането на нови такива. За тази цел може да се използва х.”Чумерна”. 
 
Необходимо е всички служители и горски работници периодично да се инструктират и запознават с правилника за противопожарна безопасност. Да се организират доброволни пожарни отряди в населените места. 
Набелязаните мероприятия са достатъчни за предотвратяването, а при нужда и за бързото потушаване на евентуално възникнали пожари. 
 
г) Пашата за периода от 2012 до 2021 година 
 
Съгласно стандартен формуляр на защитена зона “Твърдишка планина” BG0000211, територията на ДГС”Буйновци”, попадаща в рамките на защитената зона няма забрани в установените местообитания. 
 
ГЛАВА VIIІ 
 
ГОРСКИ ТЕРИТОРИИ ЗА ЗАЩИТА НА ВОДИТЕ 
 
 УВОД 
 
Вододайната зона е обявена с протокол от 14.12.1978 г., от МСА и съгласувана с МГГП с писмо № 12300/20.10.1978 година. В нея са включени насажденията и голите горски площи, от вододайната зона на язовир "Йовковци". Вододайната зона е обособена с цел водоснабдяване на гр. В.Търново и част от селищата на района. Направена е кратка характеристика на физикогеографските и климатичните условия на горския фонд, а така също и анализ на досегашното стопанисване. 
Въз основа на извършените проучвания на естествено-историческите условия са разработени мероприятия, които целят запазване и увеличаване на защитните и водоохранни функции на гората. Дадени са насоките за организация на вододайната зона и санитарно-хигиенните мероприятия. 
 
 1. МЕСТОНАХОЖДЕНИЕ И ПРИРОДНИ УСЛОВИЯ 
 
Вододайната зона се намира в землищата на основните населени места - с. Дрента и            
с. Тодювци, Великотърновска област. В горско-административно отношение се числи към ДГС "Буйновци", Регионално управление по горите - гр. В. Търново. Разположена е по северните склонове на Еленския Балкан, който е дял на Средна Стара планина при граници: от изток - билото Твърдишки проход (м. “Кантона” - м. “Околчец” - мах. Шубеци); от юг - Главното било на Средна Стара планина; от север - ДГС "Елена"; от запад - държавните горски стопанства "Гурково", "В. Търново" и "Елена". 
Обхваща водосбора на река Веселина и притоците й реките Божичка, Злата река, Еловица, Липовска река, Конгарица и др. 
Релефът на вододайната зона е планински в югозападната и южната част, и хълмист в северната. Той е силно пресечен. От централното било на Стара планина се спускат на север множество била като Тисов рът, Копнешки чукар, Елов чукар, Разпада, Бутурски чукар, Божура и др. От тях на изток и запад се спускат множество странични била, които очертават релеф с къси, много стръмни и стръмни склонове, и тесни дълги долове с множество разклонения. 
Преобладават терени с наклони над 21° (стръмни и много стръмни), които заемат 92,1% от дървопроизводителната площ на зоната. 
 
Общото направление на билата определя неравномерното разпределение на площта на вододайната зона по изложения – 61,1% от дървопроизводителната площ са със сенчести изложения и 38,9% с припечни. 
 
Вододайната зона е разположена при надморска височина между 350 и 1200 м, като преобладават тези от 651-700 м (24,4%) и от 551 - 600 м (19,3%) - табл. № 3. 
 
 
Таблица № 3 
Разпределение на дървопроизводителната площ по средна надморска височина 
 
------------------------------------ надморска височина         ха     % ------------------------------------ 
301 -  350 m             14.3    0.1 
351 -  400 m            182.1    1.7 
401 -  450 m            157.0    1.4 
451 -  500 m            783.4    7.1 
501 -  550 m            734.6    6.7 
551 -  600 m           2132.4   19.3 
601 -  650 m           1112.2   10.1 
651 -  700 m           2684.4   24.4 
701 -  750 m            676.4    6.1 
751 -  800 m            947.9    8.6 
801 -  850 m            211.5    1.9 
851 -  900 m            618.7    5.6 
901 -  950 m            120.4    1.1 
951 -  1000 m           404.0    3.7 
1001 -  1050 m           25.0    0.2 
1051 -  1100 m          182.0    1.7 
1101 -  1150 m           31.9    0.3 
1151 -  1200 m            1.2      - ------------------------------------ всичко                11019.4  100.0 ----------------------------------- 
 
Най-високата точка се намира в горната част на отдел 39 (1180 м н.в), а най-ниската в отдели 145 и 370 (350 м н.в). 
Река Веселина и нейните притоци образуват водосбора на вододайната зона, който в горната си част има планински характер, а в долната хълмист - с множество суходолия, които водят началото си от околните хълмове. Река Веселина и притоците й са с постоянен воден дебит, по-голям през зимата и пролетта. 
Планинската част на водосбора на р.Веселина е наситена с множество извори, някои са със серни съединения. 
Извън територията на стопанството в долното течение на реката е построен язовир "Йовковци" - хидротехническо съоръжение с голямо значение за гр. Велико Търново и района около него. 
Районът на вододайната зона се характеризира главно с разпространението на седиментни скални образувания. По отношение на геоложкия строеж южната част от територията попада в
границите на Старопланинската мегаантиклинала, а средната й северната част в границите на Северобългарската издигнатина. Преобладаващо разпространение имат пясъчници, разпространени са още: мергели, песъчливи мергели, конгломерати и мергелни варовици. 
Върху тези скали са развити сиви горски почви в северната част и кафяви горски почви в южната (планинска) част на вододайната зона. 
Средно дълбоките почви заемат 63,2% от дървопроизводителната площ, следвани от дълбоките – 34,1%. Плитките заемат 2,0% и много дълбоките 0,5% от същата площ. 
Най-голям дял от всички почвени типове заемат кафявите горски почви (56,5%), следвани от сивите горски почви (43,5%). 
Ерозията е разпространена ограничено, като площната ерозия се проявява под силно девастирани крайречни земи и клоносечни дъбови насаждения, в близост до населени места, а линейната - на отделни места, като частично дълбочинно продълбаване и странично подриване в леглата на водните течения. 
 В климатично отношение територията на вододайната зона (по Л. Събев и Св. Станев) е в Предпланинския и Планинския климатичен райони на Умерено-континенталната подобласт от Европейско-континенталната климатична област. 
Общо взето климатът на вододайната зона е благоприятен за развитието на горскодървесната растителност и спомага на формирането на насаждения с добри водоохранни функции. 
Съгласно горскорастителното райониране на РБ - 1979 година - проф.Б.Захариев с колектив, горите от вододайната зона попадат в Мизийска горскорастителна област (М). Подпояс на хълмисто-предпланинските смесени широколистни гори - М-I-3 (400 - 600 м н.в) от Долния равнинно-хълмист и хълмисто-предпланински пояс на дъбовите гори - М-I (0-600 м н.в.) и двата подпояса: На нископланинските гори от горун, бук и ела - М-II-1 (600 - 1000 м н.в) и на среднопланинските гори от бук, ела и смърч М-II-2 (1000 - 1500 м н.в.) от Средния планински пояс на горите от бук и иглолистни - М-II (600 - 1800 м н.в.). 
Насажденията и културите от Долния равнинно-хълмист и хълмисто-предпланински пояс на дъбовите гори (М-I), заемат 2412,4 ха - 22,1% от залесената площ на вододайната зона, а от Средния планински пояс на горите от бук и иглолистни (М-II) – 8560,6 ха или 77,9%. 
Общо дървопроизводителната площ на вододайната зона е 11019,4 ха, като 2435,7 ха са в пояс М-I, а 8583,7 ха в пояс  М-II. 
 
 2. ДОСЕГАШНО СТОПАНИСВАНЕ 
 
Устроените сега гори като вододайна зона са стопанисвани по специално изработените проекти за вододайната зона през 1980, 1992 и 2001 години. 
Пълни данни за размера на предвидените и изпълнените мероприятия няма, тъй като отчитането е ставало общо за стопанството и общо за горите със защитни и специални функции. 
При таксацията се установи, че макар и не всички предвидени мероприятия да са изпълнени, стопанисването на тези гори като отделна категория и по самостоятелен проект е дало положителни резултати и е допринесло за подобряването на състоянието на гората и повишаване на водозащитните й функции. 
Основната възобновителна сеч в района на Държавно горско стопанство “Буйновци” е била групово-изборната сеч. Предвидената интензивност на сечта е 25-30%. Тази сеч е била изключително подходяща за горите от вододайната зона, като създава разновъзрастна структура на гората, което води до по-висока устойчивост на насажденията и увеличаване на водозадържащите и водорегулиращите функции на гората. Сечта се е провеждала основно в насаждения, в които възобновителния процес е започнал и подраста е групово разположен върху площта. В част от насажденията, между отворените прозорци, е извършвано осеменяване на насажденията на принципа на постепенната сеч, поради което сечта има характер на групово-постепенна  сеч.  
За регулиране състава на насажденията, повишаване на тяхната устойчивост, поддържане на санитарното им състояние и съкращаване на срока за производство на технически зряла дървесина, през изминалото десетилетие са извършени и отгледни сечи: отглеждане на подраста, осветления, прочистки, прореждания и пробирки. 
Най-общо за извършените отгледни сечи може да се каже, че е налице едно леко подценяване и неизпълнение на това важно горскостопанско мероприятие от страна на стопанството. Но това неизпълнение не е толкова по вина на ръководството, което е правило всичко възможно да достигне разчетите на лесоустройствения проект, а е породено от създалата се икономическа ситуация и конюнктура в страната и от реформите в отрасъла. Извършените отгледни сечи са изиграли своята положителна роля при формирането на качествени, високопродуктивни, генетически устойчиви и в добро санитарно състояние насаждения. С тяхното провеждане са подобрени видовия състав и сортиментната структура на насажденията. В резултат от отглеждането на горите в района на стопанството са подобрени водоохранно-регулиращите, защитните и рекреационни функции на  насажденията, и е дадена предпоставка за устойчиво развитие на горското стопанство на част от територията на община гр. Елена. 
Като цяло естественият възобновителен процес протича добре във вододайната зона. 
Сегашното състояние на гората осигурява изпълнението на многостранните функции, които й се възлагат, но съществуват и още възможности за увеличаване на тези функции. 
 
 3. ПЛОЩ НА ВОДОДАЙНАТА ЗОНА И ТАКСАЦИОННА 
    ХАРАКТЕРИСТИКА НА НАСАЖДЕНИЯТА 
 
Общата площ на горите и земите обявени за вододайна зона е 11373,8 ха, от която 10973,0 ха е залесена, 46,4 ха е незалесена дървопроизводителна и 354,4 ха е недървопроизводителна. 
В залесената площ преобладават широколистните насаждения от естествен произход – 7513,9 ха или 68,5% от залесената площ, които определят облика на растителността във вододайната зона. 
Културите са 1873,6 ха или 17,0% и са предимно иглолистни. В това число изредените (0,10,3) насаждения и култури са общо 59,9 ха или 0,5% от площта на вододайната зона. 
Незалесената, подлежаща на залесяване площ е 46,4 ха или 0,4%, от която 46,4 ха са сечища. В недървопроизводителната площ преобладават поляните – 239,2 ха или 2,2%, просеките – 63,3 ха или 0,5%, пътища – 28,9 ха или 0,3% и нелесопригодните голини – 8,3 ха или 0,1%. 

Цялата площ на вододайната зона попада в пояс ІІІ от санитарно-охранителната зона на язовир “Йовковци”.  
Обявена е с протокол от 14.12.1976 г., одобрен на 16.11.1978 г. от Министерството на строежите и архитектурата, и съгласувано с Министерството на горите и горската промишленост с писмо № 12300/20.10.1978 г. и със Заповед № СОЗ-34/28.12.2004 г. на Директора на Басейнова дирекция “Дунавски район” (БДДР) за учредяване на санитарноохранителната зона на яз. “Йовковци”, предназначен за питейно-битово водоснабдяване. Тя е част от водосборния басейн на язовира и обхваща следните отдели и подотдели: №№ 1 – 70; 
71 а-е, з, и, 2-5; 72 г; 75 а-д, м, н, 1; 76 – 79; 80 а-д, з, и, м, 1; 81; 82 а, б, в, м, 1, 2; 97 з; 126 а, зш, 1, 3, 4; 127 б-х, 1-6; 128 – 132; 133 а-ф1, 1, 2, 3; 134 – 144; 145 а, б, г-ш, 1; 146 – 153; 154 з, лу, ч, ш, щ, 3; 156 – 162; 173; 185 – 188; 189 е-с, 1; 190 – 212; 226 – 229; 370 – с обща площ 10768,5 ха, от която 10386,4 ха залесена и 382,1 ха незалесена. 
Част от вододайната зона попада в Гори и земи в защитени територии, обявени по реда на чл. 5, ал. 3, т. 1 от ЗГ, Закона за защитените територии и Закона за биологичното разнообразие: 
 
1. Защитени зони, обявени по реда на ЗБР (Натура 2000) за запазване на природните местообитания на дивата флора и фауна – съгласно директива 92/43/ЕЕС (Директива за местообитанията), съгласно чл. 5, ал. 3, т. 1 от Закона за горите. 
- Защитена зона “ТВЪРДИШКА ПЛАНИНА” – BG 0000211 – определена съгласно         чл. 3, ал. 1, т. 1 от Закона за биологичното разнообразие, с РМС № 611 от 16.10.2007 г. - отдели и подотдели с №№ 71 ж, 1; 72 а, б, в, 1, 2; 73; 74; 75 е-л; 80 е, ж, к, л, 2; 82 г-л; 83; 84; 85 а, б, в, д, е, и; 213; 214 – с обща площ 488,6 ха, от която 474,4ха залесена и 14,2 ха незалесена. 
2. Защитени местности, съгласно ЗЗТ 
 
· Защитена местност “Марков бук” - обявена като буферна зона около Резерват 
“Хайдушки чукар” със Заповед № 311/10.04.1986 г. на КОПС при МС (ДВ, бр. 34 от 1986 г.), прекатегоризиран в Защитена месност със Заповед № РД-506 от 12 юли 2007 г. на МОСВ – отдели и подотдели с №№ 85 г, ж, з, 1 – с обща площ 26,2 ха, от която 26,1 ха залесена и 0,1 ха незалесена. 
 
· Защитена местност “Главите” - обявена като буферна зона около Резерват “Савчов чаир” със Заповед № 311/10.04.1986 г. на КОПС при МС (ДВ, бр. 34 от 1986 г.), прекатегоризиран в Защитена месност със Заповед № РД-506 от 12 юли 2007 г. на МОСВ – отдели и подотдели с №№ 126 б, в, г, д, е, ж, 2; 127 а; 133 х1; 189 а, б, в, г, д – с обща площ  76,8 ха, от която 72,6 ха залесена и 4,2 ха незалесена. 
 
· Защитена местност “Слона” - обявена със Заповед № 333/16.05.1991 г. на МОС, включва имот с кадастрален № 772.017 по КВС в землището на с. Тодювци, ЕКАТЕ – 72607, община Елена, област Велико Търново, с площ 136,679 дка – отдел и подотдели: 145 в, 2  -       с обща площ 13,7 ха, от която 13,5 ха залесена и 0,2 ха незалесена. 
  
Средната възраст на гората е 72 години. Преобладават насажденията от трети клас на възраст (от 41 год. до 60 год.) - 25,5%, следвани от втори клас на възраст (от 21 год. до 40 год.) – 20,3%. 
Обликът на гората във вододайната зона дават следните дървесни видове: бук – 46,3%, габър – 20,5%, бял бор – 11,1% и др. 
Общият дървесен запас без клони е 2045600 куб.м и надлесни - 20045 куб.м. Общият среден годишен прираст на гората е 33186 куб.м, а на 1 ха – 3,02 куб.м. 
Средният бонитет на насажданията е трети (3,1), а средната пълнота – 0,76. 
 
 4. НАСОКИ ЗА ОРГАНИЗАЦИЯ НА СТОПАНИСВАНЕТО 
 Горите и териториите, обявени за вододайна зона обхващат и площи с по-строг режим на стопанисване, отколкото на водоохранните и такива, които освен основното си предназначение – водоохранното, ще изпълняват и други специални функции. Категориите, площите и подотделите на тези гори и територии са дадени в т. 3 на тази записка. Основната цел и насоките на стопанисването на тези гори са различни, и са определени от Закона за горите. Там, където основната специална функция е с по-строг режим на стопанисване, водоохранните функции ще бъдат подчинени на основните. 
Основната задача при стопанисването на другите горски територии от вододайната зона ще бъде запазването и увеличаването на защитните и водоохранни им функции. Другите специални функции ще бъдат подчинени на водоохраннте. 
Добивът на дървесина във всички гори и територии на вододайната зона ще бъде второстепенна цел на стопанисването. 
Възобновителният период на възобновителните сечи е удължен. Успоредно с това, в зависимост от вида на горите се поставят задачите за: превръщането им във високостъблени; за разнообразяването на състава и превръщането им в семенни, разновъзрастни, с достатъчен хоризонтален и при всяка възможност - вертикален склоп с жизнени, санитарно-здрави, технически, естетически и екологически ценни дървостои и др. 
5. ПРОЕКТИРАНИ МЕРОПРИЯТИЯ. РАЗМЕР НА ПОЛЗВАНЕТО.  
    ВЪЗОБНОВЯВАНЕ И ЗАЛЕСЯВАНЕ 
 
а) Сечи 
 
Сечите във вододайните зони са съобразени с целта на стопанисването, състоянието на насажденията, хода на възобновяването и други лесовъдски съображения. 
През десетилетието във вододайните зони ще се водят възобновителни сечи, отгледни сечи, санитарни сечи и голи сечи. 
Постепенна сеч е предвидена на площ 512,4 ха в т.ч. 32,0 ха окончателни, груповопостепенна на площ 1132,6 ха и гола сеч върху площ 68,5 ха. Голи сечи са предвидени само в зрели нискостъблени (акациеви) насаждения.  
Сечите да се водят според изискванията на Наредба № 8 за видовете сечи и методите за тяхното провеждане. Краткосрочните и дългосрочните постепенни сечи във вододайните зони да се водят с удължен възобновителен период. 

 Постепенна сеч. При правилното й и навременно извършване, с нея се осигурява повсеместно естествено възобновяване на насажденията. Предвижда се сечта да се извърши върху 512,4 ха. В зависимост от хода на възобновителния процес (процента на покритие на площта с надежден подраст) и склопеността на насажденията, е предвидено да се извършват осеменителна, осветителна и окончателна фази на постепенната сеч. 
Осеменителната фаза на постепенната сеч се предвижда де се извърши в сечнозрели насаждения с пълнота 0,7 и по-голяма с равномерен строеж, в които липсва възобновяване. Интензивността на сечта е 20 – 30%. Целта е да се създадат условия за поява или увеличаване на наличния естествен подраст предимно от бук и дъб, които трябва да бъдат запазени или увеличени в състава на бъдещия дървостой. През десетилетието осеменителна фаза на постепенната сеч ще се извърши върху 456,1 ха и ще се добият 30380 куб.м. 
Осветителната фаза на постепенната сеч създава благоприятни условия за растеж и развитие на появилия се при осеменителната фаза на сечта подраст. Проектира се само, ако в сечнозрелите насаждения е настъпило естествено възобновяване не по-малко от 50%. Интензивността на сечта се определя съобразно изискванията на дървесните видове, типа на месторастенето и наличието на качествен и жизнен подраст. В зависимост от конкретните условия тя е от 35 до 50%. При наличие на значително количество подраст или ако същият е прерасъл, едновременно с възобновителната сеч е предвидено и осветление на подраста. Сечта се извършва в насаждения със склопеност 0,5 и 0,6. В някои случаи, когато подраста е неравномерно разположен върху територията на насаждението, са проектирани за извършване едновременно осеменителна и осветителна фази на сечта. Площта, върху която е проектирана осветителната фаза на постепенната сеч, е 24,3 ха и ще се добият 2085 куб.м. При осеменителната и осветителна фази на постепенната сеч се запазват единичните спътници от ценни дървесни видове като явор, ясен, брекина, шестил, дива череша и др. 
Окончателна фаза на постепенната сеч е проектирана в насаждения със склопеност до    0,4 вкл., когато не по-малко от 70% от площта е възобновена с качествен и жизнен подраст. Във всички насаждения с проектирана окончателна фаза на постепенната сеч е предвидено попълване на невъзобновените петна и отглеждане на подраста. За десетилетието тази фаза на сечта е проектирана върху площ от 32,0 ха и ще се добият 4980 куб.м.  
 
Групово-постепенна. Проектирана е в насаждения с групово разположение на подраста, както и в насаждения, в които е водена при изпълнение предвижданията на проекта от 2001 год. и са налице резултатите от нейното извършване. Насажденията, в които се проектира груповоизборна сеч, са със склопеност 0,4 - 0,6 и в зависимост от степента на възобновяването, интензивността на сечта е 25-50%. При провеждане на сечта, откриването на нови прозорци става в местата, където е започнало естествено възобновяване или има изкуствено създаден подраст, като се откриват такива на един или два пъти в насаждението или части от него с висока склопеност. Разширяването на прозорците се извършва, когато появилият се или съществуващ подраст е в достатъчно количество и е добре укрепнал. Групово-постепенната сеч създава условия за запазване и развитие на подраста, както и за повишаване водоохранните и защитни функции на гората и запазване и увеличаване на биологическото разнообразие. Възобновителния период е по-дълъг 25–40 год. и дава възможност за създаване на разновъзрастни, смесени и устойчиви, с повишени защитни, водоохранни, рекреационни и др. 
функции гори. Площта на тази сеч е 1132,6 ха.  
 
Гола сеч. Гола сеч е проектирана съвсем ограничено. Предвидено е провеждане на такава сеч в акациеви култури и насаждения. Общата площ върху която ще се извършва тази сеч е 68,5 ха. 
След голата сеч в акациевите насаждения ще се разчита на издънково възобновяване от пънни и коренови издънки. За целта се предвижда разкъсване на корените след извършване на голата сеч. Голата сеч е проектирана и в трепетликовите насаждения. 
При извършването на всички видове възобновителни сечи е необходимо да се обръща особено внимание на доброто почистване на сечищата, за да не се затруднява хода на естественото възобновяване. 
 
Отгледни сечи. През десетилетието е предвидено да се извършат отгледни сечи на млади насаждения и горски култури върху площ от 2707,8 ха. 
Основните цели  при провеждането на отгледните сечи са използването на естествения отпад, регулиране на състава, пълнотата и произхода на насажденията, подобряване на сортиментната структура на дървостоите и повишаване на водоохранните, почвозащитните, защитните, рекреационните и други полезни функции на горите. Основните видове отгледни сечи, които ще се извършат през следващото десетилетие в района на вододайната зона на Държавно горско стопанство “Буйновци” са: прореждания, пробирки и селекционни сечи в семепроизводствените насаждения. 
 
Прореждания се предвиждат за извършване на площ от 1264,6 ха, в насаждения и култури от 21 до 40 години, с пълнота от 0,8 до 1,0 или при по-малка пълнота, когато строежът е неравномерен (наличие на по-гъсти групи с пълнота от 0,9 и 1,0). Във високостъблените букови и дъбови гори, прорежданията се извършват в младите насаждения до 60 годишна възраст. В зависимост от пълнотата и производителността на насажденията, типа месторастене, наклона на терена, дървесния вид и функционалната принадлежност на подотделите, интензивността на сечите е от 10 до 30%.  
Основната цел на този вид сеч е да се осигури прираста по височина и се отгледат дървета с прави самоокастрени стъбла и добре развити корони.  
 
Пробирки са проектирани във всички останали насаждения над 40 годишна възраст, за иглолистните и издънковите за превръщане и над 60 год. възраст във високостъблените букови и дъбови насаждения до достигане на зряла възраст. Тази сеч се проектира при пълнота на дървостоите от 0,7 и нагоре или при по-малка пълнота, когато строежът е неравномерен (наличие на по-гъсти групи с пълнота от 0,8; 0,9 и 1,0). В зависимост от пълнотата и производителността на насажденията, типа месторастене, наклона на терена, дървесния вид и функционалната принадлежност на подотделите, интензивността на сечите е от 10 до 25%. Общата площ предвидена за пробирки е 1407,3 ха. 
Основната задача на пробирката е да се осигури растежен простор на насажденията и прираст по диаметър на дърветата с желани стъблени форми и сортиментна структура.  
 
Санитарни сечи са проектирани на обща площ от 172,2 ха предимно в насаждения засегнати от различни видове повреди и снеголоми. Санитарни сечи са проектирани в случаите, когато процента на повредите е по-голям от процента на редовната отгледна или възобновителна сеч или насажденията през следващото десетилетие ще “почиват”. В случаите, когато в проектираните отгледни и възобновителни сечи, част от сечта ще има санитарен характер, това е предвидено и по отношение на сортиментната структура на добивите по видове сечи и дървесни видове, в посока на увеличаване на по-некачествените сортименти. Интензивността е равна на процента на увредената дървесна маса. 
 
б) Размер на ползването 
 
Подлежащата на ползване дървесина (без клони) през предстоящото десетилетие възлиза на 275115 куб.м. стояща маса или средногодишно по 27510 куб.м. 
в) Възобновяване и залесяване 
 
Зрелите насаждения във вододайните зони ще се възобновят предимно по естествен начин. 
Издънково ще се възобновяват нискостъблените (акациеви) насаждения и култури. През десетилетието във вододайните зони не се предвижда  залесяване. 
 
 6. ПЪТНА МРЕЖА, СГРАДИ, ВРЕМЕННИ СКЛАДОВЕ  
    И СТРАНИЧНИ ПОЛЗВАНИЯ 
 
На територията на вододайните зони няма построени сгради и временни складове. Не се предвижда строителство на нови сгради.  
Съществуващата пътна мрежа е недостатъчна за осъществяването на стопанската дейност във вододайната зона.  
Предвид полупланинския и планински характер на терените в района на стопанството е наложително да се поддържа целогодишно и да се извършва своевременно текущи ремонти на пътната мрежа. 
Във водоохранните територии се допуска строителство само на хидротехнически, техникоукрепителни за борба с ерозията и други съоръжения, свързани с експлоатацията на обектите. 
Строителство се допуска при наличието на утвърден проект. 
За временни складове са използувани уширенията край пътищата, както и малки незалесени площи край тях, които да се използуват и в бъдеще. 
 
Извозът от сечищата до временните складове следва да се извършва механизирано с въжени линии и др. съоръжения, като животинската тяга се ограничава до минимум. 
За извършване на дейности свързани с пътната мрежа (поддръжка, ремонт), извоза на материалите, устройването на временни складове, наличните сгради, страничните ползувания и други в тази насока, следва да се иска разрешение от организацията, експлоатираща и наблюдаваща водадайните зони. 
  
7. САНИТАРНИ МЕРОПРИЯТИЯ 
 
Вододайната зона е учредена съгласно Наредба № 3 от 16.10.2000 г. за условията и реда за проучване, проектиране, утвърждаване и експлоатация на санитарно-охранителните зони (СОЗ) около водоизточниците и съораженията за питейно-битово водоснабдяване.  Санитарно-охранителните зони се състоят от три  пояса : 
 
1. Най-вътрешен “Пояс – І” за строга охрана непосредствено около водоизточника или съоражението от човешки дейности, които могат да увредят ползваната вода.  
 
2. Среден “Пояс – ІІ”  за охрана от : 
а) замърсяване с химични, биологични, бързо разпадащи се, лесно разградими и силно 
сорбируеми вещества.  
б) дейности водещи до намаляване на ресурсите на водоизточника или проектния дебит  на 
водовземното съоражение.  
в) дейности, водещи до влошаване качествата на добиваната вода или състоянието на 
водоизточника.  
 
3. Външен “Пояс – ІІІ”  за охрана на водоизточника от : 
а) замърсяване с химични, бавно разпадащи се, трудно разградими, слабо сорбируеми и 
несурбируеми вещества.  
б) дейности, водещи до намаляване на ресурсите на водоизточника или проектния дебит на 
водовземното съоражение.  
в) дейности, водещи до влошаване качествата на добиваната вода.  
 
В пояс І се разрешават само дейности, свързани с експлоатацията на водоизточника или съоражението. В пояс І на водоизточниците и съораженията за питейно-битово водоснабдяване от повърхностни води и от води на естествени извори се разрешават и дейности, свързани с изпълнението на противоерозионни, залесителни и отгледни мероприятия.  
В поясите ІІ и ІІІ се забраняват, ограничават или ограничават при необходимост дейностите, посочени в приложения № № 1 и 2 към Наредба № 3, а в приложение № 3 към същата Наредба са посочени начините за маркировка на санитарно-охранителните зони (пояси).  
Горските площи попадащи във вододайните зони са прекатегоризирани в гори със защитни функции, водят се на отчет и ще се стопанисват по настоящия горскостопански план.  
Начинът на стопанисване, разрешените, забранените и ограничените дейности са дадени в цитираната Наредба и приложенията й, в документа за обявяване на вододайната зона. 
При провеждане на стопанските мероприятия стопанството следва да съгласува дейността си с организацията, стопанисваща водоснабдителните съоръжения и РИОСВ, с оглед спазване на санитарните мероприятия. 
При повърхностните водоизточници в пояс "ІІІ" са забранени дейностите: изграждане не сондажи; използуване на терена за нови или съществуващи гробища; създаване и разширяване на вилни зони; полагане на тръбопроводи провеждане за провеждане на нефт и други вредни и токсични вещества; изграждане сервизи, автомивки, паркинги, съоръжения и промишлени дейности водещи до повишаване на еутрофизиращи вещества във водата; складиране на торове и пестициди; животински ферми; свинекомплекси; наторяване с течен оборски тор; изграждане на силажни ями; напояване и наторяване с отпадни води; използуване на самолети за разпръскване на торове и пестициди; промишлено риборазвъждане; къмпинги и ваканционни лагери; почивни станции и други. 
Под режим на ограничения са дейности като: разработване на полезни изкопаеми; изграждане на строителни съоръжения; полагане на водопроводи несвързани с водоснабдителната система; прокарване на пътища; лични животновъдни стопанства; орни земи и пасища; наторяване с оборски и неорганични торове; използуване на препарати за растителна защита; хидромелиоративна дейност; къпане, спортен лов и риболов; туристически пътеки. 
След провеждане на дърводобива се извършват възстановителни мероприятия съобразно специфичните нарушения и увреждания на терена: рекултивация на почвата; разхвърляне на вършината и почистване на доловете от нея; направа на оттокоотвеждащи канавки и др. 
Всички санитарни мероприятия следва да се разгласят и доведат до знанието на заинтересуваните и имащи отношение към вододайната зона лица и организации, а границите и се обозначават и сигнализират с предупредителни надписи и табели, съгласно Наредбата за санитарно-охранителните зони, което е задължение на ползващата вододайната зона организация. 
Общината и други заинтересовани ведомства се задължават да поставят необходимите знаци и табели, огради и ако е необходимо охрана. 
 
  ОБЩИ БЕЛЕЖКИ 
 
Този горскостопански план е изготвен през периода от 26.06.2011 г. до 31.05.2012 г. от лесоустройствена група при “Агролеспроект” - ЕООД – София, филиал гр. Пловдив, в състав: 
 
инж. Георги Кълвачев - водещ лесоинженер, 
таксирал отдели: 11, 16, 20, 23, 29, 38, 42, 49, 50, 51, 57, 79, 114, 124, 129, 130, 134, 136, 140, 156, 158, 172, 181, 182, 187, 188, 191, 200, 205, 208, 224, 298, 318, 319, 320, 321. 
 
инж. Георги Паракосов - лесоинженер, таксирал отдели: 2, 9, 13, 19, 26, 28, 39, 43, 70, 71, 88, 95, 104, 106, 110, 111, 194, 202, 211, 213. 
 
инж. Димитър Димитров - лесоинженер, 
таксирал отдели:5, 6, 10, 12, 27, 30, 33, 34, 36, 37, 54, 59, 62, 68, 72, 75, 76, 89, 90, 93, 96, 99, 101, 113, 118, 126, 127, 138, 148, 149, 154, 157, 161, 162, 174, 180, 201, 203, 206, 207, 210, 218, 220, 226, 228, 297, 301, 307, 370. 
 
инж. Нейчо Велев - лесоинженер, 
таксирал отдели: 1, 7, 14, 15, 22, 25, 32, 35, 41, 48, 56, 58, 60, 64, 69, 74, 78, 84, 86, 94, 98, 100, 109, 112, 119, 121, 128, 139, 141, 150, 151, 160, 163, 168, 169, 171, 175, 176, 179, 186, 189, 190, 219, 221, 225, 227, 229, 300. 
 
инж. Иван Симеонов - лесоинженер, 
таксирал отдели: 3, 8, 17, 21, 24, 31, 40, 44, 45, 47, 52, 63, 65, 73, 77, 80, 87, 92, 102, 105, 107, 108, 116, 120, 122, 125, 132, 133, 135, 145, 146, 147, 159, 164, 165, 167, 177, 184, 195, 196, 197, 198, 209, 214, 216, 230, 306. 
 
техн. Тодор Тодоров - проектант-техник, 
таксирал отдели: 4, 18, 46, 53, 55, 61, 66, 67, 81, 82, 83, 85, 91, 97, 103, 115, 117, 123, 131, 137, 142, 143, 144, 152, 153, 155, 166, 170, 173, 178, 183, 185, 192, 193, 199, 204, 212, 215, 217, 222, 223, 299, 316, 317. 
 
Контролен специалист на обекта е инж. Преслав Ганев. 
Картният материал е изработен от екип с ръководител картограф инж. Йорданка Димитрова. 
Коректор – инж. Георги Веселинов. 
При устройството са използвани топографски карти в М 1:10000, получени чрез фоторепродукция на топографски карти в М 1:5000. 
Границите със съседните стопанства и границите между отделите са затвърдени на терена със съответните знаци. 
 
Този горскостопански план на държавните гори влиза в сила от 01.01.2012 година, след утвърждаването му от ИАГ и ще се прилага в продължение на 10 години. 

